<h6 style="text-align: center;"><strong>Ο Πρόεδρος Τραμπ αποτελεί τον τελευταίο ηγέτη, η και πολιτικό αξιωματούχο στον πλανήτη, ο όποιος διαγνώστηκε θετικός στον COVID 19. Κι αυτό, σε μια ιδιαιτέρως κρίσιμη συγκαιρία, καθώς βρισκόμαστε 30 μέρες πριν τις αμερικανικές προεδρικές εκλογές της 3ης Νοεμβρίου.</strong></h6>
Ωστόσο, πριν απο τον 74χρονο Ρεπουμπλικάνο Πρόεδρο, υπήρξαν κι άλλοι ηγέτες, οι οποίοι εντοπίστηκαν θετικοί στον ιό, επιβεβαιώνοντας ότι o COVID 19 δεν κάνει εξαιρέσεις, ανεξάρτητα της ισχύος, της δύναμης και του πλούτου του καθενός.

<strong>Οι πολιτικές προσωπικότητες με COVID 19</strong>

<strong>Μπόρις Τζόνσον:</strong> Ο πρωθυπουργός του Ηνωμένου Βασιλείου διαγνώσθηκε θετικός τον Μάρτιο. Νοσηλεύθηκε σε μονάδα εντατικής θεραείας, χωρίς ωστόσο να διασωληνωθεί. Μέχρι τα τέλη Απριλίου, είχε καταφέρει να επιστρέψει στα καθήκοντά του.

<strong>Ζαΐρ Μπολσονάρο:</strong> Ο Βραζιλιάνος πρωθυπουργός διαγνώσθηκε θετικός τον Ιούλιο. Καθ' όλη τη διάρκεια των προηγούμενων μηνών, αγνοούσε πλήρως τα μέτρα προστασίας και υποβάθμιζε τον κίνδυνο του ιού. Εμφάνισε ήπια συμπτώματα, ενώ του χορηγήθηκε η αμφιλεγόμενη ουσία υδροξυχλωροκίνη. Δύο εβδομάδες αργότερα, ανακοίνωσε ότι έχει πλήρως αναρρώσει.

<strong>Μιχαήλ Μισούστιν:</strong> Ο Ρώσος πρωθυπουργός διαγνώσθηκε θετικός στον ιό στα τέλη Απριλίου. Αναγκάστηκε να παραιτηθεί και να παραδόσει την εξουσία στον αναπληρωτή πρωθυπουργό. Βρισκόταν στο συγκεκριμένο αξίωμα για μόλις τέσσερις μήνες.

<strong>Μισέλ Μπαρνέ:</strong> Ο ειδικός διαπραγματευτής της Ε.Ε. για το Brexit διαγνώσθηκε θετικός τον Μάρτιο, αποτελώντας τον πρώτο υψηλόβαθμο αξιωματούχο της Κομισιόν με κορωνοϊό. Εντός του Απριλίου κατάφερε να επιστρέψει στα καθήκοντά του.

<strong>Μπρούνο Λε Μερ:</strong> Ο υπουργός Οικονομικών της Γαλλίας διαγνώσθηκε θετικός στα μέσα Σεπτεμβρίου. Χωρις να εμφανίσει σοβαρά συμπτώματα, κατάφερε να αναρρώσει αρκετά γρήγορα.

<strong>Αμίτ Σαχ:</strong> Ο υπουργός Εσωτερικών της Ινδίας διαγνώσθηκε θετικός στον ιό στις αρχές Αυγούστου. Νοσηλεύθηκε για τρεις ημέρες σε νοσοκομείο του Νέου Δελχί. Μέχει να αναρρώσει, επισκέφτηκε ακόμη δύο φορές το νοσοκομείο.

<strong>Τζανίν Άνεζ:</strong> Η υπουργός Εσωτερικών της Βολιβίας διαγνώσθηκε θετική τον Ιούλιο. Ήταν ασυπτωματική και πολύ γρήγορα επέστρεψε στα καθήκοντά της.

<strong>Πίτερ Ντούτον:</strong> Ο υπουργός Εσωτερικών της Αυστραλίας διαγνώσθηκε θετικός τον Μάρτιο. Για περίπου έναν μήνα παρέμεινε σε κατ' οίκον νοσηλεία.

Mε πληροφορίες από: - FT - naftemporiki.gr -