<p style="text-align: center;"><strong>Και νομίζαμε πως η συνωμοσιολογία είναι Ελληνικής καταγωγής!!!</strong></p>
Aναφερόμενος στην Αγία Σοφία, ο ηγέτης των εθνικιστών στην Τουρκία, Ντεβλέτ Μπαχτσελί, επιδόθηκε σε μια απίστευτη επίδειξη αχαλίνωτου εθνικισμού και συνωμοσιολογικής παράνοιας, μιλώντας για «βυζαντινό» λόμπι, όπως το αποκάλεσε, που στόχο έχει να διεξάγει μαύρη προπαγάνδα κατά της Τουρκίας!!!

Ο συνωμοσιολόγος πολιτικός και δεξί χέρι του Ερντογάν αναφέρει σε γραπτή του  δήλωσή:
<p style="text-align: center;"><em><strong>«Η μαύρη προπαγάνδα για την Αγία Σοφία έχει φτάσει στο υψηλότερο επίπεδο. Δεν έχει σημασία ποιος λέει τί. Το σημαντικό είναι τί λέει το έθνος, τί επιτάσσουν οι πρόγονοί μας, τί διατάζει ο Θεός... Εδώ και αρκετό καιρό, οι συζητήσεις και οι αντιπαραθέσεις σχετικά με το άνοιγμα του τζαμιού της Αγίας Σοφίας βρίσκονται στην ημερήσια διάταξη της πολιτικής σκηνής και της χώρας. Οι κινήσεις ενός μυστικού βυζαντινού λόμπι, που έχει την πηγή του σε εξωτερικές δυνάμεις και συνεργάτες του στο εσωτερικό της χώρας, που δηλώνουν θαυμαστές της Δύσης, στοχεύουν να αποδυναμώσουν την ιερή μας βούληση, να αμφισβητήσουν τους ναούς μας και να τους δυσφημίσουν»</strong></em></p>
<p style="text-align: center;"><em><strong>«Η Αγία Σοφία ανήκει πνευματικά και υλικά στο τουρκικό έθνος. Είναι προφανές ποιοι είναι οι κύκλοι εκείνοι που ενοχλούνται από τον ήχο του εζάν (κάλεσμα σε προσευχή) και οι οποίοι φλέγονται από σκοτεινές επιθυμίες»</strong></em></p>
<p style="text-align: left;"><span style="color: #000000;">Και καταλήγει ο Ντεβλέτ Μπαχτσελί λέγοντας:</span></p>
<p style="text-align: center;"><strong><em>«Δεν έχει σημασία τί λένε οι Έλληνες για την Αγία Σοφία, τί λένε οι ΗΠΑ. Η προσπάθεια επιβολής της Ελλάδας στο τζαμί της Αγίας Σοφίας, η Έκθεση για τις θρησκευτικές ελευθερίες που εκδόθηκε από το υπουργείο Εξωτερικών των ΗΠΑ, αποτελούν προσβολή των πεποιθήσεών μας και συκοφαντική επίθεση στην εθνική μας κυριαρχία. H μαύρη εκστρατεία προπαγάνδας που πραγματοποιούν η Ελλάδα και το Ρεπουμπλικανικό Λαϊκό Κόμμα, είναι μάταιη. Πιστεύω ότι τα βυζαντινά απολειφάδια θα απογοητευτούν. Το τι θα κάνουμε με το τζαμί της Αγίας Σοφίας είναι υπόθεση μόνο της Τουρκίας και όλοι οι άλλοι να πάνε να χαθούνε!», </em></strong>

</p>
<p style="text-align: left;">Ο Ντεβλέτ Μπαχτσελί δήλωσε, επίσης, ότι ανεξάρτητα τί θα αποφασίσει το ΣτΕ, στην συνείδηση του τουρκικού λαού η Αγία Σοφία θα είναι πάντα τζαμί, και  δήλωσε:</p>
<p style="text-align: center;"><em><strong>«Η απόφαση της UNESCO που περιλαμβάνει το τζαμί της Αγίας Σοφίας στην λίστα των μνημείων παγκόσμιας κληρονομιάς ως μουσείο δεν είναι δεσμευτική για μας. Δεν πρόκειται για μετατροπή από μουσείο σε τζαμί. Ανεξάρτητα από την απόφαση που θα ανακοινωθεί από το 10ο Τμήμα του Συμβουλίου της Επικρατείας στις 2 Ιουλίου 2020, το λατρευτό έθνος μας βλέπει την Αγία Σοφία ως τζαμί»</strong></em>, .</p>