<p style="text-align: center;"><strong>Ο ΕΟΔΥ ανακοίνωσε σήμερα Τετάρτη 241 νέα κρούσματα COVID 19 στη χώρα, εκ των οποίων τα 31 εντοπίστηκαν κατόπιν ελέγχων στις πύλες εισόδου της χώρας. Επίσης πέντε ασθενείς κατέληξαν και 39 βρίσκονται διασωληνωμένοι.</strong></p>
Ο συνολικός αριθμός κρουσμάτων είναι τώρα στα 10.998, εκ των οποίων 55,7% αφορά άνδρες. Τα 2174 (19,8%) θεωρούνται σχετιζόμενα με ταξίδι από το εξωτερικό, ενώ 4.843 (44%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 39. Η διάμεση ηλικία τους είναι 68 ετών. 10 (25.6%) είναι γυναίκες και οι υπόλοιποι άνδρες. To 92.3%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 154 ασθενείς έχουν εξέλθει από τις ΜΕΘ.

Την ίδια ώρα, έχουν καταγραφεί 5 νέοι θάνατοι από τον ιό, ενώ από την έναρξη της επιδημίας έχουν καταγραφεί συνολικά 278. 102 (36.7%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 78 έτη και το 96.0% είχε κάποιο υποκείμενο νόσημα ή/και ηλικία 70 ετών και άνω.