<h6 style="text-align: center;"><strong>Tο ανάκτορο στο οποίο γεννήθηκε ο Μέγας Αλέξανδρος στην παραθαλάσσια, τότε, Πέλλα, εκτιμάται ότι θα μπορεί να δέχεται επισκέπτες από το ερχόμενο καλοκαίρι  </strong></h6>
<img class="wp-image-9619 alignleft" src="https://www.ny-greeks.com/wp-content/uploads/2020/10/Mega-Alexandros-1-300x188.jpg" alt="" width="389" height="244" />Στο κτήριο αυτό, τμήμα του οποίου είχε ανασκαφεί το 1957, όταν κανείς δεν γνώριζε ότι επρόκειτο για το ανάκτορο, μεγάλωσε ο βασιλιάς των Μακεδόνων ενώ στην παλαίστρα που βρίσκεται σε μικρή απόσταση από το κτίσμα, ο διάδοχος αθλούνταν με τους γόνους της αριστοκρατίας και στην τεράστια κολυμβητική δεξαμενή γύμναζαν το σώμα τους.

<em><strong>«Το ανάκτορο είχε δημόσιο χαρακτήρα και σε αυτό βρισκόταν η αίθουσα όπου γίνονταν τα συμπόσια, η αίθουσα του θρόνου, αν μου επιτρέπεται να χρησιμοποιήσω αυτή την έκφραση κατ’ αναλογία»</strong></em> εξήγησε η προϊσταμένη της Εφορείας Αρχαιοτήτων Πέλλας, Ελισάβετ Τσιγαρίδα. Η ίδια τονίζει ότι οι εργασίες στον χώρο βρίσκονται αυτή τη στιγμή σε πλήρη εξέλιξη, με χρηματοδότηση από το ΕΣΠΑ, και σημειώνει ότι το σημείο θα μπορεί να είναι επισκέψιμο το καλοκαίρι του 2021, αν όλα εξελιχθούν ομαλά.

<img class=" wp-image-9620 aligncenter" src="https://www.ny-greeks.com/wp-content/uploads/2020/10/Mega-Alexandros-300x188.jpg" alt="" width="640" height="401" />

Ο επισκέπτης θα βλέπει μπροστά του την κάτοψη του ανακτόρου, σε επίπεδο θεμελίωσης ενώ στόχος της Εφορείας Αρχαιοτήτων είναι η παρουσίαση μιας ψηφιακής ξενάγησης στο κέντρο υποδοχής επισκεπτών που αναμένεται να κατασκευαστεί με χρονικό ορίζοντα το 2023. Εκεί θα μπορεί κανείς να δει και την ψηφιακή αναπαράσταση όχι μόνο του ανακτόρου όπου γεννήθηκε ο Μακεδόνας βασιλιάς αλλά του κτηριακού συνόλου που αποτελούνταν από επτά τεράστια κτήρια, με εσωτερικές αυλές, διαδρόμους, κλιμακοστάσια και στοές που συνδέονταν μεταξύ τους.

<img class="wp-image-9623 aligncenter" src="https://www.ny-greeks.com/wp-content/uploads/2020/10/Mega-Alexandros-14-300x225.png" alt="" width="637" height="478" />

Περισσότερα στοιχεία για την έκταση της παραθαλάσσιας Πέλλας, τον πολεοδομικό της ιστό, το τείχος και τα μνημεία της αναμένεται να προκύψουν από το ερευνητικό πρόγραμμα που αναμένεται να ξεκινήσει στις αρχές του 2021.

<img class=" wp-image-9624 aligncenter" src="https://www.ny-greeks.com/wp-content/uploads/2020/10/Mega-Alexandros-15-269x300.jpg" alt="" width="513" height="572" />

&nbsp;