<h4 style="text-align: center;"><strong>Ούτε ο ίδιος ο Μπέρτολτ Μπρεχτ </strong><strong>και η </strong><strong>Έλεν Βάιγκελ δεν θα μπορούσαν να φανταστούν πως το θέατρο που ίδρυσαν το 1949, θα είχε αυτή την εικόνα στην μετά COVID-19 εποχή, 71 χρόνια μετά .</strong></h4>
Οι εικόνες που μας έρχονται από το φημισμένο βερολινέζικο θέατρο Berliner Ensemble μπορούν να χαρακτηριστούν ως σουρεάλ και βγαλμένες μέσα από ένα  κακόγουστο σενάριο ταινίας του Χόλιγουντ.
<blockquote><em><strong>Θα είναι μια καινούργια εμπειρία, με καινούργια τελετουργικά»</strong></em>
<h5 style="text-align: right;">Όλιβερ Ρέεζε - Kαλλιτεχνικός διευθυντής Berliner Ensemble</h5>
</blockquote>
Φωτογραφίες της αίθουσάς που έδωσε στη δημοσιότητα το θρυλικό βερολινέζικο θέατρο, παρουσιάζουν τα περισσότερα καθίσματα να έχουν ξηλωθεί, και στην θέση των 700 που υπήρχαν προηγουμένως, πλέον υπάρχουν μόνον 200 θέσεις, ώστε να τηρούνται οι οδηγίες της γερμανικής κυβέρνησης για απόσταση τουλάχιστον 1,5 μέτρου του ενός θεατή από τον άλλον.

[gallery ids="4929,4931,4928,4930,4927,4925"]

Επιπλέον, η απόσταση της κάθε θέσης από την μπροστινή της είναι πιο μεγάλη, ενώ έχουν καταργηθεί τα διαλείμματα. Η απόσταση μεταξύ σκηνής και πρώτης σειράς θα είναι τρία μέτρα ενώ κάποιες από τις θύρες της αίθουσας θα είναι ανοιχτές για να κυκλοφορεί αέρας.

<img class="wp-image-4934 alignleft" src="https://www.ny-greeks.com/wp-content/uploads/2020/06/BRTH-3-300x188.jpg" alt="" width="244" height="153" />O καλλιτεχνικός διευθυντής του Berliner Ensemble, Όλιβερ Ρέεζε  (Φωτο αριστερά), αναφέρει χαρακτηριστικά στη βρετανική εφημερίδα The Guardian:
<p style="text-align: center;"><em><strong>«Θα μπορούσαμε, απλώς, να μπλοκάρουμε κάποια καθίσματα ή να αφαιρέσουμε ολόκληρες σειρές, αλλά θα φαινόταν ερειπωμένο. Αντ’ αυτού, αφαιρέθηκαν από κάθε σειρά τα περισσότερα καθίσματα ενώ από όσα παρέμειναν, το 70% είναι σε δυάδες και τα υπόλοιπα μονά. Θέλουμε να δημιουργήσουμε μια ιδιαίτερη ατμόσφαιρα, που θα αποτυπωθεί στην συναισθηματική μνήμη των ανθρώπων», </strong></em></p>
Όταν ανέβει η πρώτη παραγωγή στις 4 Σεπτεμβρίου, δεν θα γίνει κανένα διάλειμμα, για να αποφευχθεί ο συνωστισμός στις τουαλέτες, όπου θα είναι δύσκολο να εξασφαλιστεί η κοινωνική αποστασιοποίηση.

Οι θεατές θα μπορούν να βγαίνουν από την αίθουσα όποτε το χρειάζονται –χάνοντας, βέβαια, ένα μικρό κομμάτι της παράστασης. <em><strong>«Θα είναι μια καινούργια εμπειρία, με καινούργια τελετουργικά»</strong></em> αναφέρει χαρακτηριστικά ο καλλιτεχνικός διευθυντής του Berliner Ensemble, Όλιβερ Ρέεζε.

Πηγή: - The Guardian - Naftemporiki -

By Alex Ammohostianos