<p style="text-align: center;"><em><strong>«Σήμερα, διατάσσω την αναστολή της χρηματοδότησης του Παγκόσμιου Οργανισμού Υγείας για όσο θα γίνεται μελέτη για να εξεταστεί ο ρόλος του ΠΟΫ στην κακή διαχείριση και στη συγκάλυψη της εξάπλωσης του κορωνοϊού»</strong></em></p>
Ο Ντόναλντ Τραμπ, κατά τη διάρκεια της καθημερινής συνέντευξης Τύπου που παραχωρεί στον Λευκό Οίκο μαζί με το κλιμάκιο που έχει συστήσει για την αντιμετώπιση της κρίσης της πανδημίας, ανακοίνωσε σήμερα Τρίτη ότι έδωσε εντολή και ανασταστέλνει μέχρι νεοτέρας την συμβολή των ΗΠΑ στη χρηματοδότηση του ΠΟΫ (Παγκόσμιου Οργανισμού Υγείας), εξαιτίας της «κακής», κατά την άποψη του, διαχείρισης της πανδημίας του κορωνοϊού.

Ο Ντόναλντ Τραμπ κατηγόρησε τον Οργανισμό ότι διέσπειρε την «<em><strong>παραπληροφόρηση</strong></em>» της Κίνας για την πανδημία, χειροτερεύοντας έτσι την παγκόσμια κρίση δημόσιας υγείας. Kαταφερόμενος επί μακρόν εναντίον του ΠΟΫ (Παγκόσμιου Οργανισμού Υγείας) ο Τραμπ, πρόσθεσε:
<p style="text-align: center;"><strong><em>«Ο κόσμος έλαβε πολλές ψευδείς πληροφορίες για τη μετάδοση και τη θνητότητα της ασθένειας COVID-19, που προκαλεί ο κορωνοϊός. O ΠΟΫ παρέβη το βασικό του καθήκον και πρέπει να λογοδοτήσει».</em> </strong></p>
<p style="text-align: left;">O Ντόναλντ Τραμπ έκρινε πως είναι «<em><strong>καθήκον</strong></em>» του να απαιτήσει εξηγήσεις, αναφέροντας πως, οι ΗΠΑ συνεισφέρουν στον ΠΟΫ<strong><em>«400 ως 500 εκατομμύρια δολάρια τον χρόνο»</em></strong>, έναντι 40 περίπου εκατομμυρίων δολαρίων και <em><strong>«ακόμη λιγότερων»</strong></em> που συνεισφέρει η Κίνα,</p>
Η ανακοίνωση του Τραμπ "έρχεται" σε μια εποχή που ο πρόεδρος επικρίνεται από τους πολιτικούς του αντιπάλους για τις μεγάλες καθυστερήσεις στην έναρξη διαγνωστικών εξετάσεων και για το γεγονός ότι αρχικά είχε υποβαθμίσει την απειλή του COVID 19.

ΠΗΓΗ: CNN - FOX News - Sigmalive

Cover Photo by: <a class="_hli" href="https://www.facebook.com/DonaldTrump/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=153080620724&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Donald J. Trump</a>
<div class="mrs fsm fwn fcg">By Alex Ammohostianos</div>