Cover Photo by<a href="https://www.facebook.com/opsisheraklion/"> Όψεις του Ηρακλείου</a>
<h6 style="text-align: center;"><strong>Τις πληγές της μετρά η Ελλάδα καταγράφοντας 2 νεκρούς και τεράστιες καταστροφές από τον φονικό τυφώνα «Ιανό»</strong></h6>
<h6 style="text-align: center;"><strong>Iδιαιτερα πλήγηκε η Περιφερειακή Ενότητα Καρδίτσας, καθώς η επέλαση του «Ιανού» ήταν καταστροφική, στοιχίζοντας τη ζωή σε έναν 43χρονο κτηνοτρόφο που αγνοείτο από εχθές στην περιοχή. Tο πρώτο θύμα της κακοκαιρίας «Ιανός» ήταν  μια ηλικιωμένη γυναίκα στα Φάρσαλα η οποία έχασε τη ζωή της τα ξημερώματα του Σαββάτου.</strong></h6>
<h6 style="text-align: center;"><strong>Στο Μουζάκι, το χωριό που χτυπήθηκε ιδιαίτερα σφοδρά από την κακοκαιρία, συνεχίζονται οι έρευνες για την 40χρονη γυναίκα που παρασύρθηκε με το αυτοκίνητό της από τον Πάμισο ποταμό, με την αγωνία να κορυφώνεται για την τύχη της.</strong></h6>
<p style="text-align: center;"><span style="color: #ff0000;"><strong><a style="color: #ff0000;" href="https://www.ny-greeks.com/%ce%ba%ce%b1%cf%81%ce%ad-%ce%ba%ce%b1%cf%81%ce%ad-%ce%b7-%ce%b4%ce%b9%ce%ac%cf%83%cf%89%cf%83%ce%b7-%ce%b7%ce%bb%ce%b9%ce%ba%ce%b9%cf%89%ce%bc%ce%ad%ce%bd%ce%bf%cf%85-%ce%b1%cf%80%cf%8c-%cf%84%ce%b7/">Καρέ - καρέ η διάσωση ηλικιωμένου από την ΕΜΑΚ</a> (<a style="color: #ff0000;" href="https://www.ny-greeks.com/%ce%ba%ce%b1%cf%81%ce%ad-%ce%ba%ce%b1%cf%81%ce%ad-%ce%b7-%ce%b4%ce%b9%ce%ac%cf%83%cf%89%cf%83%ce%b7-%ce%b7%ce%bb%ce%b9%ce%ba%ce%b9%cf%89%ce%bc%ce%ad%ce%bd%ce%bf%cf%85-%ce%b1%cf%80%cf%8c-%cf%84%ce%b7/">ΕΔΏ</a>)</strong></span></p>
<span style="color: #ff0000;"><strong>Καρδίτσα</strong></span>

Η πόλη της Καρδίτσας, σύμφωνα με όσα δηλώνει στο ΑΠΕ-ΜΠΕ ο αντιπεριφερειάρχης Καρδίτσας Κωνσταντίνος Νούσιος, δέχθηκε τεράστιες ποσότητες νερού με αποτέλεσμα δρόμοι και σπίτια να πλημμυρίσουν με το ύψος του νερού να φτάνει και το ένα μέτρο. Επίσης, στον οικισμό «Μαύρικα» όπως και σε άλλα χωριά του δήμου Καρδίτσας, όλη τη νύχτα βρίσκονταν σε εξέλιξη προσπάθειες διάσωσης πολιτών. Υπάρχουν εκτεταμένες διακοπές ρεύματος, ενώ απειλούνται και άλλες περιοχές του δήμου από την μετακίνηση τεράστιων ποσοτήτων νερού.

Όπως δήλωσε ο πρόεδρος του ΟΑΣΠ καθηγητής Ευθύμιος Λέκκας 5.000 σπίτια έχουν πλημμυρίσει ενώ υπάρχουν και ορισμένα παλαιά που έχουν υποστεί ζημιές στον φέροντα οργανισμό η έχουν καταρρεύσει.

Επίσης όπως είπε ο κ Λέκκας, που βρίσκεται στην Καρδίτσα, είναι πολύ μεγάλες οι καταστροφές στις υποδομές και το οδικό δίκτυο.

https://www.youtube.com/watch?v=yV7c7Y9OS94&amp;feature=emb_title

https://www.youtube.com/watch?v=whqlGmu1eyM&amp;t=279s

https://www.youtube.com/watch?v=NZ6GKvpBW5o&amp;feature=emb_title

<span style="color: #ff0000;"><strong>Κρήτη - Από το απόγευμα του Σαββάτου, καθώς και την Κυριακή, ο «Ιανός» επηρεάζει πλέον την Κρήτη.</strong></span>

Στην Κρήτη έχει φτάσει ο μεσογειακός κυκλώνας «Ιανός» και δημιουργεί από αργά το απόγευμα του Σαββάτου προβλήματα στο νησί, μετά τις ανυπολόγιστες καταστροφές που προκάλεσε στα νησιά του Ιονίου, στην Θεσσαλία και την Στερεά Ελλάδα. Από νωρίς το μεσημέρι ξεκίνησαν οι βροχοπτώσεις από τα δυτικά και συγκεκριμένα τα Χανιά ενώ το απόγευμα καταιγίδες και κεραυνοί έκαναν την εμφάνισή τους και στο νομό Ηρακλείου.

https://www.youtube.com/watch?v=WmGG7YWWdx0&amp;feature=emb_title

Οι Αρχές προχωρούν στοκλείσιμο όλων των γεφυρών, με την αρχή να γίνεται στον Κατσαμπά που ήδη έχει υπερχειλίσει ο ποταμός στην περιοχή και είναι επικίνδυνη η διάβαση.

<span style="color: #ff0000;"><strong><img class="size-medium wp-image-8348 alignleft" src="https://www.ny-greeks.com/wp-content/uploads/2020/09/IANOS-116-225x300.jpg" alt="" width="225" height="300" />Ο κυκλώνας προκαλεί και προβλήματα στις πτήσεις </strong></span>

Σοβαρό πρόβλημα προκάλεσε και στις πτήσεις καθώς στο αεροδρόμιο της πόλης, δεν κατάφεραν να προσγειωθούν, σύμφωνα με πληροφορίες, τρεις πτήσεις με μία εξ αυτών να προσγειώνεται στην Κω.

Σύμφωνα με πληροφορίες σημειώθηκε έκρηξη πυλώνα της Δ.Ε.Η. στην εθνική οδό Αγίου Νικολάου - Ηρακλείου, στο ύψος του παλιού ΚΤΕΟ με αποτέλεσμα να διακοπεί η ηλεκτροδότηση σε ορισμένες περιοχές. Συνεχείς διακοπές συμβαίνουν ανα τακτά χρονικά διαστήματα σε πολλές περιοχές του Ηρακλείου.

Έντονα φαινόμενα αναμένοντα κυρίως με ισχυρές βροχές και καταιγίδες και μεγάλο όγκο νερού σε Κορινθία και Αργολίδα και αργότερα στις Κυκλάδες.

&nbsp;

<strong><span style="color: #ff0000;">Χαρδαλιάς: Σε κατάσταση συναγερμού Αργολίδα, Λεωνίδιο, Κύθηρα</span></strong>

<em><strong>«Το φαινόμενο δείχνει να εξασθενεί από την περιοχή της Αττικής αλλά πρέπει να παραμείνουμε σε εγρήγορση στην περιοχή της Αρκαδίας, στο Λεωνίδιο ειδικά, στην Αργολίδα και στα Κύθηρα»,</strong></em> επισήμανε μεταξύ άλλων ο υφυπουργός Πολιτικής Προστασίας και Διαχείρισης Κρίσεων της Ελλάδας, Νίκος Χαρδαλιάς, έπειτα από συνεχείς συσκέψεις που είχε για την εξέλιξη της κακοκαιρίας που έχει προκαλέσει το θάνατο δύο ανθρώπων και μεγάλες καταστροφές.

https://www.youtube.com/watch?v=lDTCEKZapcE&amp;feature=emb_title

<em style="text-align: center;"><strong><img class=" wp-image-8344 alignleft" src="https://www.ny-greeks.com/wp-content/uploads/2020/09/IANOS-112-225x300.jpg" alt="" width="170" height="227" /></strong></em>Ο κ. Χαρδαλιάς ανέφερε ότι το φαινόμενο δείχνει να κατευθύνεται το βράδυ προς την Κρήτη ωστόσο αυτό είναι κάτι που θα αξιολογηθεί μέσα στις επόμενες ώρες για να υπάρξουν ασφαλέστερε συμπεράσματα ενώ τόνισε ότι οι κάτοικοι της Αργολίδας της Λακωνίας των Κυθήρων θα πρέπει να είναι ιδιαίτερα προσεκτικοί τις επόμενες ώρες. O  κ. Χαρδαλιάς υπογράμμισε:
<p style="text-align: center;"><em><strong>«Οι κάτοικοι πρέπει να μείνουν σπίτια τους, να αποφεύγουν τις μετακινήσεις κι αν υπάρχουν πλημμυρικά φαινόμενα, να πάνε στο υψηλότερο σημείο του σπιτιού»</strong></em>,</p>
<p style="text-align: center;"><em><strong>«Γίνεται μια προσπάθεια που ναι μεν είναι δύσκολη αλλά δείχνει να ολοκληρώνεται μέσα στις επόμενες ώρες. Παραμένουμε σε εγρήγορση, παραμένουμε σε ετοιμότητα, παραμένουμε σε επιφυλακή. Η πολιτική προστασία και όλοι οι εμπλεκόμενοι φορείς ξέρουμε να δίνουμε τον αγώνα μας και παραμένουμε παρόντες».</strong></em></p>
<img class="wp-image-8346 alignright" src="https://www.ny-greeks.com/wp-content/uploads/2020/09/IANOS-114-146x300.jpg" alt="" width="100" height="205" />

Ερωτηθείς o κ. Χαρδαλιάς για τα προβλήματα στο οδικό δίκτυο και στην ηλεκτροδότηση εξαιτίας της κακοκαιρίας είπε:
<p style="text-align: center;"><em><strong>«Από το πρωί ήδη τρέξαμε τρεις διαφορετικές συσκέψεις. Φεύγουν κλιμάκια κυβερνητικά στις περιοχές αυτές, ήδη δίνουμε μεγάλο αγώνα για να αποκατασταθούν οι ηλεκτροδοτήσεις ειδικά στα νησιά και ταυτόχρονα κάποιες περιοχές που είναι αποκομμένες να εξασφαλίσουμε όλα όσα χρειάζονται μέχρι να ολοκληρωθούν οι διαδικασίες αποκατάστασης».</strong></em></p>
<img class="size-medium wp-image-8345 alignleft" src="https://www.ny-greeks.com/wp-content/uploads/2020/09/IANOS-113-300x169.jpg" alt="" width="300" height="169" />

<strong><span style="color: #ff0000;">Πολύ μεγάλα ύψη βροχής</span></strong>

Σύμφωνα με το δίκτυο των αυτόματων μετεωρολογικών σταθμών του Εθνικού Αστεροσκοπείου Αθηνών (meteo.gr) στην Καρδίτσα (188 χιλιοστά) και στο Μουζάκι Καρδίτσας (158 χιλιοστά) σημειώθηκαν τα μεγαλύτερα ύψη βροχόπτωσης κατά τη διάρκεια της Παρασκευής.

Ακολούθησαν η Μυρίκη Καρπενησίου (138), η Λαμία (133) και η Γαβαλού Αιτωλοακαρνανίας (121 χιλιοστά).

<img class="wp-image-8352 aligncenter" src="https://www.ny-greeks.com/wp-content/uploads/2020/09/Ianos-119-300x225.jpg" alt="" width="550" height="412" />

<span style="color: #ff0000;"><strong>Υπ. Οικονομικών: Εννέα παρεμβάσεις-στήριξη σε πληγέντες από τον «Ιανό»</strong></span>

Με εννέα παρεμβάσεις που αφορούν αποζημίωση φυσικών και νομικών προσώπων, νοικοκυριών και επιχειρήσεων, καθώς και αναστολή φορολογικών υποχρεώσεων η κυβέρνηση στηρίζει τους πληγέντες από τα ακραία καιρικά φαινόμενα του Μεσογειακού Κυκλώνα «Ιανός».

Συγκεκριμένα, σε δήλωσή του ο υπουργός Οικονομικών Χρήστος Σταϊκούρας αναφέρει ότι «το υπουργείο Οικονομικών, κατόπιν εντολής του πρωθυπουργού Κυριάκου Μητσοτάκη, σε συνεργασία με τα συναρμόδια Υπουργεία, ανακοινώνει τις παρακάτω συγκεκριμένες, άμεσες παρεμβάσεις:

<strong>1. Αναστολή φορολογικών υποχρεώσεων.</strong>

Σε περιοχές που κηρύσσονται σε κατάσταση Έκτακτης Ανάγκης Πολιτικής Προστασίας για την αντιμετώπιση των εκτάκτων αναγκών και τη διαχείριση των συνεπειών που προκύπτουν από έντονα καιρικά φαινόμενα, αναστέλλεται η πληρωμή όλων των εκκρεμών, βεβαιωμένων και ληξιπρόθεσμων φορολογικών υποχρεώσεων, τόσο για τις επιχειρήσεις όσο και για τα φυσικά πρόσωπα, για έξι μήνες.

<img class="size-medium wp-image-8353 alignleft" src="https://www.ny-greeks.com/wp-content/uploads/2020/09/Ianos-1110-300x169.jpg" alt="" width="300" height="169" /><strong>2. Αποζημιώσεις για τις πρώτες ανάγκες των νοικοκυριών και για οικοσκευή.</strong>

Μέσω του Υπουργείου Εσωτερικών, σε συνεργασία με τις αρμόδιες Περιφέρειες και τους Δήμους, θα καταβληθούν χρηματικά ποσά ανάλογα με την καταγραφή των ζημιών.

Υπενθυμίζεται ότι το Υπουργείο Εσωτερικών, από την 1η Ιανουαρίου 2018, έχει αναλάβει την αρμοδιότητα καταβολής των επιδομάτων αποζημίωσης των πληγέντων από φυσικές καταστροφές.

Συγκεκριμένα, το Υπουργείο Εσωτερικών είναι αρμόδιο για την καταβολή των παρακάτω αποζημιώσεων:

Οικονομική ενίσχυση, ποσού 600 ευρώ, σε κάθε νοικοκυριό που έχει πληγεί η κύρια κατοικία του, για την κάλυψη των πρώτων αναγκών του.

Εκτός αυτού του ποσού, οι οικογένειες που υπέστησαν ζημιά και είναι πολύτεκνες ενισχύονται με επιπλέον 600 ευρώ.
Επιπλέον οικονομική ενίσχυση 600 ευρώ λαμβάνουν οι πληγείσες οικογένειες για κάθε μέλος τους, που είναι άτομο με ειδικές ανάγκες.
Οικονομική ενίσχυση ποσού μέχρι 6.000 ευρώ ανά νοικοκυριό, για την επισκευή ή την αντικατάσταση οικοσκευής της κύριας πληγείσας οικίας.
Οικονομική ενίσχυση 4.500 ευρώ σε άτομα που υπέστησαν αναπηρία από τραυματισμό στη φυσική καταστροφή.
Αυτές οι οικονομικές ενισχύσεις πληγέντων από φυσικές καταστροφές είναι ακατάσχετες.

Η συνεργασία με το Υπουργείο Εσωτερικών είναι συνεχής και στενή.

<strong>3. Αποζημιώσεις σε υποδομές.</strong>

Το Υπουργείο Υποδομών, μέσω του Προγράμματος Δημοσίων Επενδύσεων, θα διαθέσει, άμεσα, 1 εκατ. ευρώ σε κάθε Δήμο που έχει πληγεί, για αποκατάσταση του οδικού δικτύου.

Επιπλέον, το Υπουργείο Εσωτερικών θα διαθέσει, μέσω του Προγράμματος Δημοσίων Επενδύσεων, τις απαραίτητες οικονομικές ενισχύσεις στους πληγέντες Δήμους, για την αποκατάσταση των υποδομών που έχουν καταστραφεί.

<img class="size-medium wp-image-8350 alignright" src="https://www.ny-greeks.com/wp-content/uploads/2020/09/IANOS-117-300x169.jpg" alt="" width="300" height="169" />

<strong>4. Αποζημιώ</strong><strong>σεις σε αγρότες.</strong>

Μέσω του ΕΛΓΑ, θα προχωρήσει άμεσα η καταγραφή των ζημιών, ώστε να δοθούν οι προβλεπόμενες αποζημιώσεις στις αγροτικές εκμεταλλεύσεις που έχουν πληγεί, σε συνεργασία με το Υπουργείο Αγροτικής Ανάπτυξης.

Οι πιστώσεις θα διατεθούν άμεσα, από το τακτικό αποθεματικό του Υπουργείου Οικονομικών.

Όσον αφορά τις μη ασφαλιστικά καλυπτόμενες ζημιές, οι οποίες αφορούν σε φυτικό, πάγιο και αποθηκευμένο κεφάλαιο, δύνανται, υπό προϋποθέσεις, να ενταχθούν σε προγράμματα Κρατικών Οικονομικών Ενισχύσεων.

<strong>5. Εφάπαξ ενίσχυση, με τη μορφή επιδόματος, σε φυσικά πρόσωπα και </strong><strong>επιχειρήσεις που έχουν πληγεί.</strong>

Προβλέπεται χορήγηση έκτακτης εφάπαξ ενίσχυσης, με τη μορφή επιδόματος, η οποία ανέρχεται για τα πληγέντα φυσικά πρόσωπα στο ποσό των 5.000 ευρώ ανά κατοικία και για τα φυσικά και νομικά πρόσωπα, των οποίων η επιχείρηση επλήγη, στο ποσό των 8.000 ευρώ ανά επιχείρηση.

Η οικονομική ενίσχυση που καταβάλλεται στα πληγέντα φυσικά ή νομικά πρόσωπα που περιέρχονται ή περιήλθαν προσωρινά ή μόνιμα σε κατάσταση απρόβλεπτης έκτακτης ανάγκης εξαιτίας της θεομηνίας, ορίζεται ως αφορολόγητη, ανεκχώρητη και ακατάσχετη στα χέρια του Δημοσίου ή τρίτων.

<img class="size-medium wp-image-8355 alignleft" src="https://www.ny-greeks.com/wp-content/uploads/2020/09/Ianos-1112-300x225.jpg" alt="" width="300" height="225" />

<strong>6. Επιχορήγηση επιχειρήσεων που έχουν πληγεί από θεομηνίες.</strong>

Σύμφωνα με το υφιστάμενο θεσμικό πλαίσιο, το Υπουργείο Οικονομικών είναι αρμόδιο για την αποζημίωση επιχειρήσεων που έχουν πληγεί από θεομηνίες.

Συγκεκριμένα, είναι υπεύθυνο για επιχορήγηση 30% - 70% της ζημίας για κτιριακές εγκαταστάσεις, μηχανολογικό εξοπλισμό, πρώτες ύλες, εμπορεύματα και φορτηγά αυτοκίνητα δημόσιας και ιδιωτικής χρήσης καταγεγραμμένα ως κατεστραμμένα.

Απαιτείται, και θα υπάρξει, έκδοση Κοινής Υπουργικής Απόφασης των Υπουργών Οικονομικών, Ανάπτυξης και Επενδύσεων, και Υποδομών και Μεταφορών, αναφορικά με την οριοθέτηση περιοχών.

Το ύψος της επιχορήγησης βαραίνει το Πρόγραμμα Δημοσίων Επενδύσεων και καταβάλλεται στους δικαιούχους από τη Γενική Διεύθυνση Οικονομικών Υπηρεσιών του Υπουργείου Ανάπτυξης και Επενδύσεων.

<strong>7. Παροχή στεγαστικής συνδρομής σε φυσικά και νομικά πρόσωπα, για την αποκατάσταση κτιρίων και κτιριακών εγκαταστάσεων εντός της οριοθετημένης περιοχής.</strong>

Με την απόφαση οριοθέτησης περιοχών, παρέχεται στεγαστική συνδρομή για την επισκευή/ανακατασκευή των κτιρίων και κτιριακών εγκαταστάσεων, μέσω της ΔΑΕΦΚ του Υπουργείου Υποδομών και Μεταφορών.

Η στεγαστική συνδρομή παρέχεται σε φυσικά και νομικά πρόσωπα και καλύπτει το σύνολο της εκτιμηθείσας ζημίας, με δωρεάν κρατική αρωγή 60% και άτοκο δάνειο 40%.

Η κρατική αρωγή επιβαρύνει το Πρόγραμμα Δημοσίων Επενδύσεων.

<img class="size-medium wp-image-8347 alignright" src="https://www.ny-greeks.com/wp-content/uploads/2020/09/IANOS-115-225x300.jpg" alt="" width="225" height="300" />

<strong>8. Αναστολή ή ρύθμιση δανειακών υποχρεώσεων στους πολίτες των Δήμων που έχουν πληγεί.</strong>

Επικοινωνήσαμε με την Ελληνική Ένωση Τραπεζών, εξετάζονται κατά περίπτωση και θα δρομολογηθούν άμεσα μέτρα στήριξης των πληγέντων από τα πιστωτικά ιδρύματα.

<strong>9. Επιχειρήσεις των Δήμων που έχουν πληγεί θα συμμετέχουν στην Επιστρεπτέα Προκαταβολή ΙV, ώστε να ενισχυθεί σε κάθε περίπτωση η ρευστότητά τους.</strong>

Ειδικά για επιχειρήσεις και ελεύθερους επαγγελματίες που δραστηριοποιούνται στους δήμους που έχουν πληγεί, δεν απαιτείται ως προϋπόθεση για τη συμμετοχή τους στον 4ο κύκλο της Επιστρεπτέας Προκαταβολής η μείωση ποσοστού τζίρου και η χρήση ταμειακής μηχανής.

Με αυτές τις 9 παρεμβάσεις, η Κυβέρνηση αποδεικνύει, για ακόμη μία φορά, ότι διαθέτει άμεσα αντανακλαστικά και υλοποιεί συντονισμένα, με ταχύτητα, συνέπεια, υπευθυνότητα κα

Πηγές: – ΑΠΕ-ΜΠΕ - Prtotothema- ERT – Sigmalive – Naftemporiki – Meteo.gr - Όψεις του Ηρακλείου (FB) - Κατούνα Η Εφημερίδα μας (FB) -