<p style="text-align: center;"><strong>Σε κλίμα συγκίνησης πραγματοποιήθηκαν σήμερα στις 12 το μεσημέρι τα αποκαλυπτήρια της πλακέτας προς τιμήν των δολοφονηθέντων στην Marfin το  2010</strong></p>
<p style="text-align: center;">H τελετή, έγινε παρουσία της Προέδρου της Δημοκρατίας, Κατερίνας Σακελλαροπούλου, του πρωθυπουργού, Κυριάκου Μητσοτάκη και της προέδρου του ΚΙΝΑΛ, Φώφης Γεννηματά, ενώ τον εναρκτήριο χαιρετισμό έκανε ο δήμαρχος Αθηναίων Κώστας Μπακογιάννης.</p>
<p style="text-align: left;">Η κ. Σακελλαροπούλου τόνισε πως</p>
<p style="text-align: center;"><em><strong>«Η σημερινή πρωτοβουλία της πολιτείας να τοποθετήσει πλακέτα μνήμης στο σημείο όπου, δέκα χρόνια πριν, βρήκαν φρικτό θάνατο τόσο άδικα και αναίτια τρεις συνάνθρωποί μας, η Παρασκευή Ζούλια, ο Επαμεινώνδας Τσάκαλης και η Αγγελική Παπαθανασοπούλου με το αγέννητο μωρό της, δεν είναι απλώς μια συμβολική χειρονομία διάσωσης της μνήμης τους, αλλά και ένα πρώτο μικρό βήμα για τη δικαίωσή τους», τόνισε κατά τα αποκαλυπτήρια της πλακέτας η Πρόεδρος της Δημοκρατίας και συνέχισε: «Η τιμή της μνήμης πολιτών που έχουν πέσει θύματα μίσους και ιδεολογικής βίας, δεν μπορεί να αποτελεί πεδίο πολιτικής αντιπαράθεσης κ</strong><strong>αι διχασμού. Αντιθέτως, πρέπει να μας βρίσκει όλους ενωμένους».</strong></em></p>
<p style="text-align: center;"><em><strong> «Tραγικά γεγονότα σαν και αυτό, είναι ασυμβίβαστα με τη δημοκρατική μας παράδοση και την κοινωνία που οραματιζόμαστε... Eκδηλώσεις ακραίας πόλωσης και τυφλής βίας».</strong></em></p>
https://www.youtube.com/watch?v=ZZows1jDsto&amp;feature=emb_title
<p style="text-align: center;">H κ. Σακελλαροπούλου, απευθυνόμενη στους συγγενείς των θυμάτων ανέφερε: <em><strong>«Είναι το ελάχιστο που οφείλουμε όλοι, είναι για τον τόπο σημαντικό. Να τους θυμάστε και πραγματικά να μη ζήσουμε τέτοιες στιγμές».</strong></em></p>
<p style="text-align: center;"><strong>Κ. Μητσοτάκης</strong></p>
<p style="text-align: center;"><strong>"Ποτέ ξανά μην πέσει η χώρα θύμα του τυφλού διχασμού"</strong></p>
Από την πλευρά του ο πρωθυπουργός Κυριάκος Μητσοτάκηςανέφερε:
<p style="text-align: center;"><em><strong> «Ο συμβολισμός της σημερινής κίνησης ειναι σαφής και ξεκάθαρος. Ποτέ ξανά να μην πέσει η χώρα θύμα του τυφλού διχασμού, του μίσους, της βίας η οποία δεν μπορεί να δικαιολογηθεί ποτέ και από όπου κι αν προέρχεται».</strong></em></p>
https://www.youtube.com/watch?v=APGYLolU-oE&amp;feature=emb_title
<p style="text-align: center;"><em><strong>«θα έπρεπε σύσσωμος ο πολιτικός κόσμος να είναι παρών στην τελετή, ώστε να στείλουμε ενωμένοι ένα μήνυμα ότι αυτές τις δύσκολες εποχές για τον τόπο μας τις έχουμε αφήσει οριστικά πίσω μας».</strong></em></p>
<p style="text-align: center;"><em><strong>«Δυστυχώς δεν τα καταφέραμε να είμαστε εδώ όλοι οι πολιτικοί αρχηγοί όπως πιστεύω θα το επιθυμούσε το σύνολο της ελληνικής κοινωνίας. Κρίμα. Σε κάθε περίπτωση προχωράμε μπροστά αφήνοντας πίσω μας αυτές τις εποχές με ζωντανές τις μνήμες χαραγμένες για πάντα στη δική μας μιας εποχής η οποία μας πόνεσε όλους πάρα πολύ και πόνεσε περισσότερο απο όλους τις οικογένειες των θυμάτων που σήμερα αναζητούν με πολύ μεγάλη καθυστέρηση την τελική δικαίωση τους»</strong></em></p>
<p style="text-align: left;">
O Πρωθυπουργός, απευθυνόμενη στους συγγενείς των θυμάτων ανέφερε:</p>
<p style="text-align: center;"><em><strong>«Δύσκολη στιγμή. Ίσως μπαίνει ένα τέλος, μια τέλεια. Ο καθένας βιώνει τον πόνο με τον δικό του προσωπικό τρόπο. Αλλά ως Πολιτεία έχουμε μια υποχρέωση να τιμήσουμε την μνήμη αυτών των ανθρώπων και να κάνουμε ό,τι χρειάζεται για να κλείσει αυτό το κεφάλαιο οριστικά όχι με άνω τελεία».</strong></em></p>
<p style="text-align: left;">
O κ. Μητσοτάκης ανακοίνωσε χθες την απόφαση της κυβέρνησης για την παραίτηση του Δημοσίου από την αναίρεση που αφορά στην αποζημίωση των συγγενών των θυμάτων της Marfin.</p>


[caption id="attachment_3402" align="alignleft" width="300"]<img class="size-medium wp-image-3402" src="https://www.ny-greeks.com/wp-content/uploads/2020/05/mARFIN-3-300x207.jpg" alt="" width="300" height="207" /> Η Πρόεδρος της Δημοκρατίας Κατερίνα Σακελλαροπούλου δίπλα από την πλακέτα κατά τη διάρκεια της τελετής των αποκαλυπτηρίων της, στο χώρο όπου δολοφονήθηκαν οι τρεις εργαζόμενοι της Marfin, στην οδό Σταδίου, το Σάββατο 9 Μαΐου 2020.[/caption]

[caption id="attachment_3403" align="alignleft" width="300"]<img class="size-medium wp-image-3403" src="https://www.ny-greeks.com/wp-content/uploads/2020/05/mARFIN-4-300x199.jpg" alt="" width="300" height="199" /> Ο πρωθυπουργός Κυριάκος Μητσοτάκης, δίπλα από την πλακέτα κατά τη διάρκεια της τελετής των αποκαλυπτηρίων της, στο χώρο όπου δολοφονήθηκαν οι τρεις εργαζόμενοι της Marfin, στην οδό Σταδίου, το Σάββατο 9 Μαΐου 2020.[/caption]
<p style="text-align: center;"><strong>Φώφη Γεννηματά </strong></p>
<p style="text-align: center;"><strong>"Οι ψυχές των θυμάτων θα ζητούν πάντα δικαίωση"</strong></p>
H πρόεδρος του ΚΙΝΑΛ Φώφη Γεννηματά, μετά το πέρας της τελετής των αποκαλυπτηρίων δήλωσε:
<p style="text-align: center;"><em><strong>«Οι ψυχές των θυμάτων θα ζητούν πάντα δικαίωση στην αποκάλυψη και τιμωρία των δραστών, στην ενότητα, ενάντια στην πόλωση και στον διχασμό που γεννά βία. Γι' αυτό είμαι εδώ, είναι η θέση της Δημοκρατικής παράταξης», </strong></em></p>
<p style="text-align: center;">
<strong>Η «συγγνώμη» του δημάρχου Αθηναίων</strong>
Ανοίγοντας την τελετή ο δήμαρχος Αθηναίων Κώστας Μπακογιάννης ζήτησε <em><strong>«συγγνώμη»</strong></em> καθώς - όπως είπε - αυτό έπρεπε να έχει γίνει εδώ και πολλά χρόνια.</p>
<p style="text-align: center;"><em><strong>«Σήμερα όλοι μαζί ανοίγουμε έναν άλλο δρόμο μακριά από την διχόνοια» συνέχισε και έκανε λόγο «για συναισθήματα πικρά» καθώς όπως είπε «δεν μπορούμε ποτέ να τις ξεπεράσουμε αυτές τις απώλειες». Ζήτησε επίσης συγγνώμη «γιατί έπρεπε το αυτονόητο να το έχουμε κάνει εδώ και χρόνια». «Τι ντροπή οι δολοφόνοι να εξακολουθούν να κυκλοφορούν ελεύθεροι»</strong></em></p>


[caption id="attachment_3408" align="alignleft" width="300"]<img class="size-medium wp-image-3408" src="https://www.ny-greeks.com/wp-content/uploads/2020/05/mARFIN-2-300x200.jpg" alt="" width="300" height="200" /> Η Πρόεδρος της Δημοκρατίας Κατερίνα Σακελλαροπούλου κάνει τα αποκαλυπτήρια της πλακέτας[/caption]

[caption id="attachment_3409" align="alignleft" width="300"]<img class="size-medium wp-image-3409" src="https://www.ny-greeks.com/wp-content/uploads/2020/05/mARFIN-5-300x200.jpg" alt="" width="300" height="200" /> Η πλακέτα κατά τη διάρκεια της τελετής των αποκαλυπτηρίων της,[/caption]
<p style="text-align: center;"><strong>Αλ. Τσίπρας</strong></p>
<p style="text-align: center;"><strong>"Καταδικάζουμε τη βία, αλλά και την υποκρισία του κ. Μητσοτάκη"</strong></p>
<p style="text-align: left;">Καταθέτοντας νωρίτερα σήμερα στεφάνι στο σημείο όπου θα τοποθετηθεί η ειδική πλακέτα, ο πρόεδρος του ΣΥΡΙΖΑ Αλέξης Τσίπρας εξέφρασε την καταδίκη του στη βία, αλλά και:</p>
<p style="text-align: center;"><em><strong>«στην υποκρισία του κ. Μητσοτάκη που αποφάσισε δέκα χρόνια μετά να ανοίξει τον φάκελο για να διεξαχθεί έρευνα από το υπουργείο Προστασίας του Πολίτη, από τους ίδιους ανθρώπους που δέκα χρόνια πριν στάθηκαν ανίκανοι να αναζητήσουν, να εντοπίσουν τους δράστες και να τους οδηγήσουν στη Δικαιοσύνη για να λογοδοτήσουν»</strong></em></p>
<p style="text-align: center;"><em><strong>«Καταδικάζω τη βία αλλά και την υποκρισία του κ. Μητσοτάκη που λίγους μήνες πριν αποφασίσει να μπει αυτή η πλακέτα εδώ, έδινε εντολή στα υπουργεία Προστασίας του Πολίτη, Εργασίας, προκειμένου να ασκήσουν έφεση εναντίον της δικαστικής απόφασης που δικαίωνε τα θύματα επιδικάζοντας αποζημιώσεις στους συγγενείς τους»</strong></em>.</p>
&nbsp;

Στεφάνι στη μνήμη των θυμάτων της τραγωδίας κατέθεσε νωρίτερα σήμερα και ο γενικός γραμματέας της Κ.Ε. του ΚΚΕ Δ. Κουτσούμπας.
<p style="text-align: center;">
<em><strong>«Σήμερα, όπως κάθε χρόνο, τιμάμε τους αδικοχαμένους εργαζόμενους της Marfin. Αρνιόμαστε τη μεγάλη υποκρισία του αστικού κράτους και των κυβερνήσεών του... Tεράστιες ευθύνες που έχουν η ΝΔ, το ΠΑΣΟΚ, ο ΣΥΡΙΖΑ, τα κόμματα δηλαδή που κυβέρνησαν τα τελευταία 10 χρόνια εναλλάξ και άφησαν στο σκοτάδι τους προβοκατόρικους και άλλους μηχανισμούς που έδρασαν γι' αυτό το έγκλημα.</strong></em></p>
<p style="text-align: left;">
O γενικός γραμματέας της Κ.Ε. του ΚΚΕ Δ. Κουτσούμπας κατηγόρησε παράλληλα τα παραπάνω κόμματα ότι:</p>
<p style="text-align: center;"><em><strong> «άφησαν, επίσης, στο απυρόβλητο τις ευθύνες της τράπεζας, δηλαδή της εργοδοσίας, που δεν πήρε τα απαραίτητα μέτρα ασφαλείας για τους εργαζόμενούς της».</strong></em></p>
Πηγή: - ΑΠΕ-ΜΠΕ - Naftemporiki -