Στα 153 έφθασαν τα νέα κρούσματα του COVID 19 στην Ελλάδα το τελευταίο 24ωρο όπως ανακοίνωσε ο ΕΟΔΥ., και τα 13 στην Κύπρο.

<strong>COVID 19 στην Ελλάδα</strong>

153 τα νέα κρούσματα του COVID 19 στην Ελλάδα

Τα 11 από αυτά εντοπίστηκαν κατόπιν ελέγχων στις πύλες εισόδου της χώρας. Άλλα επτά είναι επίσης εισαγόμενα, που προσήλθαν αυτοβούλως.

Πιο αναλυτικά, γεωγραφικά η κατανομή των κρουσμάτων έχει ως εξής:
<ul>
 	<li>40 στην Αττική</li>
 	<li>38 στη Θεσσαλονίκη</li>
 	<li>14 στη Λάρισα</li>
 	<li>9 στις Κυκλάδες, από τα οποία τα οκτώ αφορούν σε συρροή σε χώρο εστίασης</li>
 	<li>4 στον Έβρο, όλα συνδεόμενα με τον γάμο στην Αλεξανδρούπολη</li>
 	<li>Aπό τρία σε Ηλεία, Κέρκυρα, Κορινθία, Πέλλα, Χαλκιδική</li>
 	<li>Aπό δύο σε Αργολίδα, Αχαΐα, Ιωάννινα, Καβάλα και Μαγνησία (και τα δύο από το στρατόπεδο του Στεφανοβίκειου)</li>
 	<li>Aπό ένα σε Θεσπρωτία, Κιλκίς, Κοζάνη, Μεσσηνία, Χανιά.</li>
</ul>
Ο συνολικός αριθμός των κρουσμάτων ξεπέρασε τις 5.000, είναι πλέον στα 5.123, εκ των οποίων το 54,6% αφορά άνδρες.

Τα 1.370 (26,7%) θεωρούνται σχετιζόμενα με ταξίδι από το εξωτερικό και 2.551 (49,8%) συνδέονται με ήδη γνωστό κρούσμα.

Δεκατέσσερις ασθενείς νοσηλεύονται διασωληνωμένοι σε ΜΕΘ, η διάμεση ηλικία τους είναι 70 ετών, τρεις (21,4%) είναι γυναίκες. To 64,3% έχει υποκείμενο νόσημα ή είναι ηλικιωμένοι 70 ετών και άνω.

Αντιθέτως, 129 ασθενείς έχουν εξέλθει από τις ΜΕΘ.

Τέλος, δεν έχει καταγραφεί κανένας νέος θάνατος και τα θύματα παραμένουν 210, εκ των οποίων 67 γυναίκες (31,9%). Η διάμεση ηλικία των θανόντων ήταν τα 76 έτη και το 95,7% είχε κάποιο υποκείμενο νόσημα ή/και ηλικία 70 ετών και άνω.

<strong>COVID 19 στην Κύπρο</strong>

Δεκατρία νέα κρούσματα του COVID 19 από σύνολο 3,486 εργαστηριακών διαγνώσεων ανακοίνωσε το Κυπριακό Υπουργείο Υγείας.

Αναλυτικά, τα θετικά στον COVID 19 άτομα προέκυψαν ως ακολούθως:
<ul>
 	<li>Από 125 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, προέκυψαν 3 κρούσματα. Συγκεκριμένα, ένα άτομο εντοπίστηκε μέσω της διαδικασίας της ιχνηλάτησης. Τα άλλα 2 άτομα είναι επαφές κρουσμάτων που έκαναν την εξέταση μέσω ιδιωτικής πρωτοβουλίας.</li>
 	<li>Από 1,671 δείγματα που λήφθηκαν στο πλαίσιο ελέγχου επιβατών και επαναπατρισθέντων, εντοπίστηκαν 4 κρούσματα. Πρόκειται για δύο άτομα, τα οποία είναι ζευγάρι Ρουμάνων, μόνιμοι κάτοικοι Κύπρου, που είχαν πάει στη Ρουμανία για διακοπές. Επέστρεψαν Κύπρο την Τετάρτη (5/8) και έκαναν το τεστ στο αεροδρόμιο. Είναι ασυμπτωματικοί.</li>
 	<li>Το τρίτο άτομο είναι κυπριακής καταγωγής που ήρθε στην Κύπρο από την Ιταλία μέσω Αθήνας επίσης την Τετάρτη (5/8). Έκανε το τεστ στο αεροδρόμιο. Δεν έχει συμπτώματα.</li>
 	<li>Το 4ο άτομο είναι κυπριακής καταγωγής που επέστρεψε στις 4/8 από το Μάντσεστερ, έκανε το τεστ στο αεροδρόμιο. Δεν έχει συμπτώματα.</li>
 	<li>Από 1,038 δείγματα που λήφθηκαν μέσω ιδιωτικής πρωτοβουλίας, εντοπίστηκαν 4 κρούσματα. Πρόκειται για ένα άτομο κυπριακής καταγωγής που εξετάστηκε ιδιωτικά λόγω συμπτωμάτων. Δεν έχει ταξιδιωτικό ιστορικό</li>
 	<li>Το 2ο άτομο είναι ρωσικής καταγωγής, μόνιμος κάτοικος Κύπρου χωρίς ταξιδιωτικό ιστορικό. Δεν έχει συμπτώματα</li>
 	<li>Το 3ο άτομο είναι ινδονησιακής καταγωγής, μόνιμος κάτοικος Κύπρου, χωρίς ταξιδιωτικό ιστορικό. Έκανε το τεστ διότι το ζήτησαν από την εταιρεία που θα άρχιζε δουλειά. Δεν έχει συμπτώματα.</li>
 	<li>Το 4ο άτομο είναι κυπριακής καταγωγής, που έκανε ιδιωτικά διότι είχε συμπτώματα.</li>
 	<li>Από 134 δείγματα που διεκπεραιώθηκαν από τα Μικροβιολογικά Εργαστήρια των Γενικών Νοσοκομείων, εντοπίστηκε 1 κρούσμα.</li>
 	<li>Από 95 δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, εντοπίστηκε 1 κρούσμα. Πρόκειται άτομο με παραπομπή από τον Προσωπικό του Ιατρό λόγω συμπτωμάτων. Έχει πρόσφατο ταξιδιωτικό ιστορικό στη Ζιμπάμπουε.</li>
</ul>
Επιπλέον, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:
<ul>
 	<li>Από δειγματα που λήφθηκαν στα οδοφράγματα, ολοκληρώθηκαν 48 εργαστηριακές εξετάσεις,</li>
 	<li>Από δείγματα που λήφθηκαν στο πλαίσιο του προγράμματος ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, ολοκληρώθηκαν 203 εργαστηριακές εξετάσεις, και</li>
 	<li>Από το πρόγραμμα τυχαίου δειγματοληπτικού ελέγχου 10,000 ατόμων, διεκπεραιώθηκαν 172 εργαστηριακές διαγνώσεις.</li>
</ul>
Με βάση τα μέχρι τώρα δεδομένα, ο συνολικός αριθμός των θετικών κρουσμάτων ανέρχεται στα 1,208.

Επιπρόσθετα, στο Γενικό Νοσοκομείο Αμμοχώστου εξακολουθούν να νοσηλεύονται σε θάλαμο τέσσερις ασθενείς σε σταθερά καλή κατάσταση.