<h6 style="text-align: center;"><strong>Κράτη-πειρατές χαρακτήρισε ο Yalancı Sultan (γιαλαντζί σουλτάνος) της Τουρκίας Ρετζέπ Ταγίπ Ερντογάν το Ισραήλ, την Κύπρο και τη Συρία, κατηγορώντας τις ότι διαλύουν την παγκόσμια σταθερότητα!!!</strong></h6>
<span style="color: #ff0000;"><strong>Η Τουρκία θα χαλάσει το παιχνίδι</strong></span>
Υποστήριξε ότι πλέον ο κόσμος δεν μπορεί να δεχτεί αυτήν την καταπίεση και πως η Τουρκία θα χαλάσει αυτό το άδικο και αιμοσταγές παιχνίδι.

Στην ομιλία του μετά τη συνεδρίαση του υπουργικού συμβουλίου, ο τούρκος πρόεδρος ανέφερε ότι «το φυσικό αέριο που ανακαλύψαμε στη Μαύρη Θάλασσα ήταν τα πρώτα καλά νέα. Ινσαλάχ και στην Ανατολική Μεσόγειο περιμένουμε σύντομα καλά νέα».

O Ερντογάν.δήλωσε συγκεκριμένα:
<p style="text-align: center;"><em><strong>«Ο κόσμος αν δεν απαλλαγεί από τα κράτη-πειρατές και τους πειρατές κυβερνώντες τους δεν είναι δυνατόν η ανθρωπότητα να πετύχει την ειρήνη και την ηρεμία. Δυστυχώς, ειδικά στη δική μας περιοχή ο αριθμός των κρατών-πειρατών είναι πολύ μεγάλος. Αυτά τα κράτη-πειρατές από το Ισραήλ, μέχρι τον τομέα ελληνοκυπριακής διοίκησης και μέχρι το καθεστώς της Συρίας, καταπιέζουν τόσο τους δικούς τους πολίτες αλλά και διαλύουν την παγκόσμια σταθερότητα», </strong></em></p>
<span style="color: #ff0000;"><strong>«Τους φέραμε στον ίσιο δρόμο»</strong></span>
Πρόσθεσε ότι:
<p style="text-align: center;"><em><strong> «οι μέθοδοι που χρησιμοποιούν αυτά τα κράτη, τα οποία κρύβονται πίσω από τις παγκόσμιες δυνάμεις, προκαλούν μπελάδες στην ανθρωπότητα. Πλέον ο κόσμος δεν μπορεί να δεχτεί αυτήν την καταπίεση. Η Τουρκία είναι αποφασισμένη να χρησιμοποιήσει τη δύναμη που έχει στα χέρια της για να καταστρέψει αυτό το άδικο, παράνομο, άσχημο και αιμοσταγές παιχνίδι».</strong></em></p>
Ο Ταγίπ Ερντογάν είπε ακόμη ότι<em><strong> «αυτοί που εδώ και χρόνια όχι μόνο δεν τήρησαν τις υποσχέσεις που έδωσαν στην Τουρκία, αλλά και με κατηγόρησαν από πάνω, τους φέραμε στον ίσιο δρόμο»</strong></em>.

Πηγές: - sigmalive - ΚΥΠΕ -