<span style="color: #ff0000;"><strong>Το Άρθρο ανανεώνεται συνεχώς (Just Reload - Eπαναλάβετε τη φόρτωση)</strong></span>

<strong>Με πληροφορίες από: Reuters - Al Jazeera - NNA - Al Mayadeen - Γαλλικό Πρακτορείο Eιδήσεων - Sigmalive - </strong>
<p style="text-align: center;"><em><strong>«Είδα μια πύρινη σφαίρα και καπνό να υψώνεται πάνω από τη Βηρυτό. Οι άνθρωποι ούρλιαζαν και έτρεχαν, αιμόφυρτοι. Μπαλκόνια έπεσαν από τα κτίρια. Τα τζάμια στα πολυόροφα κτίρια έσπασαν και έπεσαν στον δρόμο» </strong></em><span style="color: #ff0000;"><strong>- A</strong><strong>υτόπτης Mάρτυρας -</strong></span></p>
Iσχυρές εκρήξεις συγκλόνισαν πριν από λίγο το λιμάνι της Βηρυτού, με αποτέλεσμα να τραυματιστούν δεκάδες άνθρωποι.

Ο εκκωφαντικός θόρυβος συγκλόνισε πολλούς τομείς της πρωτεύουσας. Τζάμια καταστημάτων και σπιτιών έσπασαν σε ακτίνα πολλών χιλιομέτρων. Το πρακτορείο Reuters ανέφερε ότι κατέρρευσαν μπαλκόνια.
<ul>
 	<li>Ο Ερυθρός Σταυρός αναφέρει δεκάδες νεκρούς και εκατοντάδες τραυματίες</li>
 	<li>Έκτακτη σύσκεψη από την κυβέρνηση του Λιβάνου συγκαλέστηκε πριν από λίγο</li>
 	<li>Έχουν ισοπεδωθεί οι συνοικίες γύρω από την έκρηξη</li>
 	<li>Ο Ερυθρός Σταυρός ψάχνουν για νεκρούς και τραυματίες στα ερείπια της περιοχής</li>
</ul>
https://twitter.com/BestTweet___/status/1290674572073644034?s=20

<strong>Πρώτο βίντεο από την τεράστια έκρηξη στη Βηρυτό που έγινε αισθητή στην Κύπρο πιο κάτω:</strong>

[embed]https://www.youtube.com/watch?v=61f4lh6yux8&amp;feature=emb_title[/embed]

Σύμφωνα με το δημόσιο ειδησεογραφικό πρακτορείο NNA του Λιβάνου η έκρηξη έγινε στην περιοχή του λιμανιού, όπου υπάρχουν αποθήκες πυρομαχικών. Δεν είναι σαφές προς το παρόν τι προκάλεσε την έκρηξη και τι είδους εκρηκτικά φυλάσσονταν σε αυτές τις αποθήκες.

Το τηλεοπτικό κανάλι Al Mayadeen έκανε λόγο για «εκατοντάδες» τραυματίες ενώ το υπουργείο Υγείας ανέφερε ότι υπάρχει «πολύ υψηλός αριθμός» τραυματιών και εκτεταμένες υλικές ζημιές.

<strong>LIVE footage from Al Jazeera below </strong>

https://www.youtube.com/watch?v=EOBY5J0b9Uo&amp;feature=emb_title

Άλλος μάρτυρας είπε ότι είδε πυκνό γκρίζο καπνό κοντά στην περιοχή του λιμανιού και μετά άκουσε μια έκρηξη και είδε φλόγες και μαύρο καπνό. <em><strong>«Όλα τα παράθυρα στο κέντρο της πόλης έσπασαν (…) Επικρατεί απόλυτο χάος»</strong></em>, είπε.

Το λιμάνι έχει αποκλειστεί από τις δυνάμεις ασφαλείας, που επιτρέπουν να περάσουν μόνο τα μέλη της υπηρεσίας πολιτικής προστασίας, τα ασθενοφόρα και πυροσβεστικά οχήματα. Στους δημοσιογράφους έχει απαγορευτεί η πρόσβαση.

Γύρω από το λιμάνι, η καταστροφή φαίνεται να είναι ολική. Στις εικόνες που μεταδίδουν τα τοπικά τηλεοπτικά κανάλι, διακρίνονται άνθρωποι εγκλωβισμένοι στα συντρίμμια, καλυμμένοι από αίματα.

Ανταποκριτές του Γαλλικού Πρακτορείου είπαν ότι είδαν πολλούς τραυματίες να περπατούν στους δρόμους που οδηγούν στα νοσοκομεία. Στη συνοικία Ασραφίεχ, τραυματίες προσπαθούσαν να φτάσουν στο νοσοκομείο Οτέλ Ντιε. Έξω από το ιατρικό κέντρο Κλεμανσό, πολλοί τραυματίες, μεταξύ των οποίων και μικρά παιδιά, περίμεναν να τους παραλάβουν οι τραυματιοφορείς.

Oλες οι βιτρίνες των καταστημάτων στις συνοικίες Χάμρα, Μπαντάρο και Χάζμιεχ έχουν σπάσει. Έσπασαν επίσης τα παρμπρίζ και τα παράθυρα των αυτοκινήτων. Οχήματα έχουν εγκαταλειφθεί στη μέση του δρόμου, με τους αερόσακους ανοιχτούς.

https://www.youtube.com/watch?v=hUpfnU-ml-E&amp;feature=emb_title

https://twitter.com/ragipsoylu/status/1290671102344273920?s=20

By Alex Ammohostianos