<h4 style="text-align: center;"><strong>Με τον Τουρκικό τουρισμό αυτό το καλοκαίρι να προβλέπεται να φτάνει στον πάτο, και με την οικονομία της γείτονος να χτυπά κόκκινο, και να διασωζετε κάθε φορά στο παρά πέντε από οικονομικές ενέσεις από το Κατάρ, τούρκοι αξιωματούχοι προχωρούν σε κινήσεις και δηλώσεις απελπισίας, μπας και σώσουν έστω κάτι από το διαφενόμενο ναυάγιο </strong></h4>
Σε συνέντευξή του στο Γερμανικό περιοδικό «Spiegel», ο Τούρκος υπουργός Εξωτερικών Μεβλούτ Τσαβούσογλου δηλώνει ότι η: <em><strong>«Τουρκία είναι απογοητευμένη από την ταξιδιωτική οδηγία της ομοσπονδιακής κυβέρνησης, η οποία συμπεριλαμβάνει τη χώρα του» </strong></em>και την καλεί<em><strong> «να την άρει το συντομότερο δυνατό».</strong></em>
<p style="text-align: center;"><em><strong>«Θέλω να εκφράσω την απογοήτευσή μου για τη στάση της Γερμανίας και την επιθυμία μου να μπορέσουν οι Γερμανοί παραθεριστές να ταξιδέψουν τελικά στην Τουρκία. Όλα είναι έτοιμα για ένα ασφαλές ταξίδι στη χώρα μου. Τα μέτρα που λάβαμε ελέγχθηκαν, μεταξύ άλλων, από τον Οργανισμό Επιθεώρησης και Πιστοποίησης TÜV Süd. Οι επιστημονικοί λόγοι πίσω από την απόφαση είναι δύσκολα αντιληπτοί»</strong></em>,</p>
Oπως μετέδωσε το δεύτερο δημόσιο ραδιοτηλεοπτικό δίκτυο ΖDF, και οι Τούρκοι ξενοδόχοι αντέδρασαν έντονα κατά της γερμανικής ταξιδιωτικής οδηγίας. Oι Τούρκοι ξενοδόχοι ανέφεραν ότι έχουν καταβάλει μεγάλη προσπάθεια για να προετοιμασθούν και έκαναν λόγο για <em><strong>«πρωτοποριακή δουλειά, την οποία έκανε η Τουρκία προκειμένου να αντιμετωπισθεί η διάδοση της επιδημίας του κορονοϊού και θα έπρεπε να ανήκει στις πρώτες χώρες για τις οποίες θα αρθεί η (γερμανική) ταξιδιωτική οδηγία».</strong></em>

Το ομοσπονδιακό υπουργικό συμβούλιο αποφάσισε την Τετάρτη να παρατείνει την ταξιδιωτική οδηγία για περισσότερες από 160 χώρες εκτός Ευρωπαϊκής Ένωσης έως τα τέλη Αυγούστου. Μεταξύ αυτών των χωρών συμπεριλαμβάνεται και η Τουρκία.

Ο ομοσπονδιακός υπουργός Εξωτερικών Χάικο Μάας ανακοίνωσε πάντως χθες ότι «θα διεξαχθούν συνομιλίες με μεμονωμένες τρίτες χώρες σχετικά με την άρση της ταξιδιωτικής οδηγίας νωρίτερα. Αυτό θα εξαρτηθεί από τον αριθμό των λοιμώξεων, την απόδοση του αντίστοιχου συστήματος υγείας, τα μέτρα ασφαλείας επί τόπου και από την κατάσταση των πτήσεων προς και από τις χώρες αυτές. Η ομοσπονδιακή κυβέρνηση βρίσκεται σε στενή επαφή και με την Τουρκία επί του θέματος αυτού».

Πηγή: - ΑΜΠΕ - Der Spiegel - ZDF - Naftemporiki -