<h6 style="text-align: center;"><strong>H Γενική Γραμματεία Πολιτικής Προστασίας αποφάσισε έκτακτα μέτρα εξαιτίας της κακοκαιρία «Ιανός» που πλησιάζει την Ελλάδα </strong></h6>
<p style="text-align: left;">
<img class="size-medium wp-image-8182 alignleft" src="https://www.ny-greeks.com/wp-content/uploads/2020/09/Xardalias-1-300x150.jpg" alt="" width="300" height="150" />Ο υφυπουργός Πολιτικής Προστασίας και Διαχείρισης Κρίσεων της χώρας, Νίκος Χαρδαλιάς, ανακοίνωσε συγκεκριμένα μέτρα, ενόψει της κακοκαιρίας «Ιανός» που θα επηρεάσει την Ελλάδα από την Πέμπτη, 16 Σεπτεμβρίου, εξαιτίας μιας ατμοσφαιρικής διαταραχής στην περιοχή της Κεντρικής Μεσογείου, η οποία αναμένεται βαθμιαία να ενισχυθεί σημαντικά, σύμφωνα με τα νεότερα προγνωστικά στοιχεία του Εθνικού Αστεροσκοπείου Αθηνών.

O υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς, σημείωσε ότι τα ακραία καιρικά φαινόμενα γίνονται όλο και πιο συχνά το τελευταίο διάστημα. Από αύριο 17 / 9 ένα βαθύ βαρομετρικό χαμηλό αναμένεται να πλήξει τη χώρα μας είπε ο υφυπουργός Πολιτικής Προστασίας. Ο κ. Χαρδαλιάς αναφέρθηκε στο φαινόμενο του μεσογειακού κυκλώνα, που είναι όπως είπε, θύελλες και μοιάζει με τους τροπικούς, αλλά είναι πιο ασθενής.</p>
https://www.youtube.com/watch?v=jVXGZlp6B9E
<p style="text-align: left;"><strong>Πού θα χτυπήσει o </strong><strong>«Ιανός»</strong></p>
<p style="text-align: left;">Από την Πέμπτη αργά το απόγευμα, είπε ο κ. Χαρδαλιάς, αναμένεται ο μεσογειακός κυκλώνας να πλήξει τη δυτική Ελλάδα και τα νησιά του Ιονίου, όπως η Ζάκυνθος, η Κεφαλονιά, η Ιθάκη, αλλά και η Ηλεία.</p>
<p style="text-align: left;">Στη συνέχεια η κακοκαιρία «Ιανός» θα χτυπήσει πιο ανατολικές περιοχές της Πελοποννήσου, ενώ από το βράδυ της Παρασκευής αναμένεται να επηρεαστούν και οι Κυκλάδες, ενώ το Σάββατο πιθανόν να παρατηρηθούν φαινόμενα κακοκαιρίας και στην Κρήτη.

<strong>Οι τρεις οδηγίες για την κακοκαιρία</strong></p>
<p style="text-align: left;">Σε έκτακτη ενημέρωση προς τους πολίτες ο κ. Χαρδαλιάς έδωσε τρεις συγκεκριμένες οδηγίες:</p>

<ol>
 	<li style="text-align: left;">Όσοι βρίσκονται σε περιοχές που έχουν πλημμυρίσει στο παρελθόν ή κοντά υπάρχουν χείμαρροι και ακτές να μην παραμείνουν σε υπόγειους χώρους και να εξετάσουν το ενδεχόμενο να μείνουν σε συγγενείς ή φίλους.</li>
 	<li style="text-align: left;">Να αποφύγουν τις μετακινήσεις τους.</li>
 	<li style="text-align: left;">Να μη διασχίζουν χειμάρρους, ρέματα ή δρόμους που έχουν πλημμυρίσει.</li>
</ol>