Με σημαίες και πλακάτ και κεντρικό σύνθημα «Πόσες πληγές ακόμα;» αρμένιοι πολίτες που κατοικούν στην Ελλάδα πραγματοποίησαν διαμαρτυρία στην πλατεία Συντάγματος, το απόγευμα της Τετάρτης, ζητώντας μεταξύ άλλων από την ελληνική κυβέρνηση να πάρει ξεκάθαρη θέση για όσα γίνονται στο Ναγκόρνο – Καραμπάχ.

Στην εκπομπή LIVE NEWS και τον Νίκο Ευαγγελάτο μίλησε ο πρόεδρος της Αρμενικής Νεολαίας Ελλάδας, Αρμάν Κρικοριάν, αναφορικά με την κατάσταση στο Ναγκόρνο Καραμπάχ.

«Αυτή τη στιγμή οι δυνάμεις του Αζερμπαϊτζάν επιτίθενται καθ’ όλο το μήκος της συνοριακής γραμμής της Δημοκρατίας του Αρτσάχ με πολύ βαρύ πυροβολικό, έχοντας σαν στόχο σπίτια, πόλεις, χωριά, άμαχο πληθυσμό και προκαλώντας ζημιές από βομβαρδισμούς ακόμα και στην πρωτεύουσα του Αρτσάχ» σημείωσε ο κ. Κρικοριάν.

«Ο αρμενικός λαός που ζει σε αυτά τα εδάφη από τα αρχαία χρόνια, μάχεται αυτή τη στιγμή να σταθεί όρθιος και να προστατεύσει τα πάτρια εδάφη του, τις οικογένειες, τα παιδιά, τα πάντα» πρόσθεσε.

&nbsp;

<iframe src="https://www.megatv.com/embed/?p=38630363" width="560" height="315" frameborder="0" scrolling="no" allowfullscreen="allowfullscreen" data-mce-fragment="1"></iframe>

Πηγή: in.gr