Oπως μεταδίδει το Reuters, η Ελλάδα αναμένεται να προχωρήσει μέχρι το τέλος του έτους στην έκδοση δύο τουλάχιστον ομολόγων.

Θυμίζουμε ότι η Ελλάδα συγκέντρωσε συνολικά 4,5 δισεκατομμύρια ευρώ από εκδόσεις ομολόγων 15ετούς και 7ετούς ομολόγου, φέτος.

Σύμφωνα με το δημοσίευμα του Reuters, το οποίο επικαλείται Ελληνες αξιωματούχους, η χώρα θα μπορούσε να αναβάλει την πρόωρη αποπληρωμή του ΔΝΤ για να ενισχύσει τα ταμειακά αποθέματα και να καλύψει τις πρόσθετες ανάγκες χρηματοδότησης που σχετίζονται με τον κορωνοϊό.

Aνώτερος κυβερνητικός αξιωματούχος δήλωσε στο διεθνές πρακτορείο ειδήσεων χωρίς να δίνει περισσότερες λεπτομέρειες:
<p style="text-align: center;"><strong><em>«Το σχέδιο μας είναι να γίνει έκδοση τουλάχιστον δύο ομολόγων μέχρι το τέλος του έτους για την συγκέντρωση περίπου 4 δις. ευρώ. Η πρώτη έκδοση θα μπορούσε να πραγματοποιηθεί τους επόμενους μήνες, το καλοκαίρι».</em></strong></p>
Βασικός στόχος είναι η περαιτέρω ενίσχυση των ταμειακών διαθεσίμων ώστε να καλυφθούν οι πρόσθετες ανάγκες χρηματοδότησης εξαιτίας της πανδημίας. Στις προσαρμογές του προγράμματος δανεισμού περιλαμβάνεται και η περαιτέρω μείωση των εκδόσεων εντόκων γραμματίων για εφέτος σε σχέση με τον αρχικό προγραμματισμό.
<p style="text-align: center;"><strong>Η Ελλάδα ενδέχεται να μην προχωρήσει στην πρόωρη αποπληρωμή του Alex </strong></p>
O αξιωματούχος, χωρίς να λέει το πότε σχεδιάζει η Ελλάδα να προχωρήσει στις πληρωμές του ΔΝΤ, δήλωσε πως:
<p style="text-align: center;"><em><strong>«Θα μπορούσαμε να αναβάλουμε την πρόωρη αποπληρωμή στο ΔΝΤ, δεν υπάρχει ακόμη τελική απόφαση. Θα επανεξετάσουμε το ζήτημα τον Σεπτέμβριο »</strong></em>.</p>
ΠΗΓΕΣ: Reuters - antenna.gr - Sigmalive - naftemporiki -

Cover photo by <a class="_hli" href="https://www.facebook.com/Menafn/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=344317689012214&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Menafn</a>

By Alex Ammohostianos