<strong>Αναδημοσιεύουμε από το&nbsp;<span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Tο Ανώτατο Δικαστήριο των ΗΠΑ επικύρωσε το καθεστώς προστασίας σε 700.000 νέους μετανάστες, τους επονομαζόμενους Dreamers, το οποίο ήθελε να καταργήσει ο Ντόναλντ Τραμπ, και που είχε αναγνωρίσει ο προκάτοχός του, Μπαράκ Ομπάμα

Το Ανώτατο Δικαστήριο έκρινε «αυθαίρετη» και «παρορμητική» την απόφαση της κυβέρνησης Τραμπ να αναστείλει το πρόγραμμα που υιοθέτησε ο προκάτοχός του Μπαράκ Ομπάμα, το οποίο πρόγραμμα προστάτευε από την απέλαση τους μετανάστες κάτω των 30 ετών, που είχαν έρθει παρανόμως στις ΗΠΑ, όταν ήταν παιδιά.

Το ενδιαφέρον σε αυτήν την απόφαση που ελήφθη με μικρή πλειοψηφία (5 -4), είναι η ψήφος του επικεφαλή του Δικαστηρίου Τζον Ρόμπερτς, ο οποίος συντάχθηκε με τους τέσσερις προοδευτικούς συναδέλφους του.

Ο Μπαράκ Ομπάμα είχε άρει το 2012 την απειλή απέλασης σε βάρος των Dreamers, παρέχοντάς τους αριθμό μητρώου κοινωνικής ασφάλισης, κάτι αναγκαίο για να μπορέσουν να βρουν δουλειά, να οδηγούν ή να σπουδάσουν στις ΗΠΑ. Το 2017, ο Τραμπ αποφάσισε να τερματίσει το πρόγραμμα αυτό (DACA), θεωρώντας το «παράνομο».

Δικαστήρια, που συγκλήθηκαν εκτάκτως, ανέστειλαν την απόφασή του Τραμπ, όμως η κυβέρνηση άσκησε έφεση προσφεύγοντας στο Ανώτατο Δικαστήριο, το οποίο τελικά απεφάνθη κατά του σημερινού προέδρου για διαδικαστικούς λόγους.

H Aμερικανική Ένωση Πολιτικών Δικαιωμάτων αναφέρει:
<p style="text-align: center;"><em><strong>«Το Ανώτατο Δικαστήριο απεφάνθη πως οι δικαιούχοι του προγράμματος DACA μπορούν να συνεχίσουν να ζουν και να εργάζονται στις ΗΠΑ χωρίς τον καθημερινό φόβο της απέλασης»,&nbsp;</strong></em></p>
H γενική εισαγγελέας της Νέας Υόρκης Λετίσια Τζέιμς, που έδωσε μάχη για τη διάσωση του προγράμματος DACA, σημείωσε:
<p style="text-align: center;"><em><strong>«Η Αμερική είναι η γη της ελπίδας και των ευκαιριών και χάρη σε αυτήν την απόφαση, θα παραμείνει φωτεινός φάρος για τόσους πολλούς»,&nbsp;</strong></em></p>
Από την πλευρά του, ο Αμερικανός πρόεδρος Ντόναλντ Τραμπ, αναφέροντας με μήνυμα του στο Twitter, καταδίκασε σήμερα τις <strong><em>«φρικτές»</em></strong> και <em><strong>«πολιτικά κατευθυνόμενες»</strong></em> αποφάσεις του Ανώτατου Δικαστηρίου των ΗΠΑ, λέγοντας πως <em><strong>«φτύνουν κατάμουτρα τους ανθρώπους που είναι περήφανοι που αποκαλούνται Ρεπουμπλικανοί ή Συντηρητικοί... Έχετε την εντύπωση πως το Ανώτατο Δικαστήριο δεν με συμπαθεί;»,&nbsp;</strong></em>

Πηγή: - REUTERS - CNN - FOX news - ΑΠΕ-ΜΠΕ - AFP -

Cover Photo By <a id="js_28v" class="_hli" href="https://www.facebook.com/esculturaspugliese/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=1431034483858225&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1" aria-describedby="u_5u_1" aria-owns="js_27d">Estudio Pugliese</a>

By Alex Ammohostianos