<h6 style="text-align: center;"><strong>Η λέξη Ποδκιαντραποσύνη/Ποδκιαντραπος στην Kυπριακή καθομιλο</strong><strong>υ</strong><strong>μεν</strong><strong>ή </strong><strong>σημαίνει: ξεδιάντροπα/ξεδιάντροπος, χωρίς ντροπή...</strong></h6>
Και όμως η περίπτωση του προέδρου του Κυπριακού κοινοβουλίου κ. Δημήτρη Συλλούρη θα μπορούσε να χαρακτηριστεί ως η επιτομή της λέξης <strong>Ποδκιαντραποσύνη/Ποδκιαντραπος, </strong>μιας και, ο ακόμη και σήμερα πρόεδρος του Κυπριακού κοινοβουλίου δεν είχε ελάχιστη έστω πολιτική ευθιξία να παραιτηθεί της θέσης του κάτω από το βάρος των αποκαλύψεων του σκανδάλου από το Al Jazeera.

Στο επονομαζόμενο πια σκάνδαλο του <span style="color: #ff9900;"><strong>CYPRUS PAPERS</strong></span>, έχουμε στο μιας ώρας VIDEO του Al Jazeera σαν ιθύνων νους της υποθέσεις, τoν πρώην βουλευτή (παραιτήθηκε σήμερα) του κομμουνιστικού κόμματος της Κύπρου ΑΚΕΛ, και τον κ. Δημήτρη Συλλούρη και όχι μόνο, σαν συνεργάτες η/και εκτελεστικά όργανα στο σκάνδαλο αυτό.

Κανείς δεν καταδικάζει τον κ. Δημήτρη Συλλούρη, όπως και όλους του υπόλοιπους εμπλεκόμενους στην υπόθεσηγια, μιας και κανένα δικαστήριο δεν έχει επιβάλλει ποινή, ανεξάρτητα από το αν ο συντάκτης του παρόντος άρθρου, και πολλοί άλλοι σαν κι εμένα έχουν μια σαφή άποψη για το θέμα και τις ευθύνες του κ. Δημήτρη Συλλούρη. Από την άλλη όμως, η ελάχιστη ευθιξία κάτω από το βάρος των αποκαλύψεων δεν θα έβλαπτε κανένα σε αυτή την περίπτωση.

<span style="color: #ff0000;"><strong>Ιστορικό του σκανδάλου</strong></span>

Όπως προκύπτει από τους μαγνητοσκοπημένους διαλόγους, του μιας σχεδόν ώρας VIDEO του Al Jazeera, ο Πρόεδρος της Βουλής υποδεικνύει τρόπους για να παρακαμφθούν ο νόμος και οι κανονισμοί και χρησιμοποιώντας το θεσμικό του αξίωμα δίδει υποσχέσεις για εξασφάλιση διαβατηρίου στον υποτιθέμενο επενδυτή είτε στην Κύπρο είτε σε άλλες χώρες, με τις οποίες διατηρεί σχέσεις σε επίπεδο προέδρων κοινοβουλίων.

Όπως χαρακτηριστικά διαβάζουμε στο Κυπριακό <span style="color: #0000ff;"><a style="color: #0000ff;" href="https://www.sigmalive.com/news/politics/680218/tha-eprepe-na-paraitithei-o-syllouris-vinteo"><strong>Sigmalive</strong></a></span>:

Ναι και μάλιστα ποιος ο επικεφαλής του Σώματος που νομοθετεί και εγκρίνει τους νόμους. Πάντως, μπορεί το βίντεο του Al Jazeera να είναι αποτέλεσμα τέλεσης ποινικού αδικήματος, καθώς εν αγνοία των πρωταγωνιστών έγινε η βιντεογράφηση, πλην όμως ούτε ο Πρόεδρος της Βουλής ούτε και ο βουλευτής του ΑΚΕΛ αρνούνται το περιεχόμενο του. Ένα περιεχόμενο, το οποίο μας εκθέτει διεθνώς και αποτελεί ντροπή για μια ολόκληρη χώρα και βεβαίως δεν αφήνει άλλη επιλογή στους δύο θεσμικούς αξιωματούχους από την παραίτηση.

Ο μεν Χρηστάκης Τζιοβάνης βουλευτής του ΑΚΕΛ υπέβαλε την παραίτηση του από το Κοινοβούλιο και από το κόμμα του, ο δε Δημήτρης Συλλούρης δεν παραιτήθηκε -παρά μόνο- ανακοίνωσε αποχή από τα καθήκοντα του και μάλιστα όχι αμέσως αλλά από τη Δευτέρα 19 Οκτωβρίου. Και αυτό βεβαίως σημαίνει ότι θα εκτελέσει και χρέη Προεδρεύοντος της Δημοκρατίας στις 15 και 16 του Οκτώβρη και θα προεδρεύσει και της ad hoc επιτροπής για τα κόκκινα δάνεια των Πολιτικά Εκτεθειμένων Προσώπων.

https://www.youtube.com/watch?v=Gmk_oXObwfc&amp;feature=emb_title

Με βάση το σύνταγμα ο Πρόεδρος της Βουλής δεν μπορεί να παυθεί, πλην όμως, δεδομένου ότι ο ίδιος αποποιείται την εκπλήρωση των καθηκόντων του και αυτό δημιουργεί ανωμαλία στη λειτουργία της Βουλής, τότε το ίδιο το Σώμα έχει το δικαίωμα με τον ίδιο τρόπο που του έδωσε την εντολή, με τον ίδιο τρόπο να του την αναιρέσει.

Βεβαίως θα πρέπει να πούμε ότι αυτό το σενάριο είναι πιο δύσκολα υλοποιήσιμο. Το πιο εφικτό σενάριο μας έλεγαν νομικοί κύκλοι είναι η Βουλή να συνέλθει και να εκλέξει μόνιμο αναπληρωτή πρόεδρο. Μπορεί βέβαια να αποφασιστεί να είναι και ο γηραιότερος βουλευτής (Αδάμος Αδάμου). Αυτό βεβαίως πρέπει να γίνει άμεσα. Ο κ. Συλλούρης και πάλι δεν χάνει τη βουλευτική του ιδιότητα. Χάνει την έδρα και βεβαίως τη βουλευτική ασυλία μόνο εάν παραιτηθεί και αυτό πρέπει να κάνει αν μη τι άλλο για λόγους πολιτικής ευθιξίας. Η μόνη περίπτωση είναι πιαστεί επ αυτοφόρω βουλευτής κατά τη διάπραξη ποινικού αδικήματος και το αδίκημα αυτό να επισύρει ποινή φυλάκισης πάνω από πέντε χρόνια.

Προφανώς, και ήταν τρύπιο το σύστημα, καθώς δεν εξηγείται αλλιώς η αναστολή και το κλείσιμο του προγράμματος. Αλλά είναι καιρός να τεθεί υπό έρευνα και η παραδοχή που γίνεται στο ρεπορτάζ του Al Jazeera ότι οι πρόεδροι και οι υπουργοί αλλάζουν, αλλά ποτέ οι κρατικοί λειτουργοί που ασχολούνται με τις πολιτογραφήσεις.