<p style="text-align: center;"><strong>Μητσοτάκης: </strong><strong>Χρηματοδότηση υπό μορφήν επιχορηγήσεων και όχι δανείων</strong></p>
Στην έκτακτη τηλεδιάσκεψη των ηγετών των 27 κρατών-μελών της ΕΕ, η οποία  διήρκεσε τέσσερις ώρες, κατέληξε σε ναυάγιο και έγινε με πρωτοβουλία του Γάλλου προέδρου Εμανουέλ Μακρόν, ο Ελληνας πρωθυπουργός Κυριάκος Μητσοτάκης υποστήριξε αρχικά την θέση του ο Γάλλου πρόεδρου Εμμανουέλ Μακρόν για  <strong>Χρηματοδότηση υπό μορφήν επιχορηγήσεων και όχι δανείων</strong>
<h6 style="text-align: center;"><em><strong>Πατήστε ΕΔΏ, για να ενημερωθήτε για την </strong></em><span style="color: #ff0000;"><em><strong>"ΔΡΑΜΑΤΙΚΗ Σύνοδο Κορυφής - Κριστίν Λαγκάρντ: «Εχετε κάνει πολύ λίγα, πολύ αργά»"</strong></em></span></h6>
<p style="text-align: center;"><em><strong>Tα σημεία της τοποθέτησή του κ. Μητσοτάκη στη Σύνοδο Κορυφής.</strong></em></p>
O Ελληνας πρωθυπουργός Κυριάκος Μητσοτάκης στην παρέμβασή του τόνισε ότι η βοήθεια πρέπει να είναι <strong><span style="color: #ff0000;">«μαζική, μεγάλη και άμεση», </span></strong>και επεσήμανε ότι η χρηματοδότηση των κρατών πρέπει να έχει περισσότερο τον χαρακτήρα επιχορηγήσεων και λιγότερο τη μορφή δανείων.

Ο κ. Μητσοτάκης, κατά την τοποθέτησή του στη Σύνοδο Κορυφής, στάθηκε στα εξής 8 σημεία:
<ol>
 	<li>Τόνισε ότι η Ελλάδα υποστηρίζει πλήρως την επείγουσα συγκρότηση ενός Ταμείου Ανάκαμψης (Recovery Fund), Eπιπροσθέτως της λειτουργίας του Πολυετούς Δημοσιονομικού Πλαισίου (ΠΔΠ). Tο Ταμείο αυτό πρέπει να είναι πολύ μεγάλο (huge) και θα πρέπει να χρηματοδοτηθεί με κάποιου είδους κοινό εργαλείο μακροπρόθεσμου χρέους. Το Ταμείο θα πρέπει να λειτουργήσει εμπροσθοβαρώς και να εστιάσει πρωτίστως σε επιχορηγήσεις προς τα κράτη μέλη παρά σε δάνεια. <em><strong><span style="color: #ff0000;">«Δεν πρέπει να επιτρέψουμε περαιτέρω αύξηση του λόγου χρέους προς ΑΕΠ», </span></strong></em>προειδοποίησε ο Πρωθυπουργός.</li>
 	<li>Ο κ. Μητσοτάκης τόνισε ότι μια στρατηγική η οποία δεν θα επιβαρύνει το δημόσιο χρέος κάθε χώρας, θα ήταν πράξη προς το συμφέρον όλων των χωρών κι όχι μόνο πράξη αλληλεγγύης. Σημείωσε δε ότι η Ευρώπη δεν πρέπει να κάνει για άλλη μια φορά <strong><em><span style="color: #ff0000;">«πολύ λίγα, πολύ αργά» </span></em></strong>(too little, too late).</li>
 	<li>Ο κ. Μητσοτάκης πρότεινε στον Πρόεδρο του Ευρωπαϊκού Συμβουλίου Charles Michel να ζητήσει από την Κομισιόν την επεξεργασία μιας πολύ συγκεκριμένης πρότασης για την επανέναρξη των αεροπορικών συνδέσεων, το συντομότερο δυνατόν. Επεσήμανε δε, ότι η Ενιαία Αγορά δεν υφίσταται μόνο για να υποστηρίζει την ελεύθερη διακίνηση αγαθών αλλά έχει ως πυλώνα και την ελεύθερη μετακίνηση προσώπων.</li>
 	<li>Στο πλαίσιο αυτό, και δίνοντας έμφαση στον τουρισμό, ο Κυριάκος Μητσοτάκης ζήτησε να υπάρξει το συντομότερο κοινή δράση σε Ευρωπαϊκό επίπεδο: <em><strong>«Όταν μιλάμε για Ευρωπαϊκή στήριξη, μια χειροπιαστή απόδειξη θα ήταν να στηριχθεί ο τουρισμός στις χώρες του Νότου», </strong></em>υπογράμμισε ο Πρωθυπουργός.</li>
 	<li>Ο Κυριάκος Μητσοτάκης, προχωρώντας ένα βήμα παρακάτω, τόνισε ότι θα πρέπει να δοθεί εγκαίρως ένα θετικό σήμα στην τουριστική αγορά, καλώντας όλες τις πλευρές να εργαστούν με ταχύτητα.</li>
 	<li>Επανέλαβε την πρόταση που έχει ήδη διατυπώσει για μια κοινή Ευρωπαϊκή προσέγγιση όσον αφορά τις πατέντες ενός πιθανού εμβολίου κατά του κορονοϊού προκειμένου να διασφαλιστεί η ισότιμη πρόσβαση των κρατών-μελών σε αυτό όταν θα φτάσουμε στη φάση της μαζικής παραγωγής εμβολίων.</li>
 	<li>Τόνισε ότι πρέπει να σταλεί ένα καθαρό μήνυμα προς την Τουρκία για τις προκλητικές ενέργειες της τόσο στο Αιγαίο όσο κι έναντι της Κυπριακής Δημοκρατίας.</li>
 	<li>Ο Πρωθυπουργός έκανε ιδιαίτερη αναφορά στην ένταση των τουρκικών παραβιάσεων μέσω υπερπτήσεων οι οποίες αναβαθμίζουν το επίπεδο των προκλήσεων από τη γείτονα χώρα, ιδιαίτερα μετά και την πρόσφατη αποτυχία της Άγκυρας στην προσπάθεια της να παραβιάσει τα σύνορα στον Έβρο.</li>
</ol>
<strong>ΠΗΓΕΣ: iefimerida - Reuters -</strong>

By Alex Ammohostianos