Ο Ντόναλντ Τραμπ άφησε ανοιχτό το ενδεχόμενο, για πρώτη φορά, να αναβληθούν οι προεδρικές εκλογές του Νοεμβρίου, κάνοντας λόγο για κίνδυνο νοθείας που, όπως υποστηρίζει, συνδέεται με την πανδημία του COVID 19.

Ο Ρεπουμπλικάνος πρόεδρο ισχυρίστηκε στο Twitter πως:
<p style="text-align: center;"><em><strong>«Με την ψήφο διά αλληλογραφίας (…) οι εκλογές του 2020 θα είναι οι πιο ανακριβείς και οι πιο νόθες στην ιστορία... Θα ήταν πραγματική ντροπή για τις Ηνωμένες Πολιτείες... Αναβολή των εκλογών μέχρι ο κόσμος να μπορεί να ψηφίσει κανονικά και με ασφάλεια;».</strong></em></p>
Να σημειωθεί πάντως ότι με βάση το Σύνταγμα, μόνο το Κογκρέσο έχει τη δικαιοδοσία να αποφασίζει για την αναβολή των προεδρικών εκλογών, κάτι για το οποιο είναι αδύνατον αυτή την στιγμή μιας και το Κογκρέσο ελέγξετε από τους Δημοκρατικούς αντιπάλους του.

Αμέσως μετά την ανάρτηση του Ντόναλντ Τραμπ στο Twitter, το Χρηματιστήριο της Νέας Υόρκης κατέγραψε πτώση, με τον βιομηχανικό δείκτη Dow Jones να υποχωρεί κατά 172,15 μονάδες ή -0,65% με το άνοιγμα, και τον Nasdaq να χάνει 92,82 μονάδες ή -0,88%.

H πρώτη αντίδραση του Δημοκρατικού βουλευτή Νταν Κίλντι στο Twitter, ήταν:
<p style="text-align: center;"><strong><em> «Ένας εν ενεργεία πρόεδρος διαδίδει ψέματα και προτείνει την καθυστέρηση των εκλογών για να κρατηθεί ο ίδιος στην εξουσία... Μην το αφήσετε να συμβεί. Όλοι οι Αμερικανοί –Ρεπουμπλικάνοι, Ανεξάρτητοι και Δημοκρατικοί– θα πρέπει να καταδικάσουν την παρανομία του προέδρου και την πλήρη περιφρόνησή του στο Σύνταγμα»</em></strong></p>
Ο δημοκρατικός γερουσιαστής Τομ Άνταλ, τόνισε ότι:
<p style="text-align: center;"><strong><em> «δεν υπάρχει κανένας τρόπος (να καθυστερήσει ο Τραμπ τις εκλογές) Ας μην τον αφήσουμε να μας αποσπάσει την προσοχή από την ανικανότητά του (στην αντιμετώπιση) της Covid19».</em></strong></p>
Ο ανεξάρτητος εκλογικός αναλυτής Κάιλ Κόντικ, του Πανεπιστημίου της Βιρτζίνια, σχολίασε ότι η ανάρτηση του Τραμπ φαίνεται να εντάσσεται στο πλαίσιο της συνήθους προσέγγισής του όταν θέλει να αποσπάσει την προσοχή των ψηφοφόρων από τα «άσχημα νέα», <a href="https://www.ny-greeks.com/2020/07/30/%ce%b7%cf%80%ce%b1-%ce%b2%ce%bf%cf%85%cf%84%ce%b9%ce%ac-329-%cf%83%cf%84%ce%bf-%ce%b1%ce%b5%cf%80-h-%ce%bc%ce%b5%ce%b3%ce%b1%ce%bb%cf%8d%cf%84%ce%b5%cf%81%ce%b7-%cf%80%cf%84%cf%8e%cf%83%ce%b7/"><span style="color: #ff0000;"><strong>στη συγκεκριμένη περίπτωση την κατακρήμνιση του ΑΕΠ</strong></span></a>. Υπενθύμισε και αυτός ότι ο Λευκός Οίκος δεν μπορεί να αλλάξει την ημερομηνία των εκλογών χωρίς την έγκριση του Κογκρέσου.

&nbsp;

https://twitter.com/realDonaldTrump/status/1288818160389558273?s=20

Να σημειωθεί ότι η προεδρική ανάρτηση έγινε λίγα λεπτά αφότου ανακοινώθηκε η <a href="https://www.ny-greeks.com/2020/07/30/%ce%b7%cf%80%ce%b1-%ce%b2%ce%bf%cf%85%cf%84%ce%b9%ce%ac-329-%cf%83%cf%84%ce%bf-%ce%b1%ce%b5%cf%80-h-%ce%bc%ce%b5%ce%b3%ce%b1%ce%bb%cf%8d%cf%84%ce%b5%cf%81%ce%b7-%cf%80%cf%84%cf%8e%cf%83%ce%b7/"><strong><span style="color: #ff0000;">ιστορική «βουτιά» του αμερικανικού ΑΕΠ κατά -32,09% κατά το δεύτερο τρίμηνο του έτους.</span></strong></a>

Πολλές Πολιτείες θέλουν να διευρύνουν το δικαίωμα στην επιστολική ψήφο, ούτως ώστε να περιορίσουν όσο το δυνατόν τον συγχρωτισμό στα εκλογικά κέντρα, σε μια προσπάθεια να ανακοπεί η εξάπλωση της πανδημίας. Αρκετές επιτρέπουν ήδη την ψήφο διά αλληλογραφίας εδώ και πολλά χρόνια και δεν έχουν καταγράψει σοβαρά προβλήματα, παρά μόνο μεμονωμένα περιστατικά.

Εδώ και πολλές εβδομάδες, ο πρόεδρος Τραμπ, αντιμέτωπος με τις δημοσκοπήσεις που τον φέρνουν να υπολείπεται του Δημοκρατικού Τζο Μπάιντεν, μιλά για μαζική νοθεία στις εκλογές. Οι δηλώσεις του για το θέμα αυτό ανάγκασαν στα τέλη Μαΐου το Twitter να επισημάνει, για πρώτη φορά, μια ανάρτησή του ως παραπλανητική.

Στα τέλη Απριλίου, ο Μπάιντεν είχε προβλέψει ότι ο Ρεπουμπλικάνος πρόεδρος θα κάνει ό,τι μπορεί για να αναβάλει τις εκλογές λέγοντας:

<em><strong> «Θυμηθείτε αυτό που σας λέω, πιστεύω ότι θα προσπαθήσει να αναβάλει τις εκλογές με τον έναν ή τον άλλον τρόπο, θα βρει λόγους για τους οποίους δεν θα πρέπει να γίνουν»</strong></em>, είχε πει τότε. Λίγες ημέρες αργότερα, όταν ρωτήθηκε από δημοσιογράφους στον Λευκό Οίκο, ο Τραμπ απέρριψε κατηγορηματικά αυτό το ενδεχόμενο. <em><strong>«Ποτέ δεν σκέφτηκα να αλλάξω την ημερομηνία (…) Γιατί να το κάνω;»</strong></em> απάντησε, κάνοντας λόγο για «προπαγάνδα» των Δημοκρατικών.

Με πληροφορίες από - BBC - Sputnik - Sigmalive - FOX News -