<strong>Αναδημοσιεύουμε από το<span style="color: #ff0000;"> <a style="color: #ff0000;" href="http://www.greekamericanmedia.com/">Greek American Media</a></span></strong>

<img class="size-medium wp-image-5072 alignleft" src="https://www.ny-greeks.com/wp-content/uploads/2020/06/Mparozo-300x150.jpg" alt="" width="300" height="150" />O Ύπατος Εκπρόσωπος της ΕΕ για την Εξωτερική Πολιτική, Ζοζέπ Μπορέλ (Φωτογραφία Αριστερά), μετά το σημερινό Συμβούλιο Εξωτερικών Υποθέσεων, που διοργανώθηκε με τηλεδιάσκεψη, με τη συμμετοχή για μιάμιση ώρα του Yπουργού Εξωτερικών των ΗΠΑ Μάικ Πομπέο, δήλωσε ότι, Ελλάδα και Κύπρος δικαίως διαμαρτύρονται για τις γεωτρητικές δραστηριότητες της Τουρκίας κοντά στις ακτές τους, και ότι η ΕΕ των 27 ανησυχεί όλο και περισσότερο για την αυξανόμενη κλιμάκωση από την Τουρκία

Kατά την εναρκτήρια δήλωσή του ο κ. Μπορέλ δήλωσε ότι:
<p style="text-align: center;"><em><strong> "ορισμένα κράτη μέλη έθεσαν επίσης την κατάσταση στην Ανατολική Μεσόγειο, όπου ανησυχούμε όλο και περισσότερο για την αυξανόμενη κλιμάκωση από την Τουρκία. Συμφωνήσαμε για την ανάγκη για αποκλιμάκωση και για να επιστρέψουμε σε μια πραγματική εταιρική σχέση. Υπάρχουν κάποια περιστατικά τις τελευταίες ημέρες και για την επιχείρηση Irini - θα το συζητήσουμε αύριο στο Συμβούλιο Άμυνας"</strong></em>.</p>
<p style="text-align: left;">Kαλούμενος ο Ζοζέπ Μπορέλ να σχολιάσει την αντίδραση του Υπουργού Εξωτερικών των ΗΠΑ σχετικά με τις εκκλήσεις για αποστολή κοινού διατλαντικού μηνύματος στην Τουρκία για αποκλιμάκωση και να παραθέσει τον μελλοντικό σχεδιασμό της ΕΕ για το θέμα, ο Ύπατος Εκπρόσωπος δήλωσε:</p>
<p style="text-align: center;"><strong><em>"Ναι, το θέμα έχει συζητηθεί, δεν ήταν ένα από τα 3 (κύρια) μπλοκ γύρω από τη συζήτησή μας. Αναφέρθηκε, από εμένα και ορισμένα κράτη μέλη, ο Υπουργός Εξωτερικών (των ΗΠΑ) εξετάζει την κατάσταση στη Μεσόγειο, αλλά επικεντρώνει κυρίως στην κατάσταση στη Λιβύη".</em></strong>

<strong><em>"Σε κάθε περίπτωση, η κατάσταση στην Ανατολική Μεσόγειο επιδεινώνεται. H Ελλάδα και η Κύπρος δικαίως διαμαρτύρονται για το γεγονός ότι υπάρχουν γεωτρήσεις πολύ κοντά στις ακτές τους. Στο επόμενο Συμβούλιο Εξωτερικών Υποθέσεων θα θέσουμε το ζήτημα της σχέσης μας με την Τουρκία, λαμβάνοντας υπόψη όλες τις πτυχές αυτής της περίπλοκης σχέσης"</em></strong></p>
<p style="text-align: left;">O Ύπατος Εκπρόσωπος θα ταξιδέψει το επόμενο διάστημα στην Κύπρο για να προετοιμάσει το Συμβούλιο Εξωτερικών Υποθέσεων της 13ης Ιουλίου.</p>
Πηγή: Sigmalive

By Alex Ammohostianos