<p style="text-align: center;"><em><strong>Τα ανησυχητικά δεδομένα και οι σταθερές αυξήσεις των κρουσμάτων του COVID 19 σε Ελλάδα και Κύπρο </strong></em></p>
<span style="color: #ff0000;"><strong>Ελλάδα</strong></span>

Όπως ανακοίνωσε ο ΕΟΔΥ, τα νέα εργαστηριακά επιβεβαιωμένα κρούσματα του COVID 19 το τελευταίο 24ωρο στην Ελλάδα, ανέρχονται σε 269

Tα 11 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας, 8 είναι εισαγόμενα που προσήλθαν αυτοβούλως για έλεγχο, ενώ τα υπόλοιπα είναι:
<ul>
 	<li>90 στην Αττική, εκ των οποίων 18 συνδέονται με πρόσφατο ταξίδι στο εσωτερικό της χώρας</li>
 	<li>67 στην Θεσσαλονίκη, εκ των οποίων 2 συνδέονται με γνωστή συρροή και 3 με πρόσφατο ταξίδι στο εσωτερικό της χώρας</li>
 	<li>15 στις Κυκλάδες</li>
 	<li>8 στην Πέλλα</li>
 	<li>7 στην Ημαθία</li>
 	<li>6 στα Χανιά</li>
 	<li>5 στο Κιλκίς,</li>
 	<li>5 στην Χαλκιδική</li>
 	<li>4 στο Ηράκλειο</li>
 	<li>3 στα Ιωάννινα</li>
 	<li>3 στην Κεφαλληνιά, 2 εκ των οποίων συνδέονται με γνωστή συρροή,</li>
 	<li>3 στην Κοζάνη, εκ των οποίων 1 συνδέεται με πρόσφατο ταξίδι στο εσωτερικό της χώρας,</li>
 	<li>3 στην Λάρισα8 στην Λέσβο</li>
 	<li>3 στην Φθιώτιδα</li>
 	<li>3 στην Φλώρινα</li>
 	<li>2 στην Δράμα</li>
 	<li>2 στα Δωδεκάνησα</li>
 	<li>2 στην Καρδίτσα</li>
 	<li>2 στην Κέρκυρα</li>
 	<li>2 στην Πιερία</li>
 	<li>2 στις Σέρρες</li>
 	<li>1 στην Αργολίδα</li>
 	<li>1 στην Άρτα</li>
 	<li>1 στην Ζάκυνθο</li>
 	<li>1 στην Ηλεία</li>
 	<li>1 στο Ρέθυμνο</li>
</ul>
Ο συνολικός αριθμός κρουσμάτων στην Ελλάδα είναι τώρα στα 7934, εκ των οποίων 55,3% αφορά άνδρες. Τα 1.783 (22,5%) θεωρούνται σχετιζόμενα με ταξίδι από το εξωτερικό, ενώ 3.658 (46,1%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 30. Η διάμεση ηλικία τους είναι 68 ετών. 7 (23.3%) είναι γυναίκες και οι υπόλοιποι άνδρες. To 46.7% έχει υποκείμενο νόσημα ή είναι ηλικιωμένοι 70 ετών και άνω. 140 ασθενείς έχουν εξέλθει από τις ΜΕΘ.

Τέλος, δεν έχει καταγραφεί κανένας νέος θάνατος ενώ έχουμε 235 θανάτους συνολικά στη χώρα. 82 (34.9%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 77 έτη και το 95.3% είχε κάποιο υποκείμενο νόσημα ή/και ηλικία 70 ετών και άνω.

<strong><span style="color: #ff0000;">Κυπρος</span></strong>

Δέκα νέα κρούσματα κορωνοϊού στην Κύπρο, σύμφωνα με τα δεδομένα από τη Μονάδα Επιδημιολογικής Επιτήρησης του Υπουργείου Υγείας, από σύνολο 3,202 εργαστηριακών διαγνώσεων.

<strong>Δύο από πτήσεις:</strong>
<ul>
 	<li>Το 1ο άτομο είναι Τσέχα που ήρθε μέσω Βιέννης στις 19/8. Εντοπίστηκε θετική από τον δειγματοληπτικό έλεγχο που έγινε στην πτήση της. Μεταφέρθηκε στο Eden.</li>
 	<li>Το 2ο άτομο είναι Κύπριος που έφτασε από το Παρίσι στις 19/8 και έκανε το τεστ στο αεροδρόμιο.</li>
</ul>
<strong>Τρία από ιδιωτική πρωτοβουλία:</strong>
<ul>
 	<li>Το 1ο άτομο είναι ο ποδοσφαιριστής του Εθνικού Άχνας, που ανακοινώθηκε χθες το βράδυ από την ΚΟΠ. Είναι επαφή του άλλου ποδοσφαιριστή του Εθνικού Άχνας που ανακοινώθηκε στις 18/8. Το τεστ έγινε ιδιωτικά από το σωματείο για όλους τους ποδοσφαιριστές και το προσωπικό.</li>
 	<li>Το 2ο άτομο είχε συμπτώματα στις 19/8 και έκανε το τεστ ιδιωτικά.</li>
 	<li>Το 3ο άτομο είναι ο ασθενής του Ογκολογικού Κέντρου της Τράπεζας Κύπρου που ανακοινώθηκε το πρωί από το ΟΚΤΚ.</li>
</ul>
<strong>Πέντε από ιχνηλάτηση:</strong>
<ul>
 	<li>Το 1ο άτομο είναι επαφή κρούσματος που ανακοινώθηκε στις 17/8.</li>
 	<li>Το 2ο άτομο είναι επαφή από το οικογενειακό περιβάλλον του 1ου ποδοσφαιριστή του Εθνικού Άχνας που ανακοινώθηκε στις 18/8. Έχει συμπτώματα.</li>
 	<li>Τα άλλα τρία άτομα είναι επαφές από το οικογενειακό και φιλικό περιβάλλον κρούσματος που ανακοινώθηκε στις 18/8.</li>
</ul>
<strong>Από δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, διεκπεραιώθηκαν 83 εργαστηριακές εξετάσεις:</strong>
<ul>
 	<li>Από δείγματα που διεκπεραιώθηκαν από το πρόγραμμα ελέγχου δομών μεταναστών, ολοκληρώθηκαν 10 εργαστηριακές διαγνώσεις,</li>
 	<li>Από δείγματα που λήφθηκαν στο πλαίσιο του τυχαίου δειγματοληπτικού ελέγχου 10,000 ατόμων, διεκπεραιώθηκαν 623 εργαστηριακές διαγνώσεις,</li>
 	<li>Από πρόγραμμα που διενεργεί το Υπουργείο Δικαιοσύνης και Δημοσίας Τάξεως για τον έλεγχο του προσωπικού που εργάζεται στους χώρους των Δικαστηρίων, είχαμε αποτέλεσμα για 1 δείγμα, και</li>
 	<li>Από δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, διεκπεραιώθηκαν 98 εργαστηριακές εξετάσεις.</li>
</ul>
Με βάση τα μέχρι τώρα δεδομένα, ο συνολικός αριθμός των θετικών κρουσμάτων ανέρχεται στα 1,395.

Επιπρόσθετα, στο Γενικό Νοσοκομείο Αμμοχώστου εξακολουθεί να νοσηλεύεται σε θάλαμο ένας ασθενής COVID-19, ενώ ένας ασθενής παραμένει διασωληνωμένος στη Μονάδα Εντατικής Θεραπείας του Γενικού Νοσοκομείου Λευκωσίας.