Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/"><strong>Greek American Media</strong></a></span>

Mε αφορμή τον θάνατο του 46χρονου Αφροαμερικανού Τζορτζ Φλόιντ στη Μινεάπολη των ΗΠΑ, πριν από δύο εβδομάδες διαδηλώσεις είχαμε σήμερα στην Μαδρίτη, τη Βαρκελώνη και άλλες ευρωπαϊκές πόλεις κατά του ρατσισμού,

Συγκρούσεις ξέσπασαν στις Βρυξέλλες, μεταξύ ομάδας διαδηλωτών και αστυνομικών, μετά τη λήξη της μεγάλης αντιρατσιστικής πορείας στην οποία συμμετείχαν σχεδόν 10.000 άνθρωποι.

Σπασμένες βιτρίνες, φωτιές σε κάδους απορριμμάτων, πετροπόλεμος: οι ταραχές ξέσπασαν στον εμπορικό δρόμο Ματονζέ, τη σημαντικότερη «αφρικανική» γειτονιά των Βρυξελλών, αφού διαλύθηκε η πορεία. Σύμφωνα με το Γαλλικό Πρακτορείο, πολλοί άνθρωποι τραυματίστηκαν.

https://www.youtube.com/watch?v=scn20nQdKCs

https://www.youtube.com/watch?v=RIzSXhlhmsU

<em><strong>«Δεν έχουμε καμία σχέση με αυτές τις ενέργειες»</strong></em>, είπε ο Ταϊνό Σεροουμπέν, μέλος της οργανωτικής επιτροπής της σημερινής συγκέντρωσης έξω από το Δικαστικό Μέγαρο των Βρυξελλών. <strong><em>«Εμείς στείλαμε ένα μήνυμα ειρήνης, η συγκέντρωσή μας ήταν ειρηνική»</em></strong>, επέμεινε.

Αστυνομικές πηγές είπαν ότι στις ταραχές συμμετείχαν περίπου 100 άτομα. Αστυνομικοί των μονάδων επιβολής της τάξης απέκλεισαν την περιοχή και έλαβαν την εντολή να προχωρήσουν σε συλλήψεις. Με νερό υπό πίεση απωθήθηκαν οι συγκεντρωμένοι και έσβησαν οι φωτιές στους κάδους απορριμμάτων.

<em><strong>«Ορισμένα καταστήματα έχουν υποστεί μεγάλες ζημιές. Η επέμβαση της αστυνομίας συνεχίζεται»</strong></em> ανέφερε η εκπρόσωπος της αστυνομίας των Βρυξελλών, Ίλσε Βαν ντε Κέερ.

Αρκετές χιλιάδες άνθρωποι, συγκεντρώθηκαν το μεσημέρι έξω από την πρεσβεία των ΗΠΑ στη Μαδρίτη, φωνάζοντας συνθήματα όπως <em><strong>«Δεν μπορώ να αναπνεύσω»</strong></em> και <em><strong>«Εσείς, οι ρατσιστές, είστε οι τρομοκράτες</strong></em>». Οι διαδηλωτές γονάτισαν και τήρησαν ενός λεπτού σιγή σε ένδειξη διαμαρτυρίας για την αστυνομική βία απέναντι στους μαύρους.

Στη Βαρκελώνη, εκατοντάδες άνθρωποι συνέρρευσαν στην πλατεία Σαντ Ζάουμε, φορώντας μάσκες και τηρώντας τις αποστάσεις ασφαλείας.

Διαδηλώσεις έγιναν επίσης στη Γλασκώβη, την Κοπεγχάγη και άλλες ευρωπαϊκές πόλεις.

Πηγές: - ΑΜΠΕ - AFP - DPA - naftemporiki -

Cover photo  by <a class="_hli" href="https://www.facebook.com/CMPDnews/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=124757580932140&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Charlotte-Mecklenburg Police Department</a>

By Alex Ammohostianos