Η Μόργκαν Ορτέιγκους, εκπρόσωπος Τύπου του Aμερικανικού υπουργείου Εξωτερικών&nbsp; εξέδωσε σήμερα ανακοίνωση με θέμα τη συνάντηση του Τούρκου προέδρου Ρετζέπ Ταγίπ Ερντογάν με την ηγεσία της Χαμάς στην Κωνσταντινούπολη, τονίζοντας ότι οι επαφές του προέδρου Ερντογάν με τη Χαμάς το μόνο που κάνουν είναι να συμβάλλουν στην απομόνωση της Άγκυρας από τη διεθνή κοινότητα.

H ανακοίνωση:
<p style="text-align: center;"><em><strong>"Οι Ηνωμένες Πολιτείες εκφράζουν την έντονη αντίθεσή τους για τη φιλοξενία που προσέφερε ο Τούρκος πρόεδρος Ερντογάν σε δυο ηγετικά στελέχη της Χαμάς στην Κωνσταντινούπολη στις 22 Αυγούστου. Η Χαμάς χαρακτηρίζεται τρομοκρατική οργάνωση από τις ΗΠΑ και την Ευρωπαϊκή Ένωση και οι δύο αξιωματούχοι που φιλοξενήθηκαν από τον πρόεδρο Ερντογάν χαρακτηρίζονται συγκεκριμένα Παγκόσμιοι Τρομοκράτες. Το Πρόγραμμα Ανταμοιβών για τη Δικαιοσύνη των ΗΠΑ ζητεί πληροφορίες για ένα από τα πρόσωπα για την εμπλοκή του σε πολυάριθμες τρομοκρατικές επιθέσεις, αεροπειρατείες, απαγωγές.</strong></em></p>
<p style="text-align: center;"><em><strong>Οι συνεχείς επαφές του προέδρου Ερντογάν με αυτή την τρομοκρατική οργάνωση συμβάλλουν μόνο στην απομόνωση της Τουρκίας από τη διεθνή κοινότητα, βλάπτουν τα συμφέρονται του παλαιστινιακού λαού και αποδυναμώνουν τις παγκόσμιες προσπάθειες για την αποτροπή τρομοκρατικών επιθέσεων που πραγματοποιούνται από τη Γάζα. Συνεχίζουμε να εκφράζουμε τις ανησυχίες μας για τη σχέση της τουρκικής κυβέρνησης με τη Χαμάς στο υψηλότερο επίπεδο.</strong></em></p>
<p style="text-align: center;"><em><strong>Αυτή είναι η δεύτερη φορά που ο πρόεδρος Ερντογάν υποδέχεται την ηγεσία της Χαμάς στην Τουρκία φέτος, με την πρώτη συνάντηση να έχει πραγματοποιηθεί την 1η Φεβρουαρίου"</strong></em>.</p>
<span style="color: #ff0000;"><strong>Η τουρκική αντίδραση</strong> </span>

Tο τουρκικό υπουργείο Εξωτερικών, ανακοίνωσε σήμερα ότι "απορρίπτει πλήρως" την παραπάνω ανακοίνωση του Aμερικανικού υπουργείου Εξωτερικών&nbsp; .

Το τουρκικό υπουργείο Εξωτερικών ανακοίνωσε:
<p style="text-align: center;"><em><strong> "Κηρύσσοντας τρομοκράτη τον νόμιμο εκπρόσωπο της Χαμάς, η οποία ανήλθε στην εξουσία κερδίζοντας τις δημοκρατικές εκλογές στη Γάζα και είναι μια σημαντική πραγματικότητα στην περιοχή, δεν συμβάλλει διόλου στις προσπάθειες για την ειρήνη και τη σταθερότητα στην περιοχή".</strong></em></p>
Το τουρκικό υπουργείο Εξωτερικών πρόσθεσε ότι η Τουρκία κάλεσε τις Ηνωμένες Πολιτείες να χρησιμοποιούν την επιρροή τους στην περιοχή αυτή για μια <em><strong>"ισορροπημένη πολιτική"</strong></em> που θα βοηθήσει στην επίλυση της ισραηλινο-παλαιστινιακής σύγκρουσης αντί να <em><strong>"εξυπηρετούν τα συμφέροντα του Ισραήλ"</strong></em>.

Πηγές: - ΑΜΠΕ - Reuters - Anadolu -Naftemporiki -

Cover Photo by <a class="_64-f" href="https://www.facebook.com/statedept/">U.S. Department of State</a>

&nbsp;