Το Sigmalive από την Κύπρο μας ενημερώνη:

Ο Υπουργός Εσωτερικών, Νίκος Νουρής,, μιλώντας στις «Τομές στα Γεγονότα» του «Σίγμα», σχολίασε&nbsp;<a href="https://www.sigmalive.com/news/local/614211/dimosia-topothetisi-tou-genikou-elegkti-gia-tis-xrimatodotiseis-ton-mko">τις δηλώσεις που έκανε νωρίτερα ο Γενικός Ελεγκτής για για τον έλεγχο των Μη-Κυβερνητικών Οργανώσεων</a>&nbsp;και το νομικό καθεστώς που τις διέπει.

Στην ερώτηση αν μπορεί να συγυριστεί αυτό το περιβάλλον, ο ΥΠΕΣ ανέφερε πως <em><strong>«σαφέστατα και μπορεί και θα συγυριστεί, για δύο λόγους»</strong></em>.

https://www.youtube.com/watch?v=ObBl3WziJlI&amp;feature=emb_title

Ο πρώτος λόγος, είπε ο Υπουργός, είναι η κριτική που δέχθηκε η Κυπριακή Δημοκρατία από οργανισμούς όπως είναι η Moneyval κατά τις τελευταίες αξιολογήσεις της, με συγκεκριμένη αναφορά στις ΜΚΟ. Ο κ. Νουρής ξεκαθάρισε πως δεν αναφέρεται στο σύνολο των ΜΚΟ, αφού για κάποιες είπε πως το έργο που επιτελούν είναι «θεάρεστο». Πρόσθεσε πως «δικαιούμαστε να είμαστε σαν λαός περήφανοι για τον εθελοντισμό στην χώρα μας». Όμως, διευκρίνισε, υπάρχουν σαφέστατες υποδείξεις από την Moneyval πως θα πρέπει να υπάρξει ένας έλεγχος προς συγκεκριμένες κατευθύνσεις «και αυτός ο έλεγχος θα γίνει».

Ο δεύτερος λόγος είναι το «σημαντικότατο εργαλείο» που υπάρχει πλέον στα χέρια της κυβέρνησης και αυτό είναι η νομοθεσία Περί Σωματείων. Από την 1<sup>η</sup>&nbsp;Ιανουαρίου 2020 «εντέλλονται πλέον τα Σωματείο και οι Οργανώσεις να είναι εγγεγραμμένες στο συγκεκριμένο μητρώο και όχι απλά να είναι εγγεγραμμένες. Εντέλλονται να υποβάλλουν κατ’ έτος ισολογισμούς ηλεγμένους λογαριασμούς, να προβαίνουν σε συγκεκριμένες δράσεις οι οποίες θα αποτελέσουν αντικείμενο ελέγχου», ανέφερε ο Υπουργός.

Καταλήγοντας, ο κ. Νουρής διαβεβαίωσε ότι «επειδή ακριβώς υπάρχουν σαφέστατες υπόνοιες ότι μέσα από συγκεκριμένες οργανώσεις γίνεται διακίνηση ή ξέπλυμα βρώμικου χρήματος, μέχρι και κάποιοι ενοχοποιούνται για θέματα τρομοκρατίας, θέλω να σας πως ότι η κυβέρνηση θα είναι αμείλικτη στο συγκεκριμένο θέμα και μόλις έχουμε τα πρώτα στοιχεία, γιατί είναι η πρώτη χρονιά που τρέχει η συγκεκριμένη νομοθεσία, θα ξεκινήσει ένας ενδελεχής έλεγχος, ακριβώς για να μην υπάρχουν αυτά τα ψήγματα στην Κυπριακή Δημοκρατία την ώρα που ένας πολύ μεγάλος, ίσως ο μεγαλύτερος πλειοψηφικά αριθμός των ΜΚΟ, πραγματικά κοσμεί την χώρα μας με τις ενέργειές του».

Το θέμα των ΜΚΟ και του ρόλου που παίζουν ορισμένες εξ αυτών επανήλθε στον δημόσιο διάλογο&nbsp;<a href="https://www.sigmalive.com/news/kypriako/611038/doros-polykarpou-o-attilas-apokatestise-tin-ennomi-taksi">μετά την εμπρηστική τοποθέτηση για τους τρεις Αττίλες που έκανε ο Δώρος Πολυκάρπου</a>, Εκτελεστικός Διευθυντής της ΜΚΟ «Κίνηση για Ισότητα, Στήριξη, Αντιρατσισμό», γνωστής ως ΚΙΣΑ, αλλά και με τις πρόσφατες εξελίξεις με το μεταναστευτικό και το&nbsp;<a href="https://www.sigmalive.com/news/politics/613675/koronoios-prosorino-kleisimo-4-odofragmaton-oles-oi-leptomereies">μερικό κλείσιμο ορισμένων οδοφραγμάτων</a>.

&nbsp;