Tο Υπουργείο Εξωτερικών εξέδωσε ανακοίνωση σχολιάζοντας την επίσκεψη Ερντογάν στην κατεχόμενη Αμμόχωστο. Η κίνηση του Τούρκου προέδρου προκάλεσε την οργή της Κύπρου.

<img class="size-medium wp-image-7385 alignleft" src="https://www.ny-greeks.com/wp-content/uploads/2020/08/YPEX-1-300x188.jpg" alt="" width="300" height="188" />Αναλυτικά η ανακοίνωση του υπουργείου ανέφερε:
<p style="text-align: center;"><em><strong>«Η προγραμματισμένη επίσκεψη του Τούρκου Προέδρου, συνοδευόμενου από κυβερνητικό κλιμάκιο, στα κατεχόμενα Βαρώσια, ανήμερα της «επετείου» της μονομερούς και παράνομης ανακήρυξης της τουρκοκυπριακής οντότητας στα κατεχόμενα, αποτελεί μια πρωτοφανή πρόκληση, η οποία έρχεται σε πλήρη αντίθεση με τα ψηφίσματα 550 και 789 του Συμβουλίου Ασφαλείας του ΟΗΕ, καθώς και τα Συμπεράσματα του Ευρωπαϊκού Συμβουλίου.</strong></em></p>
<p style="text-align: center;"><em><strong>Η ενέργεια αυτή προστίθεται στην συνεχή και αυξανόμενη κλιμάκωση της τουρκικής παραβατικής συμπεριφοράς στην Ανατολική Μεσόγειο. Την καταδικάζουμε με τον πλέον κατηγορηματικό τρόπο και αναμένουμε να συζητηθεί ενδελεχώς στο προσεχές Ευρωπαϊκό Συμβούλιο τον Δεκέμβριο.</strong></em></p>
<p style="text-align: center;"><em><strong>Η Ελλάδα, όπως έχει τονιστεί επανειλημμένα, τάσσεται υπέρ της επανέναρξης των διαπραγματεύσεων υπό την αιγίδα του Γενικού Γραμματέα του ΟΗΕ, προκειμένου να βρεθεί μια συνολική, δίκαιη και βιώσιμη λύση του Κυπριακού, στη βάση των αποφάσεων του Συμβουλίου Ασφαλείας και του Κοινοτικού Κεκτημένου. Για την επίτευξη του στόχου αυτού, η χώρα μας βρίσκεται σε συνεχή συντονισμό και απόλυτη σύμπνοια με την Κυπριακή κυβέρνηση»</strong></em>.</p>