<p style="text-align: center;"><em><strong>Ο πρόεδρος, Ντόναλντ Τραμπ, σε μια συνέντευξη που παραχώρησε στον δημοσιογράφο Μπομπ Γούντγουορντ στις αρχές του έτους. παραδέχτηκε ότι συνεννοείται καλύτερα με τους «σκληρούς και κακούς» ξένους ηγέτες, φέρνοντας ως παράδειγμα τον Τούρκο πρόεδρο, Ρετζέπ Ταγίπ Ερντογάν, </strong></em></p>
<p style="text-align: left;">Το ηχογραφημένο απόσπασμα της συνομιλίας μεταδόθηκε σήμερα από το τηλεοπτικό δίκτυο NBC, παραμονή της έκδοσης του βιβλίου Rage, το οποίο βασίζεται σε 18 συνεντεύξεις που έδωσε ο πρόεδρος στον γνωστό δημοσιογράφο.</p>
Στο απόσπασμα ο Τραμπ αναφέρεται στους δεσμούς του με τον Τούρκο πρόεδρο, ο οποίος φίμωσε τον Τύπο και φυλάκισε δεκάδες χιλιάδες αντιπάλους του μετά την απόπειρα πραξικοπήματος του 2016.
<div class="cbbc7v-0 iNrCiz">
<div>
<div><iframe class="i-amphtml-fill-content" src="https://content.jwplatform.com/players/CTTiwF6d-AeXnLRNE.html?isAMP=true" frameborder="0" scrolling="no" allowfullscreen="allowfullscreen" data-mce-fragment="1"></iframe></div>
</div>
</div>
<img class="wp-image-8142 alignleft" src="https://www.ny-greeks.com/wp-content/uploads/2020/09/Trump-Ertogkan-300x200.jpg" alt="" width="260" height="173" />Στην συνέντευξη που έδωσε στις 22 Ιανουαρίου o <em><strong>πρόεδρος, Ντόναλντ Τραμπ </strong></em>είπε:
<p style="text-align: center;"><em><strong>«Τα πάω πολύ καλά με τον Ερντογάν, μολονότι υποτίθεται ότι δεν θα έπρεπε επειδή όλοι λένε "τι φρικτός τύπος". Αλλά ξέρετε, για μένα λειτουργεί»</strong> </em></p>
<p style="text-align: center;"><em><strong>Στη συνέχεια, επέκτεινε το επιχείρημα αυτό για να συμπεριλάβει όλους τους ξένους ηγέτες: «Είναι αστείο, μπορώ να σας πω ότι όσο πιο σκληροί και κακοί είναι, τόσο καλύτερα τα πάμε. Κάποια μέρα θα μου εξηγήσετε (γιατί συμβαίνει) αυτό, εντάξει; (είπε απευθυνόμενος στον Γούντγουορντ). Αλλά ίσως δεν είναι κακό. Οι εύκολοι (ηγέτες) είναι αυτοί που δεν μου αρέσουν τόσο ή δεν τα πάω τόσο καλά μαζί τους»</strong></em></p>
<img class="wp-image-8144 alignright" src="https://www.ny-greeks.com/wp-content/uploads/2020/09/Trump-Ertogkan-4-300x200.jpg" alt="" width="219" height="146" />Στις συζητήσεις του με τον Γούντγουορντ, τον δημοσιογράφο που αποκάλυψε το σκάνδαλο Γουότεργκεϊτ, το οποίο οδήγησε σε παραίτηση τον πρόεδρο Ρίτσαρντ Νίξον το 1974, ο Τραμπ έκανε και άλλες δηλώσεις που τον φέρνουν σε δύσκολη θέση. Παραδέχτηκε, για παράδειγμα, ότι απέκρυψε σκοπίμως τη σοβαρότητα της πανδημίας του νέου κορωνοϊού, <em><strong>«για να μην προκαλέσει πανικό»</strong></em>.

Πηγές: - ΑΜΠΕ - AFP - USA TODAY - NBC