Τριάντα εννέα συνολικά κρούσματα από 3,522 εργαστηριακές εξετάσεις ανακοίνωσε σήμερα Δευτέρα το Υπουργείο Υγείας της Κύπρου

Τα 33 από αυτά είναι εισαγόμενα και συγκεκριμένα:
<ul>
 	<li>19 από Μύκονο,</li>
 	<li>10 από Ολλανδία,</li>
 	<li>3 από Λονδίνο</li>
 	<li>1 από Ρουμανία.</li>
</ul>
Η ενημέρωση για τα 30 κρούσματα έφτασε το βράδυ της Κυριακής στη Μονάδα Επιδημιολογικής Επιτήρησης από τα συμβαλλόμενα εργαστήρια που διενεργούν τους εργαστηριακούς ελέγχους στα αεροδρόμια και ανακοινώθηκαν εκτάκτως νωρίτερα σήμερα.

<strong>Το σύνολο των ελέγχων ήταν 346. </strong>
<ul>
 	<li>Τα 17 άτομα εντοπίστηκαν από πτήση που έφτασε από την Μύκονο στις 22 Αυγούστου. Η πλειοψηφία των ατόμων συνδέονται μεταξύ τους. Σύμφωνα με πληροφορίες τα 9 από τα 17 πρόσωπα ανήκουν σε κοινή παρέα.</li>
 	<li>Τα 10 άτομα εντοπίστηκαν από πτήση που έφτασε από το Άμστερνταμ στις 23 Αυγούστου.</li>
 	<li>Τα 3 άτομα εντοπίστηκαν από πτήση που έφτασε από το Λονδίνο στις 23 Αυγούστου.</li>
</ul>
Η διερεύνηση όλων των περιστατικών έχει αρχίσει και η ιχνηλάτησή τους συνεχίζεται.

<strong>Το απόγευμα της Δευτέρας ανακοινώθηκαν επιπλέον εννέα κρούσματα.</strong>

<strong>Συγκεκριμένα προέκυψαν:</strong>
<ul>
 	<li>Τρία από ιχνηλατίσεις: Είναι επαφές από το οικογενειακό περιβάλλον διαφορετικών κρουσμάτων</li>
 	<li>Ένα από ιδιωτική πρωτοβουλία: Πρόκειται για άτομο με πρόσφατο ταξιδιωτικό ιστορικό στην Αργεντινή. Μετά την άφιξή του στην Κύπρο ανέπτυξε συμπτώματα και υποβλήθηκε σε εξέταση ιδιωτικά.</li>
 	<li>Τρία από πτήσεις: 1. Το 1ο άτομο ήρθε από την Ρουμανία στις 23/8. Πρόκειται για Ρουμάνο, μόνιμο κάτοικο Κύπρου. Δεν έχει συμπτώματα.Τα άλλα 2 άτομα έφτασαν στην Λάρνακα από Μύκονο στις 23/8 (τα 17 που ανακοινώσαμε πριν ήταν πτήση από Μύκονο προς Πάφο). Δεν σχετίζονται μεταξύ τους. Το ένα άτομο ταξίδεψε έχοντας συμπτώματα το 2ο άτομο είχε συμπτώματα από τις 21/8.</li>
</ul>
Δύο κρούσματα προέκυψαν από τα Μικροβιολογικά Εργαστήρια των Γενικών Νοσοκομείω

Μετά και τα νέα δεδομένα, το Υπουργείο Υγείας συστήνει στους πολίτες που επιστρέφουν από ταξίδι να επαναλαμβάνουν ιδιωτικά την εργαστηριακή εξέταση 7 μέρες μετά την άφιξή τους, ακόμα κι αν έχουν υποβληθεί σε εργαστηριακό έλεγχο στο αεροδρόμιο με αρνητικό αποτέλεσμα.