<strong>Αναδημοσιεύουμε από το<span style="color: #ff0000;"> <a style="color: #ff0000;" href="http://www.greekamericanmedia.com/">Greek American Media</a></span></strong>

Νέο γύρο προκλήσεων σε βάρος της Ελλάδας έχουμε και πάλι από την Τουρκία, έπειτα από μια πολύ σύντομη περίοδο «ανακωχής».

Όπως έγινε γνωστό από το ΓΕΕΘΑ, ζεύγη τουρκικών F-16 πέταξαν μια φορά βορειοανατολικα της Χίου. 3 φορές πάνω από τις Οινούσσες, και 4 πάνω από την Παναγιά

Τα τουρκικά αεροσκάφη αναγνωρίσθηκαν και αναχαιτίσθηκαν από αντίστοιχα ελληνικά μαχητικά, σύμφωνα με τους διεθνείς κανόνες κατά πάγια τακτική.

Συγκεκριμένα:

- Στις 15:02 ζεύγος τουρκικών F-16 που εισήλθε στο FIR Αθηνών χωρίς να καταθέσει σχέδιο πτήσης πέταξε πάνω από την Παναγιά και τις Οινούσσες στα 24.000 πόδια,

- Στις 15:07 έτερο ζεύγος τουρκικών F-16 που εισήλθε στο FIR Αθηνών χωρίς να καταθέσει σχέδιο πτήσης πέταξε πάνω από τις Οινούσσες στα 17.000 πόδια,

- Στις 15:10 και 15:11 πέταξε πάνω από την Παναγιά στα 4.000 και 6.000 πόδια αντίστοιχα,

- Στις 15:12 πέταξε πάνω από το βορειοανατολικό τμήμα της Χίου στα 6.000 πόδια ενώ

- Στις 16:03 έτερο ζεύγος τουρκικών F-16 που εισήλθε στο FIR Αθηνών χωρίς να καταθέσει σχέδιο πτήσης ξαναπέταξε πάνω από τις Οινούσσες και την Παναγιά στα 29.000 πόδια.