Σύμφωνα με ανακοίνωση του ΥΠΕΞ, ο υπουργός Εξωτερικών, Νίκος Δένδιας, την Παρασκευή 14 Αυγούστου θα συναντηθεί με τον Αμερικανό υπουργό Εξωτερικών, Μάικ Πομπέο.

Σύμφωνα με την ανακοίνωση, οι συζητήσεις θα εστιασθούν στις εξελίξεις στην Ανατολική Μεσόγειο, υπό το φως της κλιμακούμενης τουρκικής παραβατικότητας.

Υπενθυμίζεται ότι το τουρκικό ερευνητικό πλοίο Oruc Reis βρίσκεται για τρίτη ημέρα εντός ελληνικής υφαλοκρηπίδας. Tο τουρκικό ερευνητικό κινείται με κατεύθυνση προς τα βορειοανατολικά.

Υπενθυμίζεται ότι το Στέιτ Ντιπάρτμεντ, από την πρώτη ημέρα της Ελληνοτουρκικής κρίσης, κάλεσε την Άγκυρα να σταματήσει άμεσα τις ερευνητικές δραστηριότητες του πλοίου και εξέφρασε για μια ακόμα φορά την ανησυχία της Ουάσιγκτον για τις ενέργειες της Τουρκίας.

Xθες ο κ. Δέδνιας είχε συνάνηση με τον πρέσβη των ΗΠΑ στην Ελλάδα, Τζέφρι Πάιατ, στο επίκεντρο της οποίας βρέθηκε η τουρκική παραβατικότητα.