<strong><em>Ενημερωνόμαστε από <a href="https://www.sigmalive.com/">SIGMA-LIVE</a></em></strong>

<strong>Επτά νέα κρούσμα ανακοίνωσε το Υπουργείο Υγείας. Σύμφωνα με την ανακοίνωση «με νεότερη ενημέρωση που έλαβε σήμερα το Υπουργείο Υγείας από το Ινστιτούτο Νευρολογίας και Γενετικής Κύπρου, έχουν επιβεβαιωθεί εφτά νέα κρούσματα κορωνοϊού.</strong>

<strong>Συγκεκριμένα, πρόκειται για:</strong>

Πέντε άτομα που επέστρεψαν από το Ηνωμένο Βασίλειο, βρίσκονταν σε κατ’ οίκον περιορισμό και επικοινώνησαν με τις αρμόδιες Αρχές όταν ανέπτυξαν συμπτωματολογία.

Δύο άτομα που είναι σε κατ’ οίκον περιορισμό και είχαν στενή επαφή με επιβεβαιωμένο κρούσμα που είχε εντοπιστεί τις προηγούμενες μέρες.

Η Μονάδα Επιδημιολογικής Επιτήρησης του Υπουργείου Υγείας έχει ήδη αρχίσει την ιχνηλάτηση των επαφών και των εφτά κρουσμάτων και θα προχωρήσει στη λήψη δειγμάτων για τη διενέργεια εξειδικευμένων εξετάσεων»
<p style="text-align: center;"><strong>Να σημειωθεί ότι το Σάββατο (14/3) ανακοινώθηκαν πέντε νέα κρούσματα που αφορούσαν: </strong></p>
- Δύο άτομα που επέστρεψαν από την Ιταλία, βρίσκονταν σε κατ’ οίκον περιορισμό και επικοινώνησαν με τις αρμόδιες Αρχές όταν ανέπτυξαν συμπτωματολογία.

- Δύο άτομα που είναι σε κατ’ οίκον περιορισμό και είχαν στενή επαφή με επιβεβαιωμένο κρούσμα που είχε εντοπιστεί τις προηγούμενες μέρες. Είχαν εξεταστεί στο πλαίσιο της ιχνηλάτησης των επαφών των κρουσμάτων που επιβεβαιώθηκαν. Aυτά τα δύο κρούσματα δεν ανήκουν στις επαφές του γιατρού, αλλά πρόκειται για μέλη της οικογένειας του ασθενούς από την Λάρνακα. Συνολικά προσβλήθηκαν από τον συγκεκριμένο ασθενή 8 άτομα -ένα χθες το μεσημέρι, πέντε χθες το βράδυ και τα δύο σήμερα.

- Ένα άτομο που νοσηλευόταν στην Μονάδα Εντατικής Θεραπείας του Γενικού Νοσοκομείου Πάφου και είχε δεχθεί επίσκεψη από οικείους του από το Ηνωμένο Βασίλειο.
<p style="text-align: center;"><strong>Τις προηγούμενες ημέρες είχαν ανακοινωθεί άλλα 21 κρούσματα:</strong></p>
- Πέντε άτομα που είναι σε κατ’ οίκον περιορισμό και είχαν στενή επαφή με δύο επιβεβαιωμένα κρούσματα που είχαν εντοπιστεί τις προηγούμενες μέρες. Είχαν εξεταστεί στο πλαίσιο της ιχνηλάτησης των κρουσμάτων που επιβεβαιώθηκαν.

- Ένα άτομο που νοσηλευόταν στο Γενικό Νοσοκομείο Λεμεσού.

- Ένα άτομο που είχε ταξιδέψει πρόσφατα από το Ηνωμένο Βασίλειο, βρισκόταν σε κατ’ οίκον περιορισμό, και επικοινώνησε με τις αρμόδιες Αρχές όταν ανέπτυξε συμπτωματολογία.

-       Δύο άτομα που είναι σε κατ' οίκον περιορισμό και είχαν επιστρέψει πρόσφατα από την Αθήνα και επικοινώνησαν με τις αρμόδιες Αρχές αφού εκδήλωσαν συμπτωματολογία. Πρόκειται για Ελληνοκύπριους.

-       Δύο άτομα που βρίσκονται σε κατ’ οίκον περιορισμό, και τα οποίο είχαν στενή επαφή με επιβεβαιωμένα κρούσματα. Και αυτές οι δύο περιπτώσεις αφορούν Ελληνοκύπριους.

- Ένα άτομο που νοσηλευόταν αρχικά στους ειδικά διαμορφωμένους χώρους του Γενικού Νοσοκομείου Λεμεσού και ακολούθως στο Γενικό Αμμοχώστου. Το άτομο αυτό είχε επιστρέψει από την Ιταλία και επικοινώνησε με τις αρμόδιες Αρχές αφού εκδήλωσε ήπια συμπτωματολογία.

- Ένα άτομο που βρίσκεται σε κατ’ οίκον περιορισμό, και το οποίο είχε εκδηλώσει ήπια συμπτωματολογία μετά την επιστροφή του από την Ελλάδα και επικοινώνησε με τις αρμόδιες Αρχές. Θα παραμείνει σε κατ’ οίκον περιορισμό

- Ένα άτομο που βρίσκεται σε αυτό-περιορισμό, και το οποίο έφτασε από την Γερμανία, η οποία εμπίπτει στην Κατηγορία 2 που προβλέπει αυτό-περιορισμό. Το άτομο είναι ασυμπτωματικό και θα παραμείνει σε αυτό-περιορισμό.

- Ένα άτομο που είχε επιστρέψει πρόσφατα από το Ηνωμένο Βασίλειο και, αφού εκδήλωσε συμπτώματα. Το άτομο αυτό επικοινώνησε με το τηλεφωνικό κέντρο 1420. Ενεργοποιήθηκαν άμεσα τα πρωτόκολλα, λήφθηκε δείγμα και αφού έγινε η εξέταση από το ΙΝΓΚ, διαπιστώθηκε ότι ήταν θετικό στον κορωνοϊό.

- Δύο άτομα που έφτασαν από το Ηνωμένο Βασίλειο και εντοπίστηκαν με υψηλό πυρετό από τη θερμοκάμερα στο ιατρείο του Αεροδρομίου Λάρνακας. Μεταφέρθηκαν και νοσηλεύονται στους ειδικά διαμορφωμένους χώρους του Γενικού Νοσοκομείου Λευκωσίας.

- Ένα άτομο που νοσηλεύεται στους ειδικά διαμορφωμένους χώρους του Γενικού Νοσοκομείου Λεμεσού, και το οποίο είχε επικοινωνήσει με τις αρμόδιες Αρχές αφού εκδήλωσε πυρετό.

- Ένα άτομο που βρίσκεται σε κατ’ οίκον περιορισμό, και το οποίο είχε εκδηλώσει συμπτωματολογία και επικοινώνησε με τις αρμόδιες Αρχές.

- Τα δύο πρώτα κρούσματα κορωνοϊού, δύο άντρες ηλικίας 25 και 64 ετών που ταξίδεψαν πρόσφατα στο Μιλάνο και το Ηνωμένο Βασίλειο αντίστοιχα.
<p style="text-align: center;"><strong>Η κατάσταση της υγείας τους</strong></p>
Καλά στην υγεία τους είναι οι οκτώ ασθενείς με κορωνοϊό που νοσηλεύονται στο Γενικό Νοσοκομείο Αμμοχώστου, το οποίο λειτουργεί ως Νοσοκομείο Αναφοράς.

Σύμφωνα με τους γιατρούς του Νοσοκομείου Αμμοχώστου, οι οκτώ επιβεβαιωμένοι με κορωνοϊό ασθενείς, που νοσηλεύονται εκεί, είναι καλά στην υγεία τους, η κατάστασή τους βελτιώνεται καθημερινά και η νοσηλεία τους είναι προληπτική, αφού τα συμπτώματα τους είναι ήπια.