<h6 style="text-align: center;"><strong>Γαλλία και Γερμανία κατηγόρησαν σήμερα την Τουρκία ότι συνεχίζει να προκαλεί την Ευρωπαϊκή Ένωση με τις ενέργειές της στην ανατολική Μεσόγειο και της έδωσαν προθεσμία μιας εβδομάδας για να ξεκαθαρίσει τις θέσεις της.</strong></h6>
O Γάλλος υπουργός Εξωτερικών Ζαν-Ιβ Λεντριάν στη διάρκεια κοινής συνέντευξης Τύπου με τους ομολόγους του της Γερμανίας και της Πολωνίας δήλωσε:
<p style="text-align: center;"><em><strong>«Είναι ξεκάθαρο σε εμάς ότι η Τουρκία προβαίνει διαρκώς σε προκλητικές ενέργειες οι οποίες είναι απαράδεκτες», </strong></em></p>
Ο Ζαν-Ιβ Λεντριάν πρόσθεσε πως η μπάλα βρίσκεται στην περιοχή της Άγκυρας, αλλά η E.E είναι έτοιμη να αλλάξει την ισορροπία ισχύος, αν η Τουρκία δεν επιστρέψει στον διάλογο. Ο Γερμανός υπουργός Εξωτερικών Χάικο Μάας δήλωσε από την πλευρά του, πως η απόφαση της Τουρκίας να στείλει ερευνητικό σκάφος της και πάλι στη Μεσόγειο είναι <em><strong>«απαράδεκτη»</strong></em>.

Ερωτηθείς για την πιθανότητα να αποφασισθούν κυρώσεις από την ΕΕ, ο Μάας δήλωσε πως η E.E  θα περιμένει μια εβδομάδα για να αποφασίσει πώς θα αντιδράσει, και συνέχισε λέγοντας πως:
<p style="text-align: center;"><em><strong>«Είναι δύο φορές που δεν έγιναν συνομιλίες οι οποίες αναμένονταν και δεν ξέρουμε πότε θα γίνουν. Πρέπει να περιμένουμε για να δούμε αν υπάρξει πρόοδος σε μια εβδομάδα και μετά θα δούμε ποια στάση θα πρέπει να υιοθετηθεί από την ΕΕ».</strong></em></p>
Ο Λεντριάν επέκρινε τον ρόλο της Τουρκίας στη σύγκρουση στο Ναγκόρνο-Καραμπάχ, όπου υποστηρίζει το Αζερμπαϊτζάν εναντίον των αρμενικής καταγωγής κατοίκων της περιοχής, λέγοντας πως:
<p style="text-align: center;"><em><strong>«Δεν θα υπάρξει στρατιωτική νίκη στο θέμα αυτό, έτσι πρέπει να εφαρμοσθεί η κατάπαυση του πυρός. Αυτό που μπορούμε να δούμε σήμερα είναι πως η μοναδική χώρα που δεν καλεί σε σεβασμό της κατάπαυσης του πυρός είναι η Τουρκία και αυτό είναι επιζήμιο».</strong></em></p>