Άλλα έντεκα νέα κρούσματα ανακοίνωσε σήμερα το απόγευμα (02/08) το Υπουργείο Υγείας της Κύπρου , από σύνολο 1,977 εργαστηριακών διαγνώσεων, 26 συνολικά το τελευταίο 24ωρο. Ταυτόχρονα ανακοινώθηκε από τις κυπριακές αρχές, πως η Ελλάδα κατατάσσεται από την ταξιδιωτική κατηγορία Α που ήταν μέχρι σήμερα, στην ταξιδιωτική κατηγορία Β.

Όπως έγινε γνωστό το βράδυ της Κυριακής, το υπουργείο Υγείας της Κύπρου κατόπιν αξιολόγησης, έλαβε την παραπάνω απόφαση μετά τον <span style="color: #ff0000;"><a style="color: #ff0000;" href="https://www.ny-greeks.com/2020/08/02/covid-19-%ce%b5%ce%bb%ce%bb%ce%ac%ce%b4%ce%b1-2-%ce%bd%ce%ad%ce%bf%ce%b9-%ce%b8%ce%ac%ce%bd%ce%b1%cf%84%ce%bf%ce%b9-75-%ce%bd%ce%ad%ce%b1-%ce%ba%cf%81%ce%bf%cf%8d%cf%83%ce%bc%ce%b1%cf%84%ce%b1/"><strong>αυξημένο αριθμό κρουσμάτων που εντοπίστηκαν</strong> γενικά στην Ελλάδα</a>,</span> αλλά και τον αυξημένο αριθμό κρουσμάτων που εντοπίστηκαν τις τελευταίες μέρες από ταξιδιώτες που επέστρεψαν από διάφορες περιοχές της Ελλάδας, ενώ η απόφαση ισχύει από τις 6 Αυγούστου 2020.

Σύμφωνα με επίσημη ανακοίνωση του υπουργείου Υγείας Κύπρου, πέραν των αυξημένων ελέγχων που διενεργούνται σε πτήσεις από το Ηνωμένο Βασίλειο, αυξάνονται από σήμερα μέχρι και τις 6 Αυγούστου οι δειγματοληπτικοί εργαστηριακοί έλεγχοι σε επιβάτες πτήσεων από την Ελλάδα.

Oι Κύπριοι πολίτες και μέλη της οικογένειάς τους και οι νόμιμα διαμένοντες στην Κύπρο έχουν την επιλογή να πραγματοποιήσουν τη μοριακή εξέταση κατά την άφιξή τους στα αεροδρόμια Λάρνακας και Πάφου. Το κόστος της εξέτασης καλύπτεται από τους ίδιους τους ταξιδιώτες.

Όλοι οι υπόλοιποι επιβάτες απαιτείται να έχουν προβεί σε εργαστηριακό έλεγχο κατά τις τελευταίες τουλάχιστον 72 ώρες προ της αναχώρησης και να έχουν πιστοποιητικό, που να αποδεικνύει αρνητική εξέταση PCR για τον ιό, όπως ισχύει για όλους τους ταξιδιώτες από χώρες της κατηγορίας Β.

Τονίζεται, επιπλέον, ότι απαιτείται από όλους τους επιβάτες, ανεξαρτήτως υπηκοότητας, να υποβάλουν αίτηση για το CyprusFlightPass (https://cyprusflightpass.gov.cy/) εντός 24 ωρών πριν από την αναχώρηση της πτήσης τους.

Στο μέτωπο του Κορονοϊού στην Κύπρο, είχαμε ακόμη έντεκα νέα κρούσματα.

<span style="color: #ff0000;"><strong>Άλλα 11 νέα κρούσματα κορωνοϊού-26 συνολικά το τελευταίο 24ωρο</strong></span>

Τα έντεκα νέα κρούσματα σύμφωνα με την ενημέρωση του Υπουργείου, αφορούν,
<ul>
 	<li>1 κρούσμα από δειγματοληπτικό έλεγχο στο αεροδρόμιο Λάρνακας σε πτήση από την Αθήνα χθες, 1 Αυγούστου,</li>
 	<li>3 κρούσματα από δειγματοληπτικό έλεγχο στο αεροδρόμιο Λάρνακας, από πτήση της Θεσσαλονίκης στις 31/7. Το ένα άτομο ήρθε από Γερμανία μέσω Θεσσαλονίκης. Και τα 3 άτομα είναι άσχετα μεταξύ τους</li>
 	<li>1 κρούσμα από δειγματοληπτικό έλεγχο στο αεροδρόμιο Πάφου από την Μύκονο στις 1/8</li>
 	<li>1 κρούσμα από δειγματοληπτικό έλεγχο στο αεροδρόμιο Λάρνακας από πτήση από Ζυρίχη σήμερα</li>
 	<li>2 κρούσματα από ιδιωτική πρωτοβουλία</li>
 	<li>1 κρούσμα από στενή επαφή ήδη επιβεβαιωμένου κρούσματος</li>
 	<li>1 κρούσμα αφορά έγκυοςμε παραπομπή από τον γυναικολόγο της στα Ιατρεία Δημόσιας Υγείας πριν τον τοκετό</li>
 	<li>1 πρόσωπο που παρουσίασε συμπτώματα και παραπέμφθηκε από τον Προσωπικό Ιατρό.</li>
</ul>
Σημειώνεται πως νωρίς το μεσημέρι της Κυριακής ανακοινώθηκαν 15 συνολικά κρούσματα.

Αυτά αφορούν 10 κρούσματα από τυχαίο δειγματοληπτικό έλεγχο, όλα στην Λεμεσό.

Τα 6 είναι όντως τυχαία, τα 3 είναι επαφές άλλων κρουσμάτων (τα 3 είναι από το cluster του κρούσματος από τις ΗΠΑ) που έπρεπε να είναι σε περιορισμό αλλά υποβλήθηκαν στην εξέταση μέσω του προγράμματος. Το 10ο διερευνάται ακόμα.

5 κρούσματα από ιδιωτική πρωτοβουλία:
<ul>
 	<li>ΤΑ τέσσερα είναι στενές επαφές που πήγαν ιδιωτικά για το τεστ. Από το cluster του κρούσματος από τις ΗΠΑ</li>
 	<li>Το ένα είναι Πορτογάλος ποδοσφαιριστής της Δόξας. Ήρθε από την Πορτογαλία στις 27/7 και έκανε το τεστ με πρωτοβουλία της ομάδας του.</li>
</ul>
Συνολικά σήμερα ανακοινώθηκαν 26 κρούσματα από σύνολο 2,924 εργαστηριακών εξετάσεων.

<em>Πηγές : - Υπουργείο Υγείας Κύπρου - ΑΜΠΕ - Sigmalive - Philenews - </em>