Mετά από μαραθώνια συνεδρίαση του Eurogroup, οι υπουργοί Οικονομικών κατέληξαν σήμερα Πέμπτη, σε καταρχήν συμφωνία προκειμένου να διατεθεί μισό τρισεκατομμύριο ευρώ για να στηριχθούν οι ευρωπαϊκές οικονομίες, που δέχονται βαρύ πλήγμα από την πανδημία του κορωνοϊού,

Αχαρτογράφητος και νεφελώδες παραμένει ο τρόπος διαθέσεις των κονδυλίων μιας και οι υπουργοί, άφησαν ανοικτό τον τρόπο που θα χρηματοδοτηθεί η ανάκαμψη, την ώρα που όλα τα κράτη-μέλη οδεύουν σε βαθιά ύφεση.
<pre style="text-align: center;">H καταρχήν συμφωνία υπόγράφηκε την ημέρα που το ΔΝΤ
(Διεθνές Νομισματικό Ταμείο)
προειδοποίησε ότι η πανδημία του κορωνοϊού 
θα μπορούσε να προκαλέσει 
<em><strong>«τις χειρότερες οικονομικές συνέπειες από τη Μεγάλη Ύφεση»</strong> </em>του 1929.</pre>
O πρόεδρος του Eurogroup Μάριο Σεντένο δήλωσε πως:

<em><strong>«Σήμερα απαντήσαμε στο αίτημα των πολιτών μας για μια Ευρώπη που βοηθά. Το καταφέραμε μετά από 16 ώρες συζητήσεων. Tα μέτρα που συμφωνήθηκαν ήταν αδιανόητα πριν από μερικές εβδομάδες. H συμφωνία στηρίζεται σε τρεις άξονες:</strong> </em>

<strong><em><span style="color: #ff0000;">Πρώτον</span>, τη στήριξη των εργαζομένων με την ενίσχυση των εθνικών συστημάτων για την προστασία από την ανεργία με ένα πακέτο 100 δισ. ευρώ που θα δοθεί από την Ευρωπαϊκή Επιτροπή στις χώρες - μέλη.</em> </strong>

<em><strong><span style="color: #ff0000;">Δεύτερον</span>, τη στήριξη των επιχειρήσεων, ιδίως των μικρομεσαίων, με δάνεια ύψους 200 δισ. ευρώ από την Ευρωπαϊκή Τράπεζα Επενδύσεων.</strong> </em>

<em><strong><span style="color: #ff0000;">Τρίτον</span>, τη στήριξη των κρατών - μελών με πιστωτικές γραμμές από τον Ευρωπαϊκό Μηχανισμό Σταθερότητας που αντιστοιχούν στο 2% του ΑΕΠ κάθε χώρας, που συνολικά θα φθάνουν τα 240 δισ. ευρώ. Οι χώρες που θα χρησιμοποιήσουν τις πιστωτικές γραμμές θα υπόκεινται στη συνήθη εποπτεία των οικονομιών τους από την Ε.Ε., ενώ ο μόνος όρος είναι ότι τα σχετικά ποσά θα πρέπει να διατεθούν μόνο για άμεσες και έμμεσες δαπάνες υγείας που σχετίζονται με τον κορωνοϊό.»</strong></em>

Ο κ. Σεντένο ανέφερε επίσης πως:
<ol>
 	<li>Συζητήθηκε το σχέδιο για την ανάκαμψη των οικονομιών όταν θα έχει τελειώσει η επιδημία του κορωνοϊού, τονίζοντας ότι οι χώρες θα πρέπει να αναπτυχθούν μαζί και όχι ξεχωριστά.</li>
 	<li>Συμφωνήθηκε η δημιουργία ενός ταμείου, που θα είναι προσωρινό και θα ενισχύσει τις επενδύσεις που πρέπει να γίνουν.</li>
</ol>
Για το μέγεθος και τον τρόπο χρηματοδότησης του ταμείου, ο κ. Σεντένο είπε ότι θα χρειασθεί καθοδήγηση από τους ηγέτες της Ε.Ε. προσθέτοντας ότι τα επόμενα βήματα θα είναι κρίσιμα.

H συμφωνία δεν αναφέρει ότι θα εκδοθεί κοινό Ευρωπαϊκό χρέος για την χρηματοδότηση της ανάκαμψης, κάτι που αποτελεί «κόκκινη γραμμή» για τη Γερμανία, την Ολλανδία, τη Φινλανδία και την Αυστρία αλλά το ζητούν η Ιταλία, η Γαλλία και η Ισπανία.

Ο πρωθυπουργός της Ιταλίας Τζουζέπε Κόντε σε συνέντευξή του που δημοσιεύθηκε νωρίτερα χθεςπροειδοποίησε ότι:

<em><strong>"διακυβεύεται η ίδια η ύπαρξη της Ευρωπαϊκής Ένωσης αν δεν αναληφθεί δράση για να ξεπεραστεί ο αντίκτυπος της πανδημίας του κορωνοϊού."</strong></em>

O υπουργός Οικονομικών της Γαλλίας Μπρουνό Λεμέρ, εξαίροντας αυτό που χαρακτήρισε ως το μεγαλύτερο σχέδιο στήριξης της οικονομικής ανάκαμψης στην ιστορία της Ε.Ε ανέφερε ότι
<p style="text-align: center;"><strong><em>«Η Ευρώπη έδειξε ότι μπορεί να αρθεί στο ύψος των περιστάσεων,</em> και να αντιμετωπίσει αυτή την κρίση»,&nbsp;&nbsp;</strong></p>
Η συμφωνία επιτεύχθηκε μετά που Γαλλία και Γερμανία άσκησαν πίεση για να αμβλυνθεί η αντίσταση της Ολλανδίας, η οποία αξίωνε να υπάρξουν αυστηροί όροι στην κατεπείγουσα χρηματοδότηση με ευρωπαϊκές πιστώσεις στις κυβερνήσεις.

Γαλλία και Γερμανία διαβεβαίωσαν την Ιταλία πως η Ε.Ε. θα δείξει αλληλεγγύη.
<div>

<em>ΠΗΓΈΣ: ΑΜΠΕ - AFP - naftemporiki.gr , Reuters.</em>

</div>
<div class="clear"></div>
<div id="divKeywords" class="left"></div>
<div class="clear"></div>
<div class="clear"></div>
<div id="divCareernet"></div>
&nbsp;