<h6 style="text-align: center;"><strong>O ΕΟΔΥ ανακοίνωσε σήμερα </strong>νέα αρνητικά ρεκόρ με<span style="font-family: 'PT Serif', serif;"> 3316 </span><strong style="letter-spacing: 0px;">νέα κρούσματα COVID 19 στη χώρα, εκ των οποίων 24 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 50 θάνατοι, ενώ την ίδια στιγμή 310 άτομα βρίσκονται διασωληνωμένοι.</strong></h6>
Τα περισσότερα κρούσματα εντοπίζονται στην Θεσσαλονίκη (828) και στην Αττική (756), ενώ 194 κρούσματα εντοπίστηκαν στη Πέλλα, 105 στην Πιερία, 160 στη Λάρισα, 87 στις Σέρρες και 68 στη Χαλκιδική.

Ο συνολικός αριθμός των κρουσμάτων είναι 66637, εκ των οποίων το 54.1% άνδρες. 4587 (6.9%) θεωρούνται σχετιζόμενα με ταξίδι από το εξωτερικό και 17773 (26.7%) είναι σχετιζόμενα με ήδη γνωστό κρούσμα.

310 συμπολίτες μας νοσηλεύονται διασωληνωμένοι. Η διάμεση ηλικία τους είναι 65 ετών. 88 (28.4%) είναι γυναίκες και οι υπόλοιποι άνδρες. To 82.9%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 353 ασθενείς έχουν εξέλθει από τις ΜΕΘ.

Τέλος, έχουμε 50 ακόμα καταγεγραμμένους θανάτους και 959 θανάτους συνολικά στη χώρα. 387 (40.4%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 80 έτη και το 96.9% είχε κάποιο υποκείμενο νόσημα ή/και ηλικία 70 ετών και άνω.