O υπουργός Εξωτερικών, Νίκος Δένδιας,  θα μεταβεί σήμερα Δευτέρα στην Τυνησία, και θα έχει επαφές με την πολιτειακή και πολιτική ηγεσία της χώρας.

Μεταξύ άλλων, ο κ. Δένδιας θα γίνει δεκτός από τον πρόεδρο της χώρας, Kais Saied, και τον πρωθυπουργό, Elyes Fakhfakh, ενώ θα έχει συνομιλίες με τον ομόλογό του, Noureddine Erray.

Οι συζητήσεις θα εστιάσουν σε ζητήματα διμερούς και περιφερειακού ενδιαφέροντος, με έμφαση στις τρέχουσες εξελίξεις στη Λιβύη και την ευρύτερη περιοχή της ανατολικής Μεσογείου. Επίσης, θα συζητηθούν το Μεσανατολικό και οι σχέσεις Ευρωπαϊκής Ένωσης - Τυνησίας.

Τέλος, θα υπογραφεί συμφωνία Θαλασσίων Μεταφορών μεταξύ των δύο χωρών.