Κανένα θετικό κρούσμα του COVID 19 δεν εντοπίστηκε μετά από σύνολο 1,565 εργαστηριακών διαγνώσεων, σύμφωνα με ανακοίνωση του Υπουργείου Υγείας.

Αναλυτικα, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:

Από δείγματα που λήφθηκαν στο πλαίσιο ελέγχου επιβατών και επαναπατρισθέντων, διεκπεραιώθηκαν 921 εργαστηριακές εξετάσεις,

Από τα δείγματα που λήφθηκαν μέσω ιδιωτικής πρωτοβουλίας, ολοκληρώθηκαν 214 εργαστηριακές εξετάσεις,

Από τη διαδικασία της ιχνηλάτησης των επαφών ήδη επιβεβαιωμένων κρουσμάτων, ολοκληρώθηκαν 80 εργαστηριακές διαγνώσεις,

Από τα δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, διεκπεραιώθηκαν 190 εργαστηριακές διαγνώσεις,

Από το πρόγραμμα που διενεργεί το Υπουργείο Άμυνας για τον έλεγχο των νεοσύλλεκτων στρατιωτών, διεκπεραιώθηκαν 80 εργαστηριακές εξετάσεις, και

Από τα Μικροβιολογικά Εργαστήρια των Γενικών Νοσοκομείων, είχαμε αποτέλεσμα για 80 δείγματα.

Με βάση και τα σημερινά δεδομένα, ο συνολικός αριθμός των θετικών κρουσμάτων παραμένει 1,038.