Tο δίκτυο εφημερίδων «Redaktionsnetzwerk Deutschland» δημοσιεύει ανταπόκριση από την Αθήνα υπό τον τίτλο <span style="color: #0000ff;"><strong>«Πώς η Ελλάδα αντλεί δύναμη από την κρίση του κορονοϊού»</strong></span>,  στην οποία o συντάκτης, βασιζόμενος στα στοιχεία έρευνας, επισημαίνει ότι, παρά τις δυσοίωνες προβλέψεις για την οικονομία, στην Ελλάδα <em><strong>«υπάρχει πνεύμα αισιοδοξίας»</strong></em>.

Ο συντάκτης τονίζει ότι, σύμφωνα με έρευνα της δεξαμενής σκέψης «διαΝΕΟσις» που διενεργήθηκε στο τέλος Απριλίου,
<ul>
 	<li>Tο 40% των ερωτηθέντων εκφράζει «αισιοδοξία», ενώ τον περασμένο Δεκέμβριο το αντίστοιχο ποσοστό έφθανε στο 30%.</li>
 	<li>Αντίστοιχα, η «αβεβαιότητα» έφθανε τότε το 38%, ενώ τώρα περιορίζεται στο 31%.</li>
 	<li>Σε ποσοστό 21% οι Έλληνες εκφράζουν «υπερηφάνεια», κατά επτά μονάδες περισσότερο από ότι τον Δεκέμβριο και περίπου εννέα στους δέκα εκτιμούν ότι η χώρα βρίσκεται στον «σωστό δρόμο».</li>
</ul>
Kαι ο συντάκτης συνεχίζει και λέει πως <em><strong>«Για την αισιοδοξία υπάρχουν πολλοί λόγοι. Ένας από αυτούς ονομάζεται Σωτήρης Τσιόδρας».</strong></em> Aναφέρεται στην καθημερινή ενημέρωση του καθηγητή λοιμωξιολογίας για την εξέλιξη της πανδημίας, περιγράφοντάς τον ως <em><strong>«οικογενειακό γιατρό του έθνους - μια μορφή εμπιστοσύνης»</strong></em>.

<hr class="wp-block-separator" />

<h6 class="has-text-align-center"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3440">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3440"><strong>Berliner Zeitung: «Ξαφνικά …. διακοπές στην Ελλάδα»</strong></a></h6>

<hr class="wp-block-separator" />

<div class="wp-block-image"></div>
Ο κ. Τσιόδρας είναι και <em><strong>«ο σημαντικότερος σύμβουλος του πρωθυπουργού Κυριάκου Μητσοτάκη. Ο πρωθυπουργός ακούει τους ειδικούς»</strong></em>, τονίζεται στο δημοσίευμα και εξηγείται η τακτική που ακολούθησε η Ελλάδα, η οποία επέβαλε περιορισμούς <em><strong>«νωρίτερα από τις περισσότερες ευρωπαϊκές χώρες»</strong></em> και είχε ως αποτέλεσμα να περάσει την πανδημία σχετικά ελαφρά. <em><strong>«Η επιτυχία δεν οφείλεται μόνο στην έγκαιρο και συντεταγμένο περιορισμό επαφών, λένε οι ειδικοί, αλλά και στην πειθαρχία του πληθυσμού».</strong></em>

Οι κανόνες τηρήθηκαν σε μεγάλο βαθμό, αναφέρει ο συντάκτης, κάνοντας λόγο για<span style="color: #0000ff;"> <em><strong>«εκπληκτικό φαινόμενο»</strong></em></span>, καθώς, όπως σημειώνει, <em><strong>«οι εντολές συνήθως δεν γίνονται καλά αποδεκτές στην Ελλάδα, ενώ η προσωπική ελευθερία είναι για τους Έλληνες ύψιστο αγαθό»</strong></em>.

Ο ανταποκριτής υποστηρίζει ακόμη ότι ενώ κατά την διάρκεια της κρίσης του ευρώ η Ελλάδα είχε την εικόνα ενός <em><strong>«κατεστραμμένου κράτους»</strong></em>, τώρα το πολιτικό σύστημα είναι <em><strong>«πιο σταθερό από ποτέ»</strong></em> και προσθέτει ότι ο πρωθυπουργός αξιολογείται από τους πολίτες θετικά για τις επιδόσεις του στην διαχείριση της κρίσης. Θετικά αξιολογούνται ακόμη οι θεσμοί και το κράτος στο σύνολο του.

Πηγή: – ΑΠΕ-ΜΠΕ –

Cover photo by <a href="https://www.facebook.com/groups/kyklades.s.p/?ref=group_header">Ελληνικά Νησιά - Greek Islands</a>