Ανησυχία προκαλεί η ραγδαία αυξηση των κρουσμάτων του COVID 19 στην Ελλάδα τις τελευταίες μέρες, με τα νέα εργαστηριακά επιβεβαιωμένα κρούσματα να ανέρχονται σε 124 το τελευταίο 24ωρο.

Όπως ανακοίνωσε ο ΕΟΔΥ, τα 15 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας.

Ο συνολικός αριθμός κρουσμάτων στην χώρα είναι τώρα στα 4.973, εκ των οποίων 54,6% αφορά άνδρες. Τα 1.349 (27,1%) θεωρούνται σχετιζόμενα με ταξίδι από το εξωτερικό, ενώ 2.479 (49,8%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 13. Η διάμεση ηλικία τους είναι 70 ετών. 3 (23.1%) είναι γυναίκες. Το 69.2% έχει υποκείμενο νόσημα ή είναι ηλικιωμένοι 70 ετών και άνω. 129 ασθενείς έχουν εξέλθει από τις ΜΕΘ.

Την ίδια ώρα, έχει καταγραφεί ένας νέος θάνατος από τον COVID 19, ενώ από την έναρξη της επιδημίας έχουν καταγραφεί συνολικά 210 θάνατοι, εκ των οποίων 67 (31.9%) είναι γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95.7% είχε κάποιο υποκείμενο νόσημα ή/και ηλικία 70 ετών και άνω.