Αιχμές για τη στάση του ΝΑΤΟ έναντι της τουρκικής επιθετικότητας άφησε ο Κυριάκος Μητσοτάκης κατά την επικοινωνία που είχε νωρίτερα με τον γενικό γραμματέα του ΝΑΤΟ Γιενς Στόλτενμπεργκ.
<h2>Αντιπαραγωγική και μη αποδεκτή στάση</h2>
Ο Πρωθυπουργός ενημέρωσε τον γενικό γραμματέα του ΝΑΤΟ για τις εξελίξεις στην Ανατολική Μεσόγειο και για τη συμπεριφορά της Τουρκίας που υποσκάπτει τη σταθερότητα στην Νοτιοανατολική πτέρυγα του ΝΑΤΟ, τονίζοντας ότι η πολιτική των ίσων αποστάσεων είναι αντιπαραγωγική και μη αποδεκτή.