<p style="text-align: center;"><strong>ΔΡΑΜΑΤΙΚΗ ΣΥΝΟΔΟΣ ΓΙΑ ΤΟΝ ΚΟΡΩΝΟΪΟ</strong></p>
<p style="text-align: center;"><strong>Κριστίν Λαγκάρντ: «Εχετε κάνει πολύ λίγα, πολύ αργά»</strong></p>
<p style="text-align: left;">Στην έκτακτη τηλεδιάσκεψη των ηγετών των 27 κρατών-μελών της ΕΕ, η οποία  διήρκεσε τέσσερις ώρες, κατέληξε σε ναυάγιο και έγινε με πρωτοβουλία του Γάλλου προέδρου Εμανουέλ Μακρόν, η Κριστίν Λαγκάρντ παρενέβη και πήρε τον λόγο, σε έντονο ύφος.</p>
Στην τηλεδιάσκεψη συμμετείχαν εκτός από τους ηγέτες των 27 κρατών-μελών, η επικεφαλής της Κομισιόν Ούρσουλα Φον ντερ Λάϊεν, η οποία παρουσίασε την μέχρι στιγμής πρόταση της Ευρωπαϊκής Επιτροπής, ο Πρόεδρος του Eurogroup Μάριο Σεντένο, και ο εκπρόσωπος της ΕΕ για τις διεθνείς σχέσεις Γιοζέπ Μπορέλ.

Oι «27» δεν μπόρεσαν να συμφωνήσουν για τα απαραίτητα μέτρα απέναντι στον COVID 19, και για τα απαιτούμενα εργαλεία απέναντι στην επερχόμενη οικονομική κρίση. Σύμφωνα με τον Βούλγαρο πρωθυπουργό, Μπόικο Μπορίσοφ, θα υπάρξει νέα Σύνοδος Κορυφής στις 6 Μαΐου.

Νωρίτερα, η επικεφαλής της ΕΚΤ Κριστίν Λαγκάρντ η οποία ήταν παράλληλα σε ανοιχτή γραμμή με τους επιτελείς της κεντρικής τράπεζας, φέρεται να προειδοποίησε ότι λόγω της ύφεσης που προκαλούν τα lockdown για τον κορωνοϊό. το ΑΕΠ της Ευρωζώνης φέτος μπορεί να συρρικνωθεί ως και 15%, ενώ τους είπε σε αυστηρό τόνο πως <strong><span style="color: #ff0000;"><em>«έχετε κάνει πολύ λίγα, πολύ αργά»</em></span></strong>

Σύμφωνα με αξιωματούχο της Ε.Ε., τον οποίο επικαλείται το πρακτορείο Reuters, η επικεφαλής της ΕΚΤ Κριστίν Λαγκάρντ
<p style="text-align: center;"><span style="color: #000000;"><strong> «Προειδοποίησε ότι υπάρχει κίνδυνος να κάνουν πολύ λίγα και πολύ αργά, στην παρέμβασή της στη Σύνοδο Κορυφής, που διεξάγεται με τηλεδιάσκεψη και έχει ως στόχο την εξεύρεση λύσεων για την αποφυγή μιας ύφεσης. H κ. Λαγκάρντ είπε στους 27 ηγέτες ότι χρειάζεται να δομηθεί γρήγορα ένα ισχυρό και ευέλικτο ταμείο ανάκαμψης που θα διασφαλίσει ότι όλες οι χώρες θα μπορέσουν να ανταποκριθούν στις δημοσιονομικές προκλήσεις της ανάκαμψης. Η Κριστίν Λαγκάρντ ανέφερε ότι απαιτείται ταχεία δημοσιονομική αντίδραση, και αύξηση των κρατικών δαπανών για την αντιμετώπιση του κορωνοϊού. <em>»</em></strong></span></p>
Ηταν μια αιχμηρή παρέμβαση προς τα κράτη του βορρά που διστάζουν να συναινέσουν σε συντονισμένη αύξηση των κρατικών δαπανών.

Πάντως, η κ. Λαγκάρντ πρόσθεσε ότι η ΕΚΤ θα εξετάσει μέτρα υποστήριξης των επιχειρήσεων στην Ευρωζώνη κατά την συνεδρίαση του διοικητικού συμβουλίου της την Πέμπτη. Αντίστοιχη πρόθεση έχει εκφράσει και η Κομισιόν.
<p style="text-align: center;"><strong>Πρωταγωνιστής και σε δραματικούς τόνους ο Κόντε</strong></p>
<p style="text-align: left;">O Ιταλός πρωθυπουργός Κόντε, για μια φορά ακόμη, ήταν ο πρωταγωνιστής της τηλεδιάσκεψης ζητώντας συντονισμένη δημοσιονομική αντίδραση και νομισματικά μέτρα. Είπε ότι η ζώνη του ευρώ πρέπει να χρησιμοποιήσει όλα τα εργαλεία νομισματικής και δημοσιονομικής πολιτικής που έχει στη διάθεσή της για να σταθεροποιήσει την οικονομία που παλεύει ταυτόχρονα να σταματήσει την επέλαση του COVID 19.</p>
Ο Κόντε κάλεσε την ΕΚΤ, στην επικείμενη συνεδρίασή της την Πέμπτη, να λάβει μέτρα χρησιμοποιώντας τη φράση, <span style="color: #ff0000;"><em><strong>«whatever it takes» </strong></em></span>

<strong>Άνγκελα Μέρκελ: Mεγάλο πακέτο τόνωσης</strong>

Η Γερμανίδα Καγκελάριος Άνγκελα Μέρκελ, η οποία μίλησε αμέσως μετά την επικεφαλής της ΕΚΤ Κριστίν Λαγκάρντ, διαβεβαίωσε τους ομολόγους της ότι θα υποστηρίξει ένα μεγάλο πακέτο τόνωσης της ευρωπαϊκής οικονομίας.

<strong>Μακρόν: Επιχορηγήσεις και όχι δάνεια</strong>

Από την πλευρά του ο Γάλλος πρόεδρος Εμμανουέλ Μακρόν, φέρεται να τόνισε στους Ευρωπαΐους ηγέτες πως οποιαδήποτε βοήθεια δοθεί, θα πρέπει να είναι υπό τη μορφή επιχορηγήσεων και όχι ως δάνεια, τα οποία απλώς θα διόγκωναν επιπλέον το χρέος των κρατών μελών.

<strong>Μητσοτάκης: Χρηματοδότηση υπό μορφήν επιχορηγήσεων, όχι δανείων</strong>
Την θέση του ο Γάλλου πρόεδρου Εμμανουέλ Μακρόν υποστήριξε και ο Ελληνας πρωθυπουργός Κυριάκος Μητσοτάκης, ο οποίος στην παρέμβασή του τόνισε ότι η βοήθεια πρέπει να είναι <strong><span style="color: #ff0000;">«μαζική, μεγάλη και άμεση», </span></strong>και επεσήμανε ότι η χρηματοδότηση των κρατών πρέπει να έχει περισσότερο τον χαρακτήρα επιχορηγήσεων και λιγότερο τη μορφή δανείων.
<p style="text-align: center;"><a href="https://www.ny-greeks.com/?p=2728"><strong>Διαβάστε πατώντας ΕΔΏ, τα σημεία της τοποθέτησή του Ο κ. Μητσοτάκης στη Σύνοδο Κορυφής.</strong></a></p>
<strong>ΠΗΓΕΣ: iefimerida - Reuters -</strong>

By Alex Ammohostianos