Αιτία ανησυχίας αποτελούν τα 28 νέα κρούσματα του COVID 19 στην Ελλάδα που ανακοίνωσε σήμερα ο ΕΟΔΥ, ανεβάζοντας τον συνολικό αριθμό των κρουσμάτων στους 3.458, εκ των οποίων το 55% αφορά άνδρες.

Από αυτά 785 (22,7%) θεωρούνται σχετιζόμενα με ταξίδι από το εξωτερικό και 1.914 (55,3%) συνδέονται με ήδη γνωστό κρούσμα.

Οκτώ ασθενείς νοσηλεύονται διασωληνωμένοι. Η διάμεση ηλικία τους είναι 60 ετών, τέσσερις (50%) είναι γυναίκες, ενώ το 87,5% έχει υποκείμενο νόσημα ή είναι ηλικιωμένοι 70 ετών και άνω.

Αντιθέτως, 118 ασθενείς έχουν εξέλθει από τις ΜΕΘ.

Θετικό είναι το γεγονός πως δεν έχει καταγραφεί κανένας νέος θάνατος και τα θύματα παραμένουν 192.

Οι 61 (31,8%) εκ των νεκρών ήταν γυναίκες, η διάμεση ηλικία των θανόντων ήταν τα 76 έτη και το 95,8% είχε κάποιο υποκείμενο νόσημα ή/και ηλικία 70 ετών και άνω.