<h5 class="has-text-align-center" style="text-align: center;"><strong>Μετά την τελευταία προ ημερών τηλεφωνική συνομιλία Ερντογάν - Τραμπ, και μετά την φημολογία που αναπτύχθηκε για την δεδομένη στήριξη του Αμερικανού Προέδρου στις κινήσεις Ερντογάν στην περιοχή, οι φόβοι όλων όσων ασχολούνται με το ρεπορτάζ της Τουρκίας για μια "άνευ όρων" στήριξη των τουρκικών κινήσεων από τον πρόεδρο </strong><strong>Τραμπ </strong><strong>επιβεβαιώνονται και πάλι με τον χειρότερο τρόπο.</strong></h5>
<p class="has-text-align-center" style="text-align: left;">Ο Τούρκος υπουργός Εξωτερικών Μεβλούτ Τσαβούσογλου, μιλώντας σήμερα Πέμπτη, σε διαδικτυακό σεμινάριο που διοργάνωσε η Τουρκό-Αμερικανική Ένωση (TAΝSC), έκανε λόγο για συνεργασία μεταξύ των υπουργείων Εξωτερικών και Αμυνας Τουρκίας και ΗΠΑ, αλλά και των μυστικών υπηρεσιών των δύο χωρών στη Λιβύη.</p>
Σύμφωνα με τον Τούρκο ΥΠΕΞ, ο Ρετζέπ Ταγίπ Ερντογάν πρότεινε πρόσφατα στον Ντόναλντ Τραμπ συνεργασία Αγκυρας - Ουάσιγκτον στη χώρα της βόρειας Αφρικής και, όπως ανέφερε, ο Αμερικανός πρόεδρος εμφανίστηκε θετικός.

<em><strong>«Λάβαμε οδηγίες να εργαστούμε από κοινού με τους Αμερικανούς ομολόγους μας, κάτι σημαντικό για τη σταθερότητα στην περιοχή, αλλά και το μέλλον της ίδιας της Λιβύης»</strong></em>, ανέφερε χαρακτηριστικά. <em><strong>«Θα θέλαμε να επεκτείνουμε τη συνεργασία μας και σε άλλα πεδία»,</strong></em> συμπλήρωσε.

Οι δηλώσεις Τσαβούσογλου έρχονται μια ημέρα μετά την αιφνιδιαστική επίσκεψη τουρκικής αντιπροσωπείας, υπό τον ίδιο, στην Τρίπολη, στην οποία μάλιστα συμμετείχαν και εκπρόσωποι των μυστικών υπηρεσιών της Τουρκίας.

Η φιλοκυβερνητική τουρκική εφημερίδα Sabah έγραψε ότι στην ατζέντα των συζητήσεων θα περιλαμβανόταν, ενδεχομένως, και η πιθανότητα χρήσης, από την Τουρκία, δύο λιβυκών βάσεων – μιας ναυτικής, στη Μισράτα και μιας αεροπορικής, στην αλ Ουατίγια.

Πηγές: - Anadolu - kathimerini -

By Alex Ammohostianos