<img class="wp-image-1727 alignleft" src="https://www.greekamericanmedia.com/wp-content/uploads/2020/07/Paros-5-300x200.jpg" alt="" width="266" height="177" />Σύμφωνα με τους πολυάριθμους αναγνώστες του κορυφαίου αμερικανικού ταξιδιωτικού περιοδικού «Travel &amp; Leisure», που συμμετείχαν στην ψηφοφορία για τα World's Best Awards 202, το καλύτερο νησί της Ευρώπης για το 2020 είναι η Πάρος.

<img class="wp-image-1728 alignright" src="https://www.greekamericanmedia.com/wp-content/uploads/2020/07/Paros-4-300x300.jpg" alt="" width="219" height="219" />Παράλληλα, η Ελλάδα αποτελεί τον αγαπημένο προορισμό των αναγνωστών του περιοδικού για μία ακόμη χρονιά, αφού μεταξύ των 20 κορυφαίων νησιών της ευρωπαϊκής ηπείρου περιλαμβάνονται, επίσης, η Μήλος στην 2η θέση, η Κρήτη στην 6η, η Ρόδος και τα Δωδεκάνησα στην 10η, η Σαντορίνη στην 11η, η Κέρκυρα και τα νησιά του Ιονίου στην 18η και η Μύκονος στην 20η.

Όπως σημειώνουν οι συντάκτες του περιοδικού για την Πάρο:
<p style="text-align: center;"><strong><em> <img class="size-medium wp-image-1730 alignleft" src="https://www.greekamericanmedia.com/wp-content/uploads/2020/07/Paros-3-300x294.jpg" alt="" width="300" height="294" />«αυτό το καταφύγιο των 76 τετραγωνικών μιλίων έχει μερικές από τις πιο όμορφες παραλίες στην Ελλάδα, με εκτάσεις λευκής άμμου που περιβάλλονται από απόκρημνους βράχους και τιρκουάζ νερά. Η ενδοχώρα του νησιού γοητεύει τους επισκέπτες με την παραδοσιακή κυκλαδίτικη αρχιτεκτονική, τα μικρά χωριά και τα αρχαία μνημεία. Όσοι αναζητούν την νυχτερινή ζωή θα μείνουν ευχαριστημένοι με τα πολλά κλαμπ του νησιού, ενώ όσοι προτιμούν τη χαλάρωση μπορούν επίσης να απολαύσουν μασάζ και ήσυχες στιγμές»</em></strong>.</p>
Εξάλλου, στην ίδια ψηφοφορία, η Πάρος αναδείχθηκε ως το 2ο καλύτερο νησί παγκοσμίως, με την Μήλο να κατακτά την 3η θέση και την Κρήτη την 15η θέση.

<img class="wp-image-1726 alignright" src="https://www.greekamericanmedia.com/wp-content/uploads/2020/07/Paros-2-300x234.jpg" alt="" width="263" height="205" />Η ψηφοφορία πραγματοποιήθηκε από τις 4 Νοεμβρίου 2019 έως τις 2 Μαρτίου 2020, δηλαδή πριν από την έξαρση της πανδημίας Covid-19 και την επιβολή περιοριστικών μέτρων, με βάση τα αρχικά κριτήρια που είχαν τεθεί από τους διοργανωτές, όπως η ποικιλία των προσφερόμενων δραστηριοτήτων, τα αξιοθέατα, η φυσική ομορφιά, οι παραλίες, η γαστρονομία και η φιλοξενία.

Σημειώνεται, τέλος, ότι το Eλληνικό βραβείο για την πρώτη θέση της Πάρου θα παραλάβει η αναπληρώτρια προϊσταμένη της Υπηρεσίας ΕΟΤ ΗΠΑ, Μαρία Κριθαριώτη.

Πηγή:ΑΠΕ-ΜΠΕ