<h6 style="text-align: center;"><strong>O Κυριάκος Μητσοτάκης, στην έναρξη της ομιλίας του στη Βουλή, στην οποία ο πρωθυπουργός ενημερώνει το σώμα για την κυβερνητική πολιτική σχετικά με την αντιμετώπιση της πανδημίας, είπε: «<em>Προκάλεσα τη σημερινή συζήτηση για να κάνουμε έναν νηφάλιο, ειλικρινή διάλογο για την κατάσταση που επικρατεί στη χώρα. Προσδοκώ από όλους τους συμμετέχοντες να σεβαστούμε ως προς τον τόνο την κρισιμότητα της κατάστασης,» </em></strong></h6>
<p style="text-align: center;"><em><strong>«Γιατροί, νοσηλευτές κι ασθενείς Covid το τελευταίο που θα ήθελαν να ακούσουν είναι έναν ακόμα ανούσιο πολιτικό καβγά στη Βουλή.»</strong></em></p>
<em><strong>«Μπαίνουμε στην πιο δύσκολη φάση αντιμετώπισης της πανδημίας και τώρα πρέπει να κρατηθούμε όλοι όρθιοι, ώστε, όταν έρθει το εμβόλιο, να βγούμε από την κρίση. Δεν βαδίζουμε χωρίς κατεύθυνση»</strong></em>
<p style="text-align: left;">O πρωθυπουργός ζήτησε από όλους να σταθούν στο ύψος των περιστάσεων, υπογραμμίζοντας πως</p>
<p style="text-align: center;"><em><strong>«H κυβέρνηση θα κάνει την ειλικρινή αυτοκριτική της και η αντιπολίτευση θα προτείνει τρόπους με τους οποίους όλοι μαζί μπορούμε να βελτιώσουμε την κατάσταση σε αυτή τη δύσκολη μάχη, ειδικά στις επόμενες δέκα ημέρες που θαν είναι εξαιρετικά κρίσιμες. Πολιτική ηγεσία κια κόμματα πρέπει όλοι μαζί να αναλάβουμε τις ευθύνες μας, είπε εισαγωγικά ο πρωθυπουργός.»</strong></em></p>
<p style="text-align: center;"><em><strong>«H χώρα πέτυχε ανάσχεση του πρώτου κύματος της πανδημίας, γιατί ειδικοί, πολιτικοί και πρωτίστως πολίτες συστρατευτήκαμε. Ουδέποτε η κυβέρνηση διεκδίκησε εύσημα αποκλειστικότητας. Σε κάθε παρέμβασή μου, ευχαριστούσα τους πολίτες» </strong></em></p>
https://twitter.com/PrimeministerGR/status/1326815512580517890?s=20
<p style="text-align: center;"><em><strong>«Εγώ προειδοποιούσα να μην εφησυχάσουμε. Το τι έγινε στο Εθνικό Σύστημα Υγείας είναι γνωστό» συνέχισε, ζητώντας «να συμφωνήσουμε στους αριθμούς. Η αντιπολίτευση ισχυρίζεται ότι τα στοιχεία δεν είναι ακριβή, ότι είναι λιγότερα τα κρεβάτια, οι προσλήψεις. Κουβέντα την οποία δύσκολα μπορούν να παρακολουθήσουν οι πολίτες»</strong></em></p>
Αντί, όπως είπε, να παραθέσει αριθμούς, επικαλέστηκε την καθηγήτρια Εντατικολογίας και Πνευμονολογίας κ. Κοτανίδου, η οποία έχει πει: <em><strong>«Έχει καταβληθεί κάθε ανθρωπίνως δυνατή προσπάθεια ώστε να μπορέσουμε το μεσοδιάστημα από το πρώτο κύμα μέχρι σήμερα να ενισχύσουμε με κρεβάτια και προσωπικό τις ΜΕΘ. Ό,τι ήταν ανθρωπίνως δυνατό να γίνει έχει γίνει και εξακολουθεί να γίνεται».</strong></em>

Σύμφωνα με τον κ. Μητσοτάκη, σήμερα η χώρα
<p style="text-align: center;"><em><strong>«διαθέτει αποτελεσματικό μηχανισμό Πολιτικής Προστασίας, κι έναν ΕΟΔΥ που δεν έχει σχέση με αυτόν που παραλάβαμε. Η χώρα αύξησε κατακόρυφα τον αριθμό των τεστ που διεξάγει. Είμαστε περίπου στον ευρωπαϊκό μέσο όρο των τεστ που κάνουμε. Είμαστε η πρώτη χώρα στην Ευρώπη που χρησιμοποίησε rapid test. Όλα αυτά έγιναν από τον Απρίλιο μέχρι σήμερα» .</strong></em></p>
<p style="text-align: center;"><em><strong>«Στόχος όλων μας ήταν η αποφυγή ενός δεύτερου οριζόντιου δρακόντειου lockdown» τόνισε, σημειώνοντας πως «έπρεπε εμείς, όπως κι όλες οι ευρωπαϊκές χώρες, να ισορροπήσουμε σε δύο παράλληλες, συχνά αντίθετες ανάγκες: την προστασία της δημόσιας υγείας και τη στήριξη της οικονομίας. Επιλέξαμε όλο αυτό το διάστημα τις τοπικές παρεμβάσεις. Εξηγήσαμε ότι αν μπορέσουμε να τηρήσουμε τα μέτρα προστασίας που υποδεικνύουν οι ειδικοί, θα μπορέσουμε να αποφύγουμε ένα οριζόντιο δεύτερο lockdown. Το ίδιο έκαναν όλες οι ευρωπαϊκές χώρες» </strong></em></p>
https://www.youtube.com/watch?v=rQxOtNB7Gns&amp;feature=emb_title
<p style="text-align: center;"><em><strong>«Όλοι προσπαθήσαμε να μην παγώσουμε την οικονομική δραστηριότητα, να πάρουμε τοπικά, προσωρινά στοχευμένα μέτρα. Δεν καταφέραμε δυστυχώς να συγκρατήσουμε τις δύσκολες εστίες του ιού, ώστε να αποφύγουμε την εκθετική αύξηση που αντιμετωπίζουμε σήμερα».</strong></em></p>
<p style="text-align: center;"><em><strong>Αναφερόμενος στο οριζόντιο lockdown, ο πρωθυπουργός σημείωσε πως «δεν δίστασα, επειδή τα στοιχεία που έθεσαν υπόψη μου οι ειδικοί δεν επιδέχονται αμφισβήτησης. Επειδή ευθύνη μας είναι να προστατεύσουμε όλη τη χώρα κι όχι μόνο την έξαρση εκεί που βλέπουμε πολλά κρούσματα. Σε αντίθεση με Μάρτιο-Απρίλιο, η χρήση μάσκας είναι υποχρεωτική και τα δημοτικά είναι ανοικτά» </strong></em></p>
<p style="text-align: center;"><em><strong>«Kαι αυτή την απόφαση την πήραμε νωρίτερα από άλλες χώρες. Στην Ελλάδα ο συναγερμός σήμανε από τις αρχές το φθινοπώρου. Για δύο μήνες βλέπαμε αύξηση των κρουσμάτων, που ήταν λελογισμένη και ελεγχόμενη. Δεν συνδέεται με το άνοιγμα του τουρισμού»</strong></em></p>
O κ. Μητσοτάκης, υπογράμμισε, επίσης, πως:
<p style="text-align: center;"><em><strong>«Xώρες που έμειναν τελείως κλειστές, όπως το Ισραήλ, είδαν δεύτερη έξαρση του κορωνοϊού τον Σεπτέμβριο. Η Κύπρος είχε πιο αυστηρές διαδικασίες και χτυπιέται εξίσου σκληρά. Αν η έξαρση του δεύτερο κύματος συνδεόταν με το άνοιγμα του Τουρισμού, θα έπρεπε να την είχαμε δει τον Αύγουστο και τον Σεπτέμβριο».</strong></em></p>
Ο Κυριάκος Μητσοτάκης υπενθύμιζε πως ο ΣΥΡΙΖΑ «<em><strong>μας ζητούσε τον Μάιο να ανοίξουμε τον Τουρισμό και μας κατηγορούσατε, κ. Τσίπρα, γιατί δεν το έχουμε κάνει ακόμα. Και στον Τουρισμό είπατε αυτά και μετά τα ακριβώς ανάποδα»</strong></em> υποστήριξε.

Ο πρωθυπουργός  τόνισε πως:
<p style="text-align: center;"><em><strong>«ανοίξαμε τον τουρισμό οργανωμένα με αυστηρή μεθοδολογία και τεστ σε ένα ποσοστό των επισκεπτών. Αν κάναμε αυτό που μας είχατε πει εσείς, δηλαδή υποχρεωτικά τεστ σε όσους έρχονταν, θα είχαμε το 10% αυτού που τελικά είχαμε. Θα ισοδυναμούσε η απόφαση με το κλείσιμο του Τουρισμού κι όχι το άνοιγμά του» .</strong></em></p>
Ο πρωθυπουργός μίλησε για επιθετική αύξηση των κρουσμάτων τις τελευταίες δέκα ημέρες, εξηγώντας πως, <em><strong>«αν συνεχίζαμε με αυτούς τους ρυθμούς, το σύστημα υγείας θα δεχόταν κάθε μέρα πάνω από 1.000 ασθενείς και μπορεί πάνω από 100 να χρειαζόντουσαν ΜΕΘ».</strong></em>

Ο πρωθυπουργός ξεκαθάρισε, πάντως, πως:
<p style="text-align: center;"><em><strong> «O αριθμός των ΜΕΘ που διαθέτει μια χώρα δεν μπορεί να είναι άλλοθι για τις προτεραιότητες. Δυστυχώς, κάποιοι θα οδηγηθούν στις ΜΕΘ και κάποιοι θα καταλήξουν. Δεν έχει βρεθεί ένας υπουργός υγείας στην Ευρώπη ο οποίος να μην έχει καταλήξει στην ίδια διαπίστωση. Όσες μονάδες κι αν έχουμε, δεν αντέχει ένα σύστημα υγείας αν δεν χτυπήσουμε το πρόβλημα στην αρχή της αλυσίδας».</strong></em></p>
<span style="color: #ff0000;"><strong>Στον πιο κάτω σύνδεσμο η Δευτερολογία του Πρωθυπουργού </strong></span>

https://twitter.com/PrimeministerGR/status/1326886135231107072?s=20
<p style="text-align: center;"><em><strong>«Η επαναφορά της καραντίνας δεν ήταν εύκολη απόφαση διότι, εκτός από την εφαρμογή, τα μέτρα χρειάζονται και προσαρμογή». Όπως είπε, «άλλα ισχύουν σε αναταραχή, άλλα σε τρικυμία, άλλα σε τσουνάμι. Μπροστά σε αυτό το τσουνάμι, οφείλουμε να ορθώσουμε έναν κυματοθραύστη. Δοκιμάσαμε πολλά σχέδια, αλλά προδόθηκαν από συμπεριφορά κάποιων» .</strong></em></p>
<p style="text-align: center;"><strong><em>«Ξέρουμε σήμερα ποιες ήταν οι εστίες διασποράς του ιού. Το λέμε για να εξηγήσουμε στην κοινωνία ότι αυτές οι συμπεριφορές δημιουργούν πρόβλημα δημόσιας υγείας σε όλους. Η βασική αιτία διασποράς ήταν η διασκέδαση νέων ανθρώπων. Τα δεδομένα είναι ξεκάθαρα κι αμείλικτα, δεν επιδέχονται αμφισβήτησης. Και δεν υπάρχει μία λύση. Είμαι έτοιμος να συζητήσω για το πώς πολεμήσαμε κι όχι αν πολεμήσαμε» </em></strong></p>
<p style="text-align: center;"><em><strong>«Πρώτος σταθμός μας θα είναι οι γιορτές. Αν πετύχουμε, θα τις κάνουμε σε ομαλότερες συνθήκες» συνέχισε. «Ξέρω ότι η κοινωνία είναι φοβισμένη, κουρασμένη, αγχωμένη, αγανακτισμένη. Η διαπίστωση που κάνουμε είναι ότι δεν πείθουμε τους πολίτες με την ίδια αποτελεσματικότητα πως πρέπει να τηρήσουν αυτά τα βασικά μέτρα περιορισμού της κινητικότητας.»</strong></em></p>
<p style="text-align: center;"><em><strong>«Έχει πολύ μεγάλη σημασία το μήνυμα που θα εκπέμπεται από πολιτικές δυνάμεις να είναι ενιαίο, ομοιόμορφο και να μην αμφισβητείται. Θα παρακαλούσα αυτά τα μέτρα να τα στηρίξουν όλοι» είπε ο Κυριάκος Μητσοτάκης. «Έχουμε κάθε λόγο να πιστεύουμε ότι αυτά τα μέτρα θα αποδώσουν. Ενδεχομένως να χρειαστούμε μια εβδομάδα, δέκα μέρες, αλλά θα δούμε πτώση μετά. Οι επόμενες εβδομάδες θα είναι δύσκολες. Όπως είναι ήδη δύσκολες για τους εργαζόμενους, που καλούνται να υποστούν τις συνέπειες της οριζόντιας παρέμβασης».</strong></em></p>
<p style="text-align: center;"><em><strong>«Ερχόμαστε να δούμε και να συζητήσουμε τι κάναμε και τι δεν κάναμε σωστά, με ειλικρίνεια και πραγματική διάθεση αυτοκριτικής» συνέχισε ο πρωθυπουργός για να συμπληρώσει: «Δεν υπάρχει βράδυ που θα γυρίσω σπίτι και δε θα σκεφτώ τι θα μπορούσαμε να κάνουμε καλύτερα».</strong></em></p>
Ο πρωθυπουργός, απευθυνόμενος στον πρόεδρο του ΣΥΡΙΑΖΑ, ζήτησε από τον Αλέξη Τσίπρα
<p style="text-align: center;"><em><strong>«Nα μην μπείτε σήμερα στον πειρασμό να επαναλάβατε τα στοιχεία που δείξατε σχετικά με τους θανάτους. Μην το κάνετε, μην παίξετε αυτό το απαράδεκτο παιχνίδι πάνω στις πλάτες οικογενειών που έχασαν ανθρώπους τους, για να αποδείξετε τι; Δεν θέλω να μιλάω με στατιστικές νεκρών. Μη με αναγκάσετε να μπούμε σε αυτή τη άχαρη σύγκριση. Αν επιλέξετε να κάνετε σπέκουλα πάνω σε αυτά τα στοιχεία, είναι προσβολή στη μνήμη των πολιτών που έχασαν τη ζωή τους και σε εκείνους που κάνουν προσπάθεια».</strong></em></p>
<p style="text-align: center;"><em><strong>«Θα μπορούσαμε να είχαμε επιβάλει τη χρήση μασκών παντού νωρίτερα, να περιορίσουμε τη βραδινή διασκέδαση νωρίτερα, στη Θεσσαλονίκη να πάρουμε μέτρα νωρίτερα. Δεν είδα έναν από την αντιπολίτευση να τα εισηγείται αυτά» συμπλήρωσε ο πρωθυπουργός. «Δεν είδα έναν να εισηγείται "κλείστε την οικονομία νωρίτερα". Γιατί το μονά-ζυγά δικά μας είναι εύκολη τακτική» .</strong></em></p>
<p style="text-align: center;"><em><strong>«Στον τόπο μας συμβαίνει ένα παράδοξο» συνέχισε ο Κυριάκος Μητσοτάκης. «Δεν ενοχοποιείται ο Covid-19, αλλά η κυβέρνηση. Μας είπατε "αν ήμουν εγώ, δεν θα άφηνα την κατάσταση με τον κορωνοϊό να εξελιχθεί έτσι". Πράγματι, με έναν νόμο κι ένα άρθρο. Πάλι καλά που δεν κηρύξατε το νέο υγειονομικό αντιμνημόνιο».</strong></em></p>
<span style="color: #ff0000;"><strong>Στον πιο κάτω σύνδεσμο η Τριτολογία του Πρωθυπουργού </strong></span>

https://twitter.com/PrimeministerGR/status/1326915047071821824?s=20
<p style="text-align: center;"><em><strong>«Δικός μας ρόλος να παίρνουμε τις τελικές αποφάσεις» τόνισε ο πρωθυπουργός. «Δεν μπορώ να μη σχολιάσω το γεγονός ότι υπήρξαν φωνές από τη δικιά σας παράταξη που θέλησαν να μειώσουν» είπε, για να συμπληρώσει: «Πρώτος ο γνωστός κ. Πολάκης. Ανακαλύψατε και εσείς κ. Τσίπρα εργαλειοποίηση των επιστημόνων. Σας σκανδάλισε ότι απευθύνθηκα στον κ. Τσιόδρα στον ενικό. Πράγματι, έχει δημιουργηθεί ένας βαθμός οικειότητας, μιλάω μαζί του πολλές φορές την ημέρα» .</strong></em></p>
<p style="text-align: center;"><em><strong>«Το συγκεκριμένο γεγονός δεν ήταν τυχαίο» συνέχισε. «Θέλω να τονίσω και να καταθέσω στα πρακτικά το βίντεο που διακινήσατε ως ΣΥΡΙΑΖΑ στο οποίο στοχοποιείτε προσωπικά τον κ. Τσιόδρα. Δείτε το. Επιλέξατε την πολιτική στοχοποίηση των επιστημόνων, αντί της στοχοποίησης της κυβέρνησης. Υποβιβάζετε την πολιτική αντιπαράθεση. Στρώνετε τον δρόμο στο σκοταδισμό της ημιμάθειας. Μοιραία κατάληξη αντιπολιτευτικού κατήφορου. Ποτέ δε θα μηδενίσω την κοινή προσπάθεια, πολιτείας, ειδικών και πολιτών, που δείχνει ότι μπορεί να φέρει αποτελέσματα, όταν υπάρχει συστράτευση. Φοβάμαι, όμως, ότι αυτή την άποψη δεν τη συμμερίζεται η αξιωματική αντιπολίτευση» .</strong></em></p>
<p style="text-align: center;"><em><strong>«Μας προτείνατε τρία πράγματα κ. Τσίπρα, ότι πρέπει να παγώσουμε το πρόγραμμά μας μέχρι να περάσει η πανδημία. Να αλλάξει η ηγεσία του υπουργείου Υγείας, να επιλεγεί υπουργός κοινής αποδοχής και να συνέλθει το συμβούλιο των πολιτικών αρχηγών. Δηλαδή, επειδή δεν έχετε σχέδιο, προτείνετε περίπου να συγκυβερνηθεί η χώρα. Μας λέγατε πολιτικούς απατεώνες και τώρα θέλετε να γίνετε εταίρος της κυβέρνησης».</strong></em></p>
<p style="text-align: center;"><em><strong>«H Ελλάδα έχει κυβέρνηση, σοβαρή αντιπολίτευση δεν έχει. Φαντάζομαι σε λίγο θα ζητήσετε να παραιτηθεί όλη η κυβέρνηση και να σχηματιστεί κυβέρνηση εθνικής ενότητας. Παντού στον κόσμο υπάρχει το υπερκείμενο καλό και η ανάγκη να συνοδεύεται από δημιουργικές προτάσεις. Ο αρχηγός των εργατικών στην Αγγλία ζήτησε πριν από έναν μήνα καθολικό lock down. Δεν σας άκουσα ποτέ να λέτε κάτι αντίστοιχο. Αν το είχατε πει αυτό, τότε θα μπορούσα να δεχτώ ότι θα έπρεπε ενδεχομένως να κινηθούμε νωρίτερα. Είπατε αυτά μόνο που ακούγονται ευχάριστα».</strong></em></p>
Ο κ. Μητσοτάκης ζήτησε <em><strong>«να τοποθετηθούν όλοι: Έπρεπε ή δεν έπρεπε να πάμε σε lockdown τώρα; Έπρεπε να πάμε νωρίτερα; Έπρεπε να στηρίξουμε την οικονομία με ένα έκτακτο πακέτο μέτρων; Πρέπει ή δεν πρέπει να εμπιστευόμαστε τους ειδικούς; Ποιος έχει το πάνω χέρι; Ο κ. Ξανθός; Ο κ. Πολάκης;»</strong></em> διερωτήθηκε ο πρωθυπουργός.
<p style="text-align: center;"><em><strong>«Αυτά είναι καλό να τα συζητήσουμε, καθώς μπαίνουμε ίσως στην πιο δύσκολη φάση αντιμετώπισης της πανδημίας. Οι πολίτες έχουν ανάγκη από συμπόνια, η πολιτεία την ψύχραιμη κριτική των αντιπάλων κι όχι από ανοησίες, γιατί περί ανοησιών πρόκειται τα όσα ακούσαμε για την τηλεκπαίδευση. Εν μέσω πανδημίας, κάποιοι μιλούν ακόμα και για πορεία Πολυτεχνείου, ρισκάροντας να μετατρέψετε μια πορεία τιμής, σε πορεία πόνου προς τις μονάδες εντατικής. Να δηλώσουμε ότι δεν θα συμμετέχετε σε καμία πορεία και δεν ενθαρρύνετε κανέναν να βρεθεί στον δρόμο και να θέσει σε κίνδυνο τη δημόσια υγεία. Η κυβέρνηση δεν θα επιτρέψει καμία τέτοια συμπεριφορά. Είμαι σίγουρος ότι αυτό θα ήθελαν και αυτοί που πρωταγωνίστησαν σε αυτή την εμβληματική εξέγερση».</strong></em></p>
<p style="text-align: center;"><em><strong>«Ανεβαίνουμε ένα βουνό και βλέπουμε την κορυφή. Ξέρουμε ότι υπάρχουν αρκετές χαράδρες και γκρεμοί, αλλά βλέπουμε την κορυφή. Η κορυφή είναι το εμβόλιο» είπε στη συνέχεια. «Είναι εξαιρετικά αισιόδοξο ότι μία εταιρεία έχει ήδη εξαγγείλει ότι το εμβόλιό της δεν είναι απλά ασφαλές, αλλά κι αποτελεσματικό. Εκτιμώ ότι κι άλλες εταιρείες θα προβούν σε αντίστοιχες εξαγγελίες. Το υπουργείο Υγείας και η επιτροπή εμβολιασμού είναι ανοικτοί να ακούσουν πώς το σχέδιο μπορεί να γίνει καλύτερο κι αποτελεσματικότερο, σημείωσε. «Να πείσουμε ότι από τη στιγμή που θα είναι διαθέσιμο, πρέπει όλοι να εμβολιαστούν. Δεν πρόκειται να πάμε σε κανενός είδους υποχρεωτικό εμβολιασμό».</strong></em></p>
<p style="text-align: center;"><em><strong>«Όταν βλέπουμε την κορυφή του βουνού, μπορούμε να αντιδράσουμε με δύο τρόπους: Να χαλαρώσουμε ή να σφίξουμε τα δόντια, γιατί γνωρίζουμε το τέλος της διαδρομής. Πρέπει να κάνουμε το δεύτερο. Θα έχουμε εμβόλια στη διάθεσή μας, ενδεχομένως από τον Ιανουάριο. Γνωρίζουμε ότι στο τέλος αυτής της διαδρομής υπάρχει ένα εμβόλιο που είναι το μόνο εργαλείο για να αντιμετωπίσουμε οριστικά αυτή την πρωτοφανή κρίση».</strong></em></p>
Ο πρωθυπουργός Κυριάκος Μητσοτάκης έκλεισε την πρωτολογία του:
<p style="text-align: center;"><em><strong>«με ένα ειλικρινές κάλεσμα συσπείρωσης και προοπτικής. Θα συνεχίσουμε να δίνουμε τη μάχη για την προστασία της δημόσιας υγείας ακούγοντας τις οδηγίες των επιστημόνων. Με τόλμη και αλήθεια. Όλοι οι Έλληνες καλούνται να υψώσουν το δικό τους ανάστημα εθνικής ευθύνης, να τηρούν τα μέτρα προστασίας. Η ευθύνη είναι μια λέξη που μπορεί να τη διαβάσει από δύο διαφορετικές οπτικές. Μπορεί να τη δει ως φταίξιμο ή υπευθυνότητα. Ευθύνη σημαίνει υπευθυνότητα. Δεν είναι φταίξιμο. Δεν κουνάμε το δάκτυλο σε κανέναν. Τον καλούμε να αναλογιστεί ότι η ευθύνη είναι ο δίδυμος αδερφός της ελευθερίας. Είμαι σίγουρος ότι αυτή την έννοια της ευθύνης θα την αγκαλιάσει η ελληνική κοινωνία και τώρα θα μπορέσουμε να ξεπεράσουμε και αυτή τη μεγάλη δυσκολία, να βγούμε νικητές με όσο το δυνατόν λιγότερα τραύματα ώστε το 2021 να είναι η χρονιά της μεγάλης επανεκκίνησης, που θα έχουμε αφήσει οριστικά πίσω μας αυτή τη μεγάλη περιπέτεια».</strong></em></p>