<img class="size-medium wp-image-4297 alignleft" src="https://www.ny-greeks.com/wp-content/uploads/2020/05/Evros-8-300x193.png" alt="" width="300" height="193" />Η φράση "Θράσος χιλίων πιθήκων" είναι ίσως και η μοναδική που μπορεί να χαρακτηρίσει την στάση της τουρκίας στο θέμα που προέκυψε με την <strong><a href="https://www.ny-greeks.com/?p=4105">κατάληψη Ελληνικού εδάφους <em>στη θέση “Μελισσοκομείο” στον Νότιο Έβρο </em></a></strong>

Tο ΥΠΕΞ της γείτονος χώρας κάνει λόγο για <strong>«παραβίαση των συνόρων»</strong> αναφορικά με τα γεγονότα στον Έβρο, υποστηρίζοντας ότι <em><strong>«δεν θα δεχτεί τετελεσμένα στα σύνορά της»</strong></em>.

Στην ανακοίνωση που εξέδωσε, αναφέρει ότι το πρόβλημα μπορεί να ξεπεραστεί εάν πραγματοποιηθούν οι διαπραγματεύσεις που η ίδια πρότεινε μεταξύ των τεχνικών αντιπροσωπειών των δυο χωρών.

Ιδιαίτερη εντύπωση προκαλεί το γεγονός πως η Τουρκία μετά τα γεγονότα του Έβρου και μετά την αποτυχημένη προώθηση χιλιάδων μεταναστών και λαθρομεταναστών στα σύνορα με την Ελλάδα, και μετά που επιλεκτικά ασπάστηκε το ιδεολόγημα των ανοιχτών συνόρων -μόνο με την Ελλάδα, και προς μια κατεύθυνση μόνο-, σήμερα βλέπουμε μια "νέα" Τουρκία η οποία προτείνει τόσο "όμορφα" και "ιδανικά" ένα διάλογο για τον φράχτη τον οποίο χτίζει η Ελλάδα.

<img class="size-medium wp-image-3703 alignright" src="https://www.ny-greeks.com/wp-content/uploads/2020/05/20200514_052937-300x133.png" alt="" width="300" height="133" />Αυτό που πρέπει να έχουμε υπόψη μας σε όλη αυτή την ιστορία, και ο λόγος που δεν μπορεί να γίνει πιστευτό από κάποιον το δήθεν "καλό των προθέσεων" της Τουρκίας, είναι το γεγονός πως η Ελλάδα προχώρησε στην ενίσχυση των συνόρων της, και στην τοποθέτηση λεπιδοφόρου συρματοπλέγματος στα σύνορα της με την Τουρκία, μετά από σειρά γεγονότων που δεν της άφηνε περιθώριο ελιγμών η/και περαιτέρω αδράνειας. Μετά το κρεσέντο προκλήσεων από την γείτονα χώρα, και μετά από τις συνεχιζόμενες, κλιμακούμενες και επιθετικές κινήσεις της τουρκίας, η χώρα του Ερντογάν έχασε για ακόμη μια φορά την έξωθεν καλή μαρτυρία, και η κίνηση της Ελλάδας για αυτοάμυνα και θωράκιση ήταν όχι απλά επιβεβλημένη αλλά ζήτημα ζωής και θανάτου.

<img class=" wp-image-955 alignleft" src="https://www.ny-greeks.com/wp-content/uploads/2020/03/00002-300x200.jpg" alt="" width="269" height="179" />Θέλει "Θράσος χιλίων πιθήκων" να εξωθείς σαν τουρκία, την κατάσταση στα άκρα, να αμφισβητείς τα σύνορα και την διεθνή νομιμότητα από το Λιβυκό πέλαγος, στο Αιγαίο, στον Έβρο, στην Κύπρο και από εκεί σε Συρία και Ιράκ και να έχεις απέτιση κάποιος να έχει την ελάχιστη εμπιστοσύνη να συνεργαστεί σε οποιοδήποτε τομέα έχοντας μάλιστα και το πιστόλι στον κρόταφο...

Αυτούσια η ανακοίνωση του Τουρκικού ΥΠΕΞ:
<p style="text-align: center;"><em><strong>"Η Ελλάδα γνωστοποίησε στο υπουργείο μας στις 15 Απριλίου 2020 ότι θα χτίσει φράχτη στην περιοχή των χερσαίων συνόρων Τουρκίας - Ελλάδας. </strong></em>

<em><strong>Κατόπιν συντονισμού με τους αρμόδιους θεσμούς, το υπουργείο μας εξέδωσε σημείωμα προς την Ελλάδα στις 11 Μαΐου 2020, ζητώντας να μην παραβιάσει τα χερσαία μας σύνορα, να κοινοποιήσει τις συντεταγμένες της περιοχής κατασκευής του φράχτη και να συγκαλέσει τη συνοριακή επιτροπή. </strong></em>

<em><strong>Έχει αναφερθεί ότι στην κοίτη του ποταμού Έβρου, που επίσης αποτελεί μέρος των συνόρων μας με την Ελλάδα, όπως ορίζει με τη συμφωνία, έχει αλλάξει σημαντικά από το 1926 τόσο από φυσικούς όσο και από τεχνητούς παράγοντες, όταν ορίστηκαν τα σύνορα, και ότι δεν υπήρξαν ακριβείς συμπεφωνημένες συντεταγμένες μεταξύ των δύο χωρών στην περιοχή αυτή των συνόρων, κι έτσι τα έργα δεν έπρεπε να ξεκινήσουν χωρίς να γίνει ο τεχνικός συντονισμός μεταξύ των αντιπροσωπειών των δύο χωρών. </strong></em>

<em><strong>Παρά τις προειδοποιήσεις και τις προτάσεις για συνεργασία, η Ελλάδα ξεκίνησε εργασίες ισοπέδωσης του εδάφους στις 13 Μαΐου 2020 και παραβίασε τα συμπεφωνημένα χερσαία σύνορά μας. Αυτή η παραβίαση εμποδίστηκε αμέσως από τις αρμόδιες αρχές μας, οι οποίες πήραν τα απαραίτητα μέτρα. </strong></em>

<em><strong>Το πρόβλημα μπορεί να ξεπεραστεί εάν λάβουν χώρα οι διαπραγματεύσεις, που προτείναμε, μεταξύ των τεχνικών αντιπροσωπειών των δύο χωρών. </strong></em>

<em><strong>Δε θα ανεχθούμε, σε καμία περίπτωση, κανένα τετελεσμένο στα σύνορά μας."</strong></em></p>