<p style="text-align: center;"><em><strong>Κοινή Διακήρυξη κατά της Τουρκίας από τους Υπουργούς Εξωτερικών Ελλάδας, Κύπρου, Αιγύπτου, Γαλλίας, και των Ηνωμένων Αραβικών Εμιράτων.</strong></em></p>
<img class="size-medium wp-image-3496 alignleft" src="https://www.ny-greeks.com/wp-content/uploads/2020/05/tourkia-300x188.jpg" alt="" width="300" height="188" />H τηλεδιάσκεψης των υπουργών Εξωτερικών Ελλάδας, Κύπρου, Αιγύπτου, Γαλλίας, και για πρώτη φορά και του υπουργού εξωτερικών των Ηνωμένων Αραβικών Εμιράτων, εγίνε σε συνέχεια της διάσκεψης της 8ης Ιανουαρίου και εμπίπτει στο πλαίσιο του μηχανισμού «3+1».

Σε ανακοίνωση του ΥΠΕΞ αναφέρεται ότι η τηλεδιάσκεψη είχε σαν βασικό θέμα συζήτησης τις εξελίξεις στην Ανατολική Μεσόγειο αλλά και την αυξανόμενη τουρκική προκλητικότητα και αναθεωρητισμό της γείτονος χώρας.

<hr />

<h6 style="text-align: center;"><strong>Διαβάστε το σχετικό άρθρο κάνοντας κλικ <a href="https://www.ny-greeks.com/?p=3357">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3357"><strong>“Κατά μέτωπο επίθεση κατά των “Τούρκων” στην Λιβύη”</strong></a></h6>

<hr />

Mε αφορμή την κλιμάκωση της τουρκικής προκλητικότητας στην ευρύτερη περιοχή, η τηλεδιάσκεψης επικεντρώθηκε στις <em><strong>«συνεχείς παράνομες τουρκικές γεωτρήσεις εντός της Αποκλειστικής Οικονομικής Ζώνης και Υφαλοκρηπίδας της Κυπριακής Δημοκρατίας, τις αυξημένες παραβάσεις και παραβιάσεις του Ελληνικού Εναέριου Χώρου από τουρκικά πολεμικά αεροσκάφη, την εργαλειοποίηση των μεταναστευτικών ροών από την Τουρκία, όπως επίσης την ραγδαία αυξανόμενη τουρκική στρατιωτική εμπλοκή στην Λιβύη, που ανάμεσα σε άλλα παραβιάζει το εμπάργκο όπλων του Οργανισμού Ηνωμένων Εθνών».</strong></em>

<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3364">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3364"><strong>Λιβύη – Τουρκία: Ο επικεφαλής της τουρκικής υπηρεσίας πληροφοριών επισκέφθηκε το Μισράτα σήμερα το πρωί</strong></a></h6>

<hr />

H Κοινή Διακήρυξη:
<ul>
 	<li>«Σε συνέχεια των προηγούμενων διαβουλεύσεων και του τακτικού συντονισμού μεταξύ της Αιγύπτου, της Κύπρου και της Ελλάδας με τη Γαλλία στο πλαίσιο του σχήματος «3 + 1», οι Υπουργοί Εξωτερικών του σχήματος πραγματοποίησαν τηλεδιάσκεψη στις 11 Μαΐου 2020 με τον ομόλογό τους από τα Ηνωμένα Αραβικά Εμιράτα για να συζητήσουν σχετικά με τις πρόσφατες ανησυχητικές εξελίξεις στην ανατολική Μεσόγειο, καθώς και μια σειρά από περιφερειακές κρίσεις που απειλούν την ειρήνη και τη σταθερότητα στην περιοχή.</li>
 	<li>Οι Υπουργοί τόνισαν ότι η ενίσχυση και η εντατικοποίηση των πολιτικών τους διαβουλεύσεων είναι στρατηγικής σημασίας και εξήραν την έκβαση της συνάντησης του Καΐρου στις 8 Ιανουαρίου 2020 για την ενίσχυση της ασφάλειας και της σταθερότητας στην ανατολική Μεσόγειο, ενώ εξέφρασαν τη βαθύτατη ανησυχία τους για την τρέχουσα κλιμάκωση και τις συνεχείς προκλητικές ενέργειες στην ανατολική Μεσόγειο.</li>
 	<li>Οι Υπουργοί καταδίκασαν τις συνεχιζόμενες τουρκικές παράνομες δραστηριότητες στην Αποκλειστική Οικονομική Ζώνη και στα χωρικά ύδατα της Κυπριακής Δημοκρατίας, καθώς αποτελούν σαφή παραβίαση του διεθνούς δικαίου όπως αντανακλάται στη Σύμβαση των Ηνωμένων Εθνών για το Δίκαιο της Θάλασσας. Επεσήμαναν δε ότι πρόκειται για την έκτη απόπειρα της Τουρκίας σε λιγότερο από έναν χρόνο να διεξαγάγει παράνομες γεωτρήσεις στις θαλάσσιες ζώνες της Κύπρου.</li>
</ul>

<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3495">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3495">Κυπριακή ΑΟΖ: Eκνευρισμός από τις κινήσεις της Τουρκίας</a></h6>

<hr />

<ul>
 	<li><img class="size-medium wp-image-3225 alignright" src="https://www.ny-greeks.com/wp-content/uploads/2020/05/FB_IMG_1588564408490-300x168.jpg" alt="" width="300" height="168" />Οι Υπουργοί καταδίκασαν επίσης τις παραβιάσεις της Τουρκίας στον εθνικό εναέριο χώρο της Ελλάδας, περιλαμβανομένων των πτήσεων πάνω από κατοικημένες περιοχές και χωρικά ύδατα κατά παράβαση του διεθνούς δικαίου. Επιπλέον, οι υπουργοί στηλίτευσαν το γεγονός ότι η Τουρκία καπηλεύεται τα δικαιώματα των αμάχων και τους μετατρέπει σε πολιτικό όργανο παρακινώντας τους να προσπαθήσουν να διασχίσουν παράνομα τα ελληνικά χερσαία σύνορα, και παρέχοντας τους συνεχή υποστήριξη για να διέλθουν παράνομα τα ελληνικά θαλάσσια σύνορα.</li>
 	<li>Οι Υπουργοί κάλεσαν την Τουρκία να σεβαστεί πλήρως την κυριαρχία και τα κυριαρχικά δικαιώματα όλων των κρατών στις θαλάσσιες ζώνες τους στην ανατολική Μεσόγειο.</li>
 	<li>Οι Υπουργοί επανέλαβαν ότι το Μνημόνιο Συναντίληψης για την Οριοθέτηση των Περιοχών Θαλάσσιας Δικαιοδοσίας στη Μεσόγειο και το Μνημόνιο Συναντίληψης για την Ασφάλεια και τη Στρατιωτική Συνεργασία που υπογράφτηκαν τον Νοέμβριο του 2019 μεταξύ της Τουρκίας και του κ. Fayez El Saraj, αντιβαίνουν στο διεθνές δίκαιο και στο εμπάργκο όπλων του ΟΗΕ στη Λιβύη, και ότι αμφότερα υπονομεύουν την περιφερειακή σταθερότητα. Οι Υπουργοί υπενθύμισαν ότι το μνημόνιο συναντίληψης για την οριοθέτηση των περιοχών δικαιοδοσίας στη Μεσόγειο Θάλασσα παραβιάζει τα κυριαρχικά δικαιώματα τρίτων κρατών, δεν συμμορφώνεται με το δίκαιο της θάλασσας και δεν μπορεί να έχει νομικές συνέπειες για τρίτα κράτη.</li>
</ul>

<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3279">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3279"><strong>Έβρος – Nέα περιστατικά με πυροβολισμούς στον Εβρο</strong></a></h6>

<hr />

<ul>
 	<li><img class="size-medium wp-image-3492 alignleft" src="https://www.ny-greeks.com/wp-content/uploads/2020/05/Livii-1-1-184x300.jpg" alt="" width="184" height="300" />Οι Υπουργοί εξέφρασαν τη βαθιά λύπη τους για την κλιμάκωση των εχθροπραξιών στη Λιβύη και υπενθύμισαν τη δέσμευση να απέχουν από οποιαδήποτε στρατιωτική επέμβαση στη Λιβύη, όπως συμφωνήθηκε στα συμπεράσματα της Διάσκεψης του Βερολίνου. Σε αυτό το πλαίσιο, οι Υπουργοί καταδίκασαν έντονα τη στρατιωτική παρέμβαση της Τουρκίας στη Λιβύη και προέτρεψαν την Τουρκία να σεβαστεί πλήρως το εμπάργκο όπλων του ΟΗΕ και να σταματήσει την εισροή ξένων μαχητών από τη Συρία στη Λιβύη. Αυτές οι εξελίξεις αποτελούν απειλή για τη σταθερότητα των χωρών που γειτνιάζουν με τη Λιβύη τόσο στην Αφρική όσο και στην Ευρώπη.</li>
 	<li>Οι Υπουργοί κάλεσαν τα μέρη της Λιβύης να τηρήσουν ανακωχή κατά τον ιερό μήνα του Ραμαζανιού και τόνισαν τη δέσμευσή τους να εργαστούν για μια ολοκληρωμένη πολιτική λύση στην κρίση της Λιβύης υπό την αιγίδα των Ηνωμένων Εθνών, και εξέφρασαν την επιθυμία τους για επανεκκίνηση των συναντήσεων για τους τρεις άξονες της διαδικασίας του Βερολίνου (πολιτικό, στρατιωτικό, οικονομικό /χρηματοοικονομικό).</li>
 	<li>Οι Υπουργοί συμφώνησαν να συνεχίσουν τις διαβουλεύσεις τους σε τακτική βάση».</li>
</ul>
By Alex Ammohostianos