Μπαράζ τηλεφωνικών επαφών με τον Πρόεδρο των ΗΠΑ Ντόναλντ Τραμπ και τον Πρίγκιπα Διάδοχο των ΗΑΕ Μοχάμεντ Μπιν Ζάγιεντ είχε ο Εμμανουέλ Μακρόν, την Παρασκευή.

Οι τρεις άνδρες συζήτησαν τις εξελίξεις στην Ανατολική Μεσόγειο και τη Λιβύη.

Ο πρόεδρος της Γαλλίας διαβεβαίωσε πως οι απόψεις του σχετικά με την κατάσταση στην ανατολική Μεσόγειο και τη Λιβύη είναι «συγκλίνουσες» με εκείνες του Αμερικανού ομολόγου του Ντόναλντ Τραμπ και του πρίγκιπα διαδόχου του Άμπου Ντάμπι Μοχάμεντ Μπιν Ζάγιεντ, έπειτα από τηλεφωνικές συνδιαλέξεις μαζί τους.

«Μίλησα με τον πρόεδρο των ΗΠΑ Ντόναλντ Τραμπ σχετικά με την κατάσταση στην ανατολική Μεσόγειο, τη Λιβύη και τον Λίβανο. Οι απόψεις μας συγκλίνουν. Το ενδιαφέρον μας για την ειρήνη και την ασφάλεια εκεί είναι κοινό. Θα το κάνουμε να γίνει σεβαστό», επισήμανε ο επικεφαλής του γαλλικού κράτους σε ένα tweet που έστειλε.

Πηγή: ΑΜΠΕ