<strong>Αναδημοσιεύουμε από το&nbsp;<span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Ο Γάλλος υπουργός Εξωτερικών Ζαν-Υβ Λε Ντριάν, κατήγγειλε σήμερα, την συμφωνία μεταξύ της Άγκυρας και της κυβέρνησης μαριονέτα της δυτικής Λιβύης η οποία ελέγξετε πλήρως από την Τουρκία, τονίζοντας πως αυτή η συμφωνία απειλεί τα συμφέροντα των <em><strong>«συμμάχων μας και των μελών της ΕΕ της Κύπρου και της Ελλάδας»</strong></em> Ο Γάλλος υπουργός επέκρινε επίσης, την συνεχή πίεση που ασκεί η Τουρκία στην ΕΕ αναφορικά με τους πρόσφυγες.

Ο επικεφαλής της γαλλικής διπλωματίας, συνεχίζοντας στους υψηλούς τόνους που επικρατούν μεταξύ Παρισιού και Άγκυρας με επίκεντρο την Λιβύη, ζήτησε από την ΕΕ να ενσκύψει <em><strong>«δίχως ταμπού»</strong></em> στο θέμα της σχέσης της με την Τουρκία.

Σε αυστηρό τόνο ο Ζαν-Υβ Λε Ντριάν δήλωσε ενώπιον του σώματος της Γερουσίας πως:
<p style="text-align: center;"><strong><em>«Πέρα από την κατανόηση που μπορούμε να έχουμε για την παρουσία προσφύγων στην Τουρκία, δεν μπορούμε να δεχτούμε οι πρόσφυγες να χρησιμεύουν ως μέσο πίεσης ή εργαλειοποίησης από την Τουρκία απέναντί μας».</em></strong></p>
<p style="text-align: center;"><strong><em>«Η Γαλλία εκτιμά πως είναι απολύτως απαραίτητο να ανοίξει το ταχύτερο η ΕΕ μία συζήτηση σε βάθος, δίχως ταμπού, χωρίς αφέλεια όσον αφορά τις προοπτικές των μελλοντικών σχέσεων της ΕΕ με την Άγκυρα και πως θα πρέπει η ΕΕ να προασπισθεί σθεναρά τα δικά της συμφέροντα, διότι η ίδια έχει τα μέσα»</em></strong></p>
O Λε Ντριάν, αναφερόμενος σε Σύρους μαχητές που η Άγκυρα μετακινεί στην Λιβύη δήλωσε:
<p style="text-align: center;"><em><strong>«Χρειαζόμαστε διευκρινίσεις σχετικά με τον ρόλο που σκοπεύει να διαδραματίσει η Τουρκία στην Λιβύη, όπου πιστεύω ότι γινόμαστε μάρτυρες μιας συριοποίησης»,&nbsp;&nbsp;</strong></em></p>
<img class="size-medium wp-image-2392 alignleft" src="https://www.ny-greeks.com/wp-content/uploads/2020/04/FB_IMG_1587089352774-300x220.jpg" alt="" width="300" height="220">

Aναφερόμενος στο στρατιωτικό συμβάν μεταξύ των δύο νατοϊκών συμμάχων Γαλλίας και Τουρκίας στη Μεσόγειο, όπου τουρκική φρεγάτα"κλείδωσε" Γαλλική στο στόχο, ο Γάλλος υπουργός Εξωτερικών δήλωσε:
<p style="text-align: center;"><em><strong>«Η απολύτως σκανδαλώδης πλευρά έγκειται στο γεγονός ότι η φρεγάτα Courbet συμμετείχε σε γυμνάσιο του ΝΑΤΟ και έπιασε την τουρκική φρεγάτα να παραβιάζει το εμπάργκο όπλων (σ.σ. που αφορά την Λιβύη) που έχει αποφασιστεί από τα Ηνωμένα Έθνη»</strong></em></p>
Ο Γάλλος διπλωμάτης εξέφρασε επίσης την λύπη του για το γεγονός ότι η <strong><em>«ενίσχυση της</em> επιρροής»</strong> της Τουρκίας στην Λιβύη <em><strong>«έχει αποτέλεσμα ότι οι Ρώσοι ενισχύουν την δική τους»</strong></em> παράλληλα με τον στρατάρχη Χαλίφα Χάφταρ και έτσι περιπλέκεται οποιαδήποτε προοπτική παύσης των εχθροπραξιών.

<strong><span style="color: #ff0000;">Για την ιστορία,</span></strong>&nbsp; θυμίζουμε πως το Παρίσι κατηγόρησε το τουρκικό ναυτικό για μια <em><strong>«εξαιρετικά επιθετική»</strong></em> συμπεριφορά εναντίον μίας από τις φρεγάτες του στη Μεσόγειο στις αρχές Ιουνίου. Η Γαλλία κατηγορεί επίσης την Τουρκία ότι εξοπλίζει μαζικά τις δυνάμεις της ΚΕΕ στην Τρίπολη, αναγνωρισμένης από τον ΟΗΕ, και ότι στέλνει χιλιάδες μισθοφόρους στην Λιβύη από το θέατρο του συριακού πολέμου.

Η Άγκυρα κατηγορεί το Παρίσι ότι στηρίζει την αντιμαχόμενη πλευρά της κυβέρνησης της Τρίπολης, τον ισχυρό άνδρα της ανατολικής Λιβύης, Χαλίφα Χάφταρ.

O Γάλλος πρόεδρος ανέβασε τους τόνους προχθές καταγγέλλοντας το <em><strong>«επικίνδυνο παιχνίδι»</strong></em> της Άγκυρας στη Λιβύη, στο οποίο βλέπει μια νέα απόδειξη του <em><strong>«κλινικού θανάτου»</strong></em> του ΝΑΤΟ.

Ο Μακρόν εξέφρασε την λύπη του για το γεγονός ότι ένα στρατιωτικό συμβάν μεταξύ των δύο νατοϊκών συμμάχων Γαλλίας και Τουρκίας στη Μεσόγειο προκάλεσε <em><strong>«τόσο χλιαρή καταδίκη»</strong></em> της τουρκικής συμπεριφοράς εντός της Συμμαχίας.

Πηγές: - france24 - ΑΠΕ-ΜΠΕ -

By Alex Ammohostianos