<h6 style="text-align: center;">Μακραίνει ακόμα περισσότερο η λίστα των θυμάτων από τον COVID 19 καθώς αυξήθηκαν κατά εννέα το τελευταίο 24ωρο.</h6>
<h6 style="text-align: center;"><strong>Ο ΕΟΔΥ ανακοίνωσε σήμερα 359 νέα κρούσματα COVID 19 στη χώρα, εκ των οποίων 21 συνδέονται με γνωστές συρροές , και 36 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 9 θάνατοι, ενώ την ίδια στιγμή 59 άτομα βρίσκονται διασωληνωμένοι.</strong></h6>
Ο συνολικός αριθμός των κρουσμάτων είναι 14.400, εκ των οποίων το 55,6% άνδρες. Τα 2.500 (17,4%) θεωρούνται σχετιζόμενα με ταξίδι από το εξωτερικό, ενώ 6.070 (42,2%) συνδέονται με ήδη γνωστό κρούσμα.

69 ασθενείς νοσηλεύονται διασωληνωμένοι σε ΜΕΘ, η διάμεση ηλικία τους είναι 70 ετών, 21 (30,4%) είναι γυναίκες. To 87% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω. 178 ασθενείς έχουν εξέλθει από τις ΜΕΘ.

Οι νεκροί έφθασαν τους 325 συνολικά, 121 (37,2%) ήταν γυναίκες. Η διάμεση ηλικία των θανόντων ήταν τα 78 έτη και το 96,6% είχε κάποιο υποκείμενο νόσημα ή/και ηλικία 70 ετών και άνω.