<h6 style="text-align: center;"><strong>H Ευρωζώνη εισέρχεται σε μια δύσκολη μεταβατική περίοδο, η οποία προέρχεται από την σταδιακή απόσυρση των κυβερνητικών μέτρων στήριξης.</strong></h6>
H Standard and Poor’s, αναμένει για το τρέχον έτος, μείωση του ΑΕΠ της Ευρωζώνης μόνο κατά 7,4%, εκτιμώντας παράλληλα ανάκαμψη κατά 6,1% το 2021. Παράλληλα, η S&amp;P μειώνει ελαφρώς τις εκτιμήσεις του για την ανεργία στην Ευρωζώνη, για την οποία αναμένει να κορυφωθεί στο 9,1% το 2021.

H S&amp;P τονίζει τονίζει ότι <em><strong>«Η οικονομία της Ευρωζώνης έχει ανακάμψει γρηγορότερα από το αναμενόμενο, από το πρώτο κύμα της πανδημίας του COVID 19» </strong></em>υπογραμμίζοντας παράλληλα πως τα τρέχοντα στοιχεία καταδεικνύουν ότι οι περισσότερες ευρωπαϊκές οικονομίες βρίσκονται περίπου 5% κάτω από τα επίπεδα που βρίσκονταν πριν από την πανδημία.

H Standard and Poor’s σημειώνει ότι τον περασμένο Ιούλιο, οι λιανικές πωλήσεις είχαν ήδη ξεπεράσει τις πωλήσεις του προηγούμενου έτους κατά 0,6%, ενώ οι κατασκευές και η βιομηχανική παραγωγή μειώθηκαν κατά 4% και 8%, αντίστοιχα.

Ωστόσο, η S&amp;P προειδοποιεί ότι η Ευρωζώνη <em><strong>«εισέρχεται τώρα σε μια δύσκολη μεταβατική περίοδο</strong></em>», η οποία αφορά από την σταδιακή απόσυρση των κυβερνητικών μέτρων στήριξης προς την εφαρμογή του προγράμματος οικονομικής μεταρρύθμισης της ΕΕ, και υπογραμμίζει λέγοντας:
<p style="text-align: center;"><em><strong>«Η ρευστότητα, η συμπεριφορά των νοικοκυριών και η ζήτηση θα είναι καθοριστικής σημασίας για να επιτρέψει στην ευρωπαϊκή οικονομία να αντιμετωπίσει αυτήν τη μετάβαση και πολλά θα μπορούσαν να πάνε λάθος στην πορεία»</strong></em>,</p>
Ωστόσο, η S&amp;P σημειώνει ότι ενώ τώρα είναι λιγότερος απαισιόδοξη για τις οικονομικές προοπτικές, και οι βραχυπρόθεσμοι κίνδυνοι παραμένουν καθοδικοί για την οικονομία της Ευρωζώνης.

Αναφέρει επίσης ότι μια συντομότερη οριστικοποίηση και διανομή ενός εμβολίου, το οποίο θα είναι ευρέως διαθέσιμο στα μέσα του 2021, <em><strong>«θα μπορούσε να μας οδηγήσει να αναθεωρήσουμε προς τα πάνω τις προβλέψεις μας"</strong></em> για το ΑΕΠ της Ευρωζώνης την περίοδο 2022-2023.

Επιπλέον, ο Aμερικανικός οίκος αναφέρει πως ενώ οι χαμηλές πληθωριστικές πιέσεις θα συνεχιστούν, δεν περιμένει από την Ευρωπαϊκή Κεντρική Τράπεζα να αυστηροποιήσει σύντομα τη νομισματική πολιτική της, είτε σε σχέση με τα επιτόκια είτε σε σχέση με τους ισολογισμούς των τραπεζών.

Πηγές economytoday.sigmalive.com